دموع، شه‌هید و فه‌ره‌حئه‌و منداڵانه‌ی بوون به ناونیشانی چیرۆكه‌كانی ئاواره‌یی - Kirkuknow\nدموع، شه‌هید و فه‌ره‌ح\nئه‌و منداڵانه‌ی بوون به ناونیشانی چیرۆكه‌كانی ئاواره‌یی\nدیاله، كه‌مپی مه‌عه‌سكه‌ر سه‌عد له به‌عقوبه كه زیاتر له 400 خێزانی تێدایه فۆتۆ: تایبه‌ت به كه‌ركوك ناو\nدموع، منداڵێكی ته‌مه‌ن سێ ساڵانه، له گه‌ڕه‌كێكی نیشته‌جێبونی هه‌ڕه‌مه‌كی به‌عقوبه له‌گه‌ڵ برا گه‌وره‌كه‌یدا یاری ده‌كات، ئه‌وه‌ش له نزیك شوێنی كه‌ڵه‌كه‌بونی خۆڵ و خاشاك، كه دیمه‌نێكی خه‌مناك و قه‌باره‌ی مه‌ینه‌تییه‌كانی خه‌ڵكی ناوچه‌كه نیشانده‌دات.\nناوی ئه‌و منداڵه كچه، ناونیشانی چیرۆكی ده‌ربه‌ده‌ری خێزانه‌كه‌یه‌تی، كاتێك له‌وپه‌ڕی بارگرانی و ئاواره‌ییدا هاتنه دنیا، باوكی ناوی لێنا دموع (فرمێسك)، تا ئه‌وه‌ی به‌سه‌ریاندا هات له بیری نه‌كه‌ن.\nباوكی دموع، عوسمان جبوری دانیشتوی گوندێكی باكوری قه‌زای میقدادیه (40كم باكوری خۆرهه‌ڵاتی به‌عقوبه) بوو، چوارساڵ له‌مه‌وبه‌ر ئاواره‌ی ئه‌و گه‌ڕه‌كه هه‌ڕه‌مه‌كییه بووه به له ناوه‌ندی پارێزگای دیاله، دوای ئه‌وه‌ی داعش ده‌ستیگرت به‌سه‌ر گونده‌كه‌یاندا و برایه‌كی كوشت.\nگونده‌كانی باكوری میقدادیه، گه‌وره‌ترین ناوچه‌ی كشتوكاڵی دیاله بون و له ناوه‌ڕاستی حوزه‌یرانی 2014دا كه‌وتنه ده‌ستی داعش، دوابه‌دوای شه‌ڕی توند له‌گه‌ڵ هێزه عیراقییه‌كاندا.\nکه‌رکوک، شوباتی 2017، گه‌یشتنی ژماره‌یه‌ک خێزانی ئاواره بۆ که‌رکوک که زۆرینه‌یان ژن و منداڵ بوون فۆتۆ: که‌رکوک ناو\nدموع؛ له تاریكی خێزانه‌كه‌یدا روناكی بینی\n“دوای دوو مانگ له ئاواره‌بونمان هاوسه‌ره‌كه‌م كچێكی بوو، ئه‌وكاته له‌وپه‌ڕی قه‌له‌قی و دڵته‌نگیدا بوم، دۆخێكی ناهه‌موار بوو، له ماڵێكدا ده‌ژیان له قه‌فه‌سی مریشك ده‌چوو كه 14 كه‌سی تێدابوو له نێویاندا زۆرینه منداڵ بون” جبوری ده‌ڵێت له‌وكاته‌دا ته‌نیا ناو به خه‌یاڵیدا هات دموع بوو، كاتێك په‌رستیاره‌كه پرسیاری ناوی منداڵه‌كه‌ی لێكرد.\nهێرشه‌كانی داعش و شه‌ڕی ئه‌و رێكخراوه، نزیكه‌ی شه‌ش ملیۆن هاوڵاتی عیراقی ئاواره‌كرد، به‌ڵام سه‌رباری تێپه‌ڕین به چه‌ندین مه‌ینه‌تی و بارگرانیدا، هێشتا به‌شێكیان له كه‌مپه‌كان و دوور له زێدی خۆیان ده‌ژین.\nباوكی دموع به (كه‌ركوك ناو)ی وت “هه‌وڵمدا له‌رێی ناوی منداڵه‌كه‌مه‌وه ئه‌و قۆناغه گرنگه‌ی ژیانم له‌بیر بمێنێت، ئه‌ویش ئه‌و ئاواره‌ییه‌ی هه‌موانی گرته‌وه و فرمێسكیی پێ ڕشتن بۆ له‌ده‌ستدانی كه‌سوكار و خۆشه‌ویست و هاوڕێیانیان، منیش یه‌كێك بوم له‌وان”.\nعیراق، 2018، منداڵێكی ئاواره دوای گه‌ڕانه‌وه‌ی بۆ شوێنی نیشته‌جێبونی كه شه‌ڕ وێرانی كردوه فۆتۆ: IOM\nشه‌هید؛ یادی باوكی ده‌كاته‌وه\nدایكی شه‌هید، ساڵی 2014 و دوو هه‌فته دوای ده‌ستبه‌سه‌رداگرتنی ناحیه‌ی جه‌له‌ولا له‌لایه‌ن داعشه‌وه هاوسه‌ره‌كه‌ی له ده‌ستدا، بۆیه له‌رێی ناوی منداڵه‌كه‌یه‌وه ده‌یه‌وێت بۆ هه‌میشه یادی بكاته‌وه.\n“هاوسه‌ره‌كه‌م بوو به قوربانی بیری توندڕه‌وی، ئه‌و ته‌نیا پاسه‌وانی قوتابخانه‌یه‌كی سه‌ره‌تایی بوو كه كوژرا”.\nئه‌و ژنه كه له خانویه‌كی كرێدا له ده‌وروبه‌ری به‌عقوبه ده‌ژی، دوای پێنج مانگ له كوژرانی هاوسه‌ره‌كه‌ی منداڵه‌كه‌ی له دایكبووه و ناوی لێناوه شه‌هید، “بۆ ئه‌وه‌ی ئه‌و روداوه به زیندویی بمێنێته‌وه كه قه‌ت له بیرم ناچێت”.\nداعش دوای ده‌ستبه‌سه‌رداگرتنی ناحیه‌ی جه‌له‌ولا له دیاله، ده‌یان مه‌ده‌نی كوشت به پاساوی جیاواز، له نێویاندا هاوكاریكردنی هێزه ئه‌منییه‌كانی عیراق.\nدایكی شه‌هید به (كه‌ركوك ناو)ی وت “سێ منداڵی دیكه‌م هه‌یه به‌ڵام شه‌هید شوێنێكی تایبه‌تی هه‌یه له دڵمدا”.\nزیاتر له پێنج هه‌زار خێزان رویانكرده به‌عقوبه و ده‌وروبه‌ری كاتێك داعش ده‌ستی به‌سه‌ر شاره‌كانی تری دیاله‌دا گرت له ترسی مامه‌ڵه‌ی توندوتیژی ئه‌و رێكخراوه.\nمسعه‌ب زوبێدی، شاره‌زای ده‌رونی ده‌ڵێت ئاواره‌یی بۆ خۆی گه‌شتی ئازاره و ئه‌وه‌ی له دیاله‌ش رویدا دوای هێرشه‌كانی داعش، كاره‌ساتێكی مرۆیی بوو كه ژیانی زۆر كه‌سی هه‌ڵگه‌ڕانده‌وه.\nهه‌روه‌ها باسی له‌وه‌كرد زۆرێك له‌و ناوانه‌ی له منداڵان نراون، ئاماژه‌ن بۆ خه‌م و ئازاری ئه‌و خێزانانه‌ی ئاواره بون، ئه‌وه‌ش بۆ نیشاندانی بارگرانی ژیانیان و هێشتنه‌وه‌ی ئه‌و مه‌ینه‌تییانه‌ی به‌سه‌ریاندا هات.\nدیاله، 1ی ئابی 2018، گه‌ڕانه‌وه‌ی ده‌یان خێزانی ئاواره له خانه‌قینه‌وه بۆ ناحيه‌ی سه‌عدیه فۆتۆ: هاوڕێ ئازاد\nصابرین؛ ئارامگرتنی كه‌سوكاری نیشانده‌دات\nفواد خه‌لیل، فه‌رمانبه‌ری حكومییه و دوو ساڵ له‌مه‌وبه‌ر له ده‌وروبه‌ری ناحیه‌ی عوزێمه‌وه گه‌ڕایه‌وه بۆ زێدی خۆی، ئه‌وه‌ش دوای نزیكه‌ی 18 مانگ له ئاواره‌یی، “ناوم له كچه‌م نا صابرین (ئارامگرتن) كه دوای هه‌شت مانگ له ئاواره‌بونمان له دایكبوو”.\n“گه‌شتی ئاواره‌ییمان زۆر قورس بوو، ئه‌و ماوه‌یه قه‌ت ناتوانرێت هه‌موو ورده‌كارییه‌كه‌ی بگێردرێته‌وه”، ئاماژه‌ی به‌وه‌شدا “ئه‌و ماوه‌یه‌م بیرده‌كه‌وێته‌وه هه‌ركاتێك بانگی كچه‌كه‌م ده‌كه‌م به صابرین، چونكه ناوه‌كه‌ی بۆته هۆی هێشتنه‌وه‌ی ئه‌و قۆناغه‌ی ئومێد ده‌كه‌ین قه‌ت نه‌گه‌ڕێته‌وه”.\nبه‌شێك له ئاواره‌كانی شه‌ڕی داعش، هێشتا نه‌گه‌ڕاونه‌ته‌وه بۆ ناوچه كۆنتڕۆڵكراوه‌كانی خۆیان، به‌هۆی نه‌بونی خزمه‌تگوزاریه سه‌ره‌تاییه‌كان و سه‌قامگیرییه‌وه.\nعه‌لی داینی، سه‌رۆكی ئه‌نجومه‌نی پارێزگای دیاله ده‌ڵێت هێشتا ئاواره‌یی به زۆر كۆتایی نه‌هاتووه به‌وپێیه‌ی 13 هه‌زار خێزان نه‌گه‌ڕاونه‌ته‌وه، له كاتێكدا له سه‌ره‌تای 2015وه ناوچه‌كانیان كۆنتڕۆڵكراوه‌ته‌وه.\nداینی به (كه‌ركوك ناو)ی وت “باش ئه‌و كاریگه‌رییه قورسه ده‌رونییه ده‌زانینن له‌سه‌ر ئاواره‌كان هه‌یه له دۆخێكدا كه پاڵپشتی حكومی نیه و هاوكاری رێكخراوه نێوده‌وڵه‌تییه‌كانیش له‌م مانگانه‌ی دواییدا كه‌مبۆته‌وه”.\nفه‌ره‌ح؛ كۆتایی چیرۆكی ئاواره‌ییه\nناوی منداڵانی ئاواره‌كان ته‌نیا ئاماژه نین به خه‌م و ئازار، چیرۆكه‌كه‌ی مزبان وه‌هاب جبوری له‌وانیتر جیاوازه، دوای گه‌ڕانه‌وه‌ی منداڵه‌كه‌ی هاتنه دنیا و ناوی لێنا فه‌ره‌ح (دڵخۆشی).\nئه‌و هاوڵاتیه كه جوتیارێكی نیشته‌جێی ده‌وروبه‌ری گوندی سنسله به دوری 45كم له باكوری خۆرهه‌ڵاتی به‌عقوبه، سێ ساڵ له ئاواره‌ییدا ژیا، مانگێك دوای گه‌ڕانه‌وه‌ی بۆ زێدی خۆی، كچه‌كه‌ی له دایكبوو.\n“ناوم لێنا فه‌ره‌ح، چونكه هاتنی ئه‌و هاوكات بوو له‌گه‌ڵ دڵخۆشی گه‌ڕانه‌وه بۆ ماڵه‌كه‌مان، هه‌رچه‌نده به‌شێكی گه‌وره‌ی خانوه‌كه‌مان روخاوه و باخه‌كه‌مان سوتاوه، به‌ڵام گه‌ڕانه‌وه بۆ زێدی خۆت ناتوانرێت به هیچ وه‌سف بكرێت ته‌نیا به فرمێسك نه‌بێت”.\nباوكی فه‌ره‌ج ده‌ڵێت ده‌یان كه‌س ده‌ناسێت ئاواره‌یی كاریگه‌ری له‌سه‌ری هه‌بووه، بۆیه به‌شێكیان هه‌وڵده‌ده‌ن له‌رێی ناونانی منداڵه‌كانیانه‌وه ئه‌و رۆژانه‌یان له‌بیربێت، “منیش دڵخۆشییه گه‌وره‌كه‌م به‌ناوی كچه‌كه‌مه‌وه ده‌هێڵمه‌وه”.\nته‌نیا له سنوری پارێزگای دیاله، دوابه‌دوای هێرشه‌كانی داعش نزیكه‌ی 300 هه‌زار كه‌س ئاواره‌بون، ده‌یان منداڵیش له كه‌مپ و ناوچه‌كانی تری دوور له زێدی كه‌سوكاریان له دایكبون.\nنه‌جات تائی، ئه‌ندامی ئه‌نجومه‌نی پارێزگای دیاله بۆ (كه‌ركوك ناو) باسی له‌وه‌كرد ئه‌وانه‌ی له سنوره‌كه‌یانه‌وه ئاواره‌بون، سه‌دا 70یان ژن و منداڵ و به‌ته‌مه‌ن بون، وتی “رێژه‌یه‌كی زۆریان گه‌ڕاونه‌ته‌وه به‌ڵام ئه‌و ماوه‌یه‌ی پێیدا تێپه‌ڕیون زۆر قورس بووه، چونكه زۆرێك گیانیان له ده‌ستدا و له شه‌وورۆژێكدا به ته‌واوی بارودۆخی ژیانیان گۆڕا”.


شۆڕش خالید ئاژگەیی - 30-08-2017 - 4751 جار خوێندراوەتەوە\nرۆژ و رۆژگارێکی خۆش بوو، پڕ لەساتەوەختی لە بیر نەکراوو تەژی ئومێد و ھیڤی....یەکسانی لە ماف، لە ئەرک، لە خواردن و تا رادەیەکیش لە جۆری ژیان، ئەگەر بە ھەڵەدا نە چووبم.\nبرامبیستوومە پرسیاری حاڵ و ژیان وگوزەرانی منت کردووە، نازانم بە درووستی پرسیارکردنەکەت بە چ بۆنەیەکەوە بووەو ھۆکاری پشت پرسیارەکە چی بووە، ئەمە با بمێنێ، چونکە لەم قۆناغەدا و لەو ساتەی ئێستا منی تێدامە، بە دڵنیاییەوە زۆر بەلامەوە گرینگ نیە.....تۆزێک درەنگە!\nنازانم بیرت ماوە یا نا؟ من وتۆو زۆرێک لەوانەی ئێستاکە لە بە دەوروو بەرتەوەن ( ھەموویان نا) و ژیانت ئەپارێزن و کارووبارەکانی رۆژانەت بۆ ڕایی ئەکەن و چ وەک بەردەست یا کارگوزار سەرقاڵی بە جێ گەیاندنی ئەرکە پێ سپێردراوەکانن و جاری واھەیە ئاوڕ لە سێبەری بەر خۆرە تاوی خۆشیان نادەنەوەو وادەزانن ھەربەم شکڵ و شێوەیە ھاتوونەتە سەرئەم دوونیاوە، دەرچووی یەک قوتابخانەین. نەک ھەر خۆمان تەنانەت باوکیشم ھەر لەم قوتابخانەیە خوێندوویەتی ( ھەڵبەتە ئەگەر بیرتان مابێ) و سەرەتای ژیانی و لە تافی لاوەتیدا ،بە ئەلفوبێی سیاسی و چەمکەکانی شورشگێری و خەبات و نیشتیمان پەروەریەوە ئاشنایەتی پەیدا کردووە و بۆتە ئەو کەڵە پیاوە ماندوو نەنانەس و دڵسۆزو نیشتیمان پەروەرە گیان فیداو قارەمانەی، تا مردن شانازی پێوەدەکەم و ھەمیشەش سەرسامم پێوەی.\nبیرتە قوتابخانەی گەڕەکەکەمان وێڕای نەبوونی خزمەت گوزاری سەرەتایی و پاسی ھاتوچۆو شوورەی بەرزو بڵند و دیواری تەلبەند کراوو دارودرەختی سەوزو نایاب و فریز و گوڵ و رویحانی نایاب و تێر ئاوو و کارەبای نەپچراوی ھەمیشەیی و ئامێرەکانی فێنک کەرەوەو پاسەوان و دەرگەوان، تەنیا یەک فەراشی ھەبوو.\nقووتابخانەی گەڕەکمان شوێنی بەیەک گەیشتنی ھەموو بیروبۆچوونە جیاوازەکان بوو....مەڵبەندی کۆڕو کۆبوونەوەی جەماوەری و پێکەوە ھەڵکردنی گشت تیرەو تایفەو دەستەو خێڵێک بوو، دوور لە پەتای کوشندەی ناوچەگەرێتی و دەستەگەری و ھەلپەرەستی و بەرژەوەند خوازی و ڕق و قین و دووبەرەکی و ترازانی کۆمەڵایەتی.\nقوتابخانەکەمان، بوو بوو بە موگناتیسی کۆکەرەوەمان لە دەور بەرێوەبەرە خۆنەویستە خاکیە دڵپاکە ماندوو نەناسەکەی لە قرچەی گەرمای ھاوین و سەرماوسۆڵەی وەرزی زستاندا ئامادەی بینین و دیدارمان بوو.\nھەرجارەی بمانویستایە، بە سینگێکی فراوان و دڵێکی کراوە، ئامادە بوو لەگەڵمان بکەوێتە گفتوگۆوە بە مەبەستی چارەسەر کردنی کێشە و گیرو گرفتەکانمانەوە.\nئەو، مامۆستا و رێ پیشاندەرو وتەکانی چرای رۆشنکەرەوەی ژیان و تاریکی و دواڕۆژمان بوو...ماندوونەناس و ئەرک ناس و خاکی و میوانگر بوو... دەورووبەری، وەک تۆری جاڵجاڵۆکە بە خەڵکی نەشیاوی ھەلپەرەستی ماستاو ساردکەرەوەو خۆبەرە پێشەوەولووت بەرزو لە خۆبایی، دەور نەدرابوو...\nساڵانێک ھاتن و ڕۆیشتن....ڕۆژە تاڵەکان بوون بە بیرەوەری لە بیر نەکراو ڕۆژە خۆشەکانیش بوون بە بەشێک لەو ساتانەی تا مردن لە بیر ناکرێن و ھەمیشە بە زیندوویی دەمێننەوە...\nدوای بەسەربردنی ساڵانێک لە ژیانی ئاوارەیی، ھاتمەوە سەردانی قوتابخانەکەمان بکەمەوە.\nشوکر بەڕێوەبەرە بەرێزەکەمان ھەر لە شوێنی خۆی مابوو، بەڵام ماندووتر لەجاران و سەرقاڵتر لە پێشان... بەو ئومێدەی وەک جاری جاران لەگەڵ مامۆستاو بەڕێوەبەری خۆشەویست و ڕێزلێگیراو بکەومە گفتو گۆوە، ھاتم سەردانی بینایەی قوتابخانە بکەم...زۆر لام سەیر بوو....دیوارێکی تەلبەند کراوو بەرز کەوتە بەر دەمم...نەیانھێشت...پرسیارم کرد، وتیان گەرەکە پەیوەندی بەم ژمارە تەلەفۆنەوە بکەی..ئامۆژگاریان کردم گەر ژمارە تەلەفۆنەکەت بە ژمارەیەکی تایبەتی دەست پێ نەکات، نەک ھەر وەڵام نادرێیوە تەنانەت ژمارەکەشت بلۆک دەکرێت و ئەخرێیتە پەراوێزەوە و خۆشت لەبەر چاوت ئەکەوێ!!!!!!\nپێیان وتم ئێستا جاری جاران نیە وەک کاروانسەرا ھەرکاتێ حەزت کرد سەردانی قوتابخانە بکەی بەڵکو گەرەکە فارس وتەنی لە ( حەوت خانی ڕۆستەم) تێپەڕی و چوار خاڵی پشکنین ئاگاداری ھاتنت بکەی!!! جیا لەمەش پێویستە سنگت فروان بێ و جارێ لە بینینی بەرێوەبەر پەلە نەکەی، چونکە زۆر کەس بەو ھیوایەوە سەری نایەوەو بە دیداری بەرێزیان شاد نەبوون و ھەناسە سارد دەرچوون!!\nدوای تێپەڕینی چەند ڕۆژێک و بۆ ئەوەی ھەناسەسارد و نەبم و بە ھەنسک و چاوی پڕ لە گریانەوە داواکاریەکەم رەت نەکرێتەوە، بریارێکی مێژوویی و چارەنوس سازم دا وپەیوەندیم کرد بە ژمارەکەوە، یەکێک وەڵامی دایەوە و پرسیاری کرد، کێم، خۆم ناساند...وەڵامدەرەوە دیار بوو سکرتێری فەراشی قوتابخانە بوو، نەک سکرتێری بەڕێوەبەر، دوای تێپەڕینی نزیکەی چل چرکە وبێ سێ و دوو، پێی وتم جەنابی بەڕێوەبەر بەھۆی سەرقاڵیەوە جارێ دەرفەتی بینینی جەنابتی نیە و دەبێ چەند مانگێک لە ژووری چاوەڕوانیدا دامە بکەی!!!\nجارێ لە حەپەسان و سەرسووڕمانیدا نیو کاتژمێر بەنج بووم و بۆ چەند ساتێک خۆم و خەمەکانم لە بیر خۆم بردنەوە....یادی سی ساڵ پێشتر کەوتە خەیاڵم...ئەو ڕۆژانەی نە دیوار ھەبوو، نە تەلبەند، نە لێشاوی پاسەوان نە ئەم ھەموو خاڵی پشکنین و نە ئەم ھەموو سکرتێر و کاربەڕێ کەرە....بیرم کردەوە...بیرێکی قووڵ...لەگەڵ خۆم وڕێنەم کرد...بیستبووم لە سەردەمی جیھانگەرایی و داھێنانە خێراکانی شۆڕشی تێکنۆژیاو بچووک بوونەوەی جیھان لە شێوەی گوندێکی بچووک، جیھان زۆر پێشکەوتووە، ئاستی پەیوەندیەکان گۆڕانی ڕیشەیی بەسەردا ھاتووەو مرۆڤ لە بوونەوەرێکی ناچالاک و تەپیوو تەمەڵ و تەوەزەل، بۆتە بوونەوەرێکی چالاک و ئازاو چاونەترس و داھێنەر و لە زۆر حاڵەتدا لە رۆبۆت ئەچێ.\nبیرم کردەوە یا من لە گەڵ ڕەوتی گۆڕانکاریەکان ھەڵم نەکردووەو لە کاروانی پێشکەوتن و گەشەی مرۆڤایەتیدا دوا کەوتووم یا ئەوەتا لە ململانێی نێوان کەمپەکانی ڕۆژئاواو ڕۆژھەڵات و دۆڕانی کۆمۆنیزم و سەرکەوتنی کاپیتالیزم و کاڵ بوونەوەی چەمکەکانی شۆرشگێڕی و پاشەکشەی لیبراڵیزم و دیموکراسی و ھاتنە ئارای داعشیزم و پۆپۆلیزم و پلۆڕالیزم و فرەیی و باڵا کردنی چەمکەکانی مرۆڤدۆستی و مافی مرۆڤ و ئافرەت و چارەی خۆ نووسین و سازانی نیشتیمانی و کۆدەنگی و یەکدەنگی و سیستەمی پەڕلەمانی و سەرۆکایەتی و ململانێی نێوان بەرەی خێر و بەرەی شەڕ و شارچێتی و خۆ خۆری و ............فێری ھیچ نەبوومە و ھاتوومەتە وە نێو جیھانێک کەوا تەواو جیاواز و دەبڕاوە لە تێگەیشتنە ڕووکەشیەکەی من و پێشینە ھەژارە فەرھەنگی و کۆمەڵایەتی و ڕامیاری و ئیدارەییەکەمەوە و ھاوتەریب نیە لەگەڵ مەفاھیمی تازەی سیستەمی نوێی جیھانی و مافی گەلان و بە ھیچ شێوەیەکیش لەگەڵ مافی گشتپرسی و بژاردەی سیاسی و ڕۆڵی ماس مێدیا نایەتەوە!!!\nمن ھەر بەم گێرمە کێش و پرسیارانەوە خەریک بووم و بیرکردنەوەکان زۆر ھیلاکیان کردم و برست و توانایان لێبڕیم.\nساڵان ھاتن و بە خێرو خۆشی و سەلامەتی ڕۆیشتن و بنە و بارگەیان تێکنا...من ھەر سەرقاڵی لێکدانەوەی گڕی کوێرەکەی سەرەوەو دۆزینەوەی وەڵامی پرسیارە نەبڕاوەکانم بووم... وێڵی دۆزینەوەی ھۆکاری پرسیارەکەی برادەرە ( براو ھاوڕێ) کەی سەردەمی چوونە بەر خوێندنی قوتابخانە بێ نازەکەی گەڕەکەکەمان بووم...زۆر فشارم بۆ خۆم ھێنا.... ھەر نەمدۆزیەوە..ئەم لاو ئەولام زۆر کرد...لە گووگڵ پرسیارم کرد...لە فیس بووک بە دوایدا گەڕام....ھەر بۆم نەدۆزرایەوە.... کاتێک ھاتمەوە سەرخۆم بینیم پێنج ساڵی رەبەقە من لە چاوەڕوانی دۆزینەوەی بەرسڤە قەناعەت ھێنەرەکاندام... بۆیە وازم ھیناو ھاتمەوە ھۆش خۆم و قەناعەتم بەخۆم ھێناو مەردانە بڕیارێکم دا، پاشگەز بوونەوەی تێدا نەبوو... بڕیارەکە بڕیاری کۆتایی بوو بە ئاراستەی دۆزینەوەی ئاراستەیەکی تری ژیان، جیا لەو ئاراستەیەی ھەموو تەمەنم لە پێناویدا کردە قوربانی...چوونکە وام نەکردبا، بە دڵنیاییەوە لە ھۆش خۆم دەچووم و زاکیرەم لە دەست دەداو دەگەیشتمە کاروانی نەمرانی لە بیر کراوو پەراوێز خراوی نێو یادەوەریە ڕاگوزەرەکانی مێژووە پڕ لە شانازیەکەی ئەو کەڵە پیاوانەی خۆنەویستانە، ئەمڕۆیان درووست کرد و بەردی بناغەی ئەم ئەزمونەیان دانا.\nمن ئێستاشی لەگەڵدابێ بەدوای دۆزینەوەی ( میکانیزمێکی گونجاو) ی بەرسڤی پرسیارەکان و ھەواڵ پرسین و نەپرسینەکانی تۆوە، وێڵم.


بێزراوبوونى کۆمارى ئیسلامى لەم هەڵبژاردنەش دەرکەوتەوە | AvaToday\nبێزراوبوونى کۆمارى ئیسلامى لەم هەڵبژاردنەش دەرکەوتەوە\nکەمتر لە ١٠%ى خەڵکى بەشدارى شانۆگەرى هەڵبژاردن خوولى دووەمى پەرلەمانیان کرد\nposted onSeptember 13, 2020\nهەڵبژاردنى خوولى دووەمى پەرلەمانى ئێران لە هەندێک شار، کەمتر لە ١٠%ى خەڵکى بەشدارییان کردووە کە تا ئێستا کەموێنە بووە لە مێژووى کۆمارى ئیسلامى.\nئامارە ڕاگەیاندراوە فەرمییەکان لە بەشدارى خەڵکى بۆ هەڵبژاردنى خوولى دووەمى پەرلەمانى کۆمارى ئیسلامى، ئەوە نیشان دەدەن کە لە ئەهواز ٧% و لە کرماشان ٥% لە خەڵکى چوونەتە سەر سەندووقەکانى دەنگدان کە تا ئێستا کۆمارى ئیسلامى بە ساختەکاریشەوە شتى وەهاى بە خۆیەوە نەبیوە.\nبۆ نمونە لە سێ حەوزەى ئەلبورز، ئەهواز و کرماشان کە بە گشتى ٣.٨ ملیۆن کەس خاوەن دەنگ بوونە، تەنیا ٩٤ هەزار دەنگ دراوە بۆ سێ نوێنەرى هەڵبژێردراوى هەر سێ حەوزەکە.\nشایەنى باسە هەڵبژاردنى یانزەمین خوولى پەرلەمانى ئێران ڕێکەوتى ٢١ى فێبریوەرى و بۆ ٢٩٠ کورى پەرلەمانى یانزەهەمى کۆمارى ئیسلامى بەڕێوە چوو. بەربژێرەکان تەنیا توانییان خوار ٢٠%ى دەنگەکان کۆ بکەنەوە، بۆیە دەورى دووەمى هەڵبژاردنى پەرلەمان کە ڕێکەوتى ١١ى سپتەمبەر بوو، دووبارە هەندێکیان کەوتنەوە کێبەرکێ.\nلەم هەڵبژاردنەى بەربژێرەکانى یانزەمین پەرلەمانى کۆمارى ئیسلامى، ئاستى بەشدارى تەنیا ٤٢.٥% بوو ئەویش بە پێى ئەو هەموو ساختەکارییەى کە لە ڕێگەى ئیتلاعات و سوپاى پاسدارانەوە ئەنجام دراوە. بناژۆخوازان توانییان زۆرینەى کورسییەکانى پەرلەمان بەدەست بهێنن. هەڵبەتە زۆرێک لە ڕیفۆرمخوازەکانیش یا ناوى خۆیان نەنووسیبوو بۆ هەڵبژاردنەکە تا بچنە کێبەرکێوە و یا ڕەدى سەلاحیەت کرابوونەوە.\nوەرگیراو لە عەرەبییە نێت\nBiden discusses Iran with UK’s Johnson, emphasizing on need for coordination


“ملیاران دینار بۆ دەرمان خەرجکراوە و دەرمانیش نەکڕدراوە” – کوردی – RojNews.News\n27/07/2020 - 3:09:56 pm\nئەمرۆ ئەنجومەنی باڵای ڕێكخراوی چەلەنگ بۆ دژە گەندەڵی، لە (كۆلێژی علوم – هۆڵی بەشی ماتماتیك)، لەشاری هەولێر لە كۆنگرەیەكی ڕۆژنامەنووسیدا باسی لە چەند دۆسییەکی گەندەڵی کرد، لە ناویدا بەناو کڕینی ملیاران دینار دەرمانە و دەرمانیش بوونی نییە.\nفاروق محەمەد سەرۆكی ڕێكخراوەکە لە کۆنگرەکەدا وتی: بڵاوبوونەوەی كۆرۆنا دەریخست سیستمی تەندروستی لە چی باروودۆخێكدایە، سەڕەڕای داهاتێكی زۆر لەڕابردوو كەچی نەخۆشخانەكانی حكومەت زۆر داماو بوون، بۆیە ئەوكەسانە بەرپرسیارن كەوا بەرپرسی ئەو كەرتەبوون.\nئاماژەی بەوەکرد، لەماوەی كاركردنیان كۆمەڵێك كەیسی گەندەڵیان ئاڕاستەی سەرۆكی حكومەت و دەستەی نەزاهە و دیوانی چاودێری دارایی و لێژنەی نەزاهەی پەڕلەمان كردووە، یەكێك لەكەیسەكانیش تایبەتە بەدەرمان كە لەلایەن بەغدادەوە لەسەر بوودجەی سیادی وەك پشكی هەرێم ڕەوانەی كۆگاكانی هەرێم دەكرێن، لەگەڵ ئەوەی چەند تۆنێك دەبێت و بەهاكەشی “چەندین ملیۆن دۆلار تێپەڕی كردووە، كەچی مەرجی تەندروستی لە كۆگاكان نین وەك ساردكەرەوە، لەهەمان كاتدا بەهۆی دابەش نەكردن وایكردووە دەرمانەكان بەسەربچن و بەكەڵكی بەكارهێنان نەهێنرێت”.\nسەرۆكی ڕێكخراوی چەلەنگ باسی لەوە کرد، کە لە هەرێم ٤٠٠ كۆمپانیای دەرمان هەیە، بەڵام مامەڵە لەگەڵ چوار كۆمپانیا دەكرێت كە بەرپرسی باڵایان لەپشتەوەیە، وتیشی: بەشێك لەم دەرمانانەشی دەكڕدرێتەوە مێژووی بەسەرچوونیان نزیكە بەنرخێكی كەمتر، بەڵام لە تۆماری كڕینەكە نرخێكی زیاتر دەنوسرێت، هیچ دەرمانێكیش بەشێوەی تەندەر ناكڕدرێت بەڵكو بەشێوەی هەڕەمەكیە و زۆر كات دەرمانەكە هەر پێویست نییە.\nلەسەر کڕینی دەرمان بۆ نەخۆشخانەکان و ئەو گەندەڵییانەی تێیدا کراون، فاروق محەمەد وتی: ئەو پارەیەی بۆ نەخۆشخانەكانی شێرپەنجە خەرجكراوە لە ماوەی كەمتر لە سێ مانگدا حەوت ملیار و ١٦٩ ملیۆن و ٥٤۷ هەزار دینار بووە بەبێ ئەوەی دەرمان لەم بەشانە هەبێت، لە بڕە پارەیە ملیارێك و ٨٤٥ ملیۆن و ١٩ هەزار دینار بۆكڕینی دەرمان خەرجكراوە بۆ نەخۆشخانەكان، چوار ملیار و ٢٠٠ ملیۆنیش لەدینارەوە كراوەتە دۆلار، هەروەها ٢٥٦ ملیۆن و ٤٣٥ هەزاریش بۆ چارەسەری نەخۆشی و پێداویستی پزیشكی خەرجكراوە، ۳۷٦ ملیۆنیش بۆ چاككردنەوە و پەرەپێدانی نەخۆشخانەكان و ١٣٦ ملیۆنیش بۆ كڕینی ئامێری پزیشكی و ٦ ملیۆن و ٢٠٠ هەزار دیناریش بۆ كڕینی سندوقی كۆمەك، ١٥٣ ملیۆن و ۹۹٣ هەزار زۆ دەرماڵە زێدەكاری خەرجكراوە كە كۆی گشتی دەكاتە ۷ ملیار و ١٦٩ ملیۆن و ٥٤۷ هەزار دینار.\nباسی لەوەشكرد لەمانگی ١٢ی ٢٠١٩ دەرمان بەبڕی ٥ ملیار و ٥٣٠ ملیۆن ٦٧٠ هەزار دینار كڕدراوە ، بۆیە لەبەهەدەردانی ئەو دەرمانانە داوای لێكۆڵینەوەمان كردووە.


International Champions Cup - ڕۆما vs تۆتێنهام هۆتسپێر - Soccer - Yariga - Results, fixtures, tables and statistics\nبایێرن میونیش vs. پاریس سان جێرماین لیڤەرپوڵ vs. بۆروسیا دۆرتموند یوڤێنتوس vs. بایێرن میونیش مانچێستەر ستی vs. لیڤەرپوڵ بۆروسیا دۆرتموند vs. بەنفیکا ڕۆما vs. تۆتێنهام هۆتسپێر میلان vs. مانچێستەر یونایتد ئاتلەتیکۆ مەدرید vs. ئاڕسێناڵ ئاڕسێناڵ vs. پاریس سان جێرماین بەنفیکا vs. یوڤێنتوس\nڕۆما vs تۆتێنهام هۆتسپێر 1-4\nP. Schick (G) 3' (دروستکرا لە لایەن: خ. پاستۆری)\n9' لۆرێنتی (G)\n18' لۆرێنتی (G)\n28' لوکاس مۆرا (G) (دروستکرا لە لایەن: س. ئاوریێر)\n44' لوکاس مۆرا (G)\n'72 بۆ W. Bianda\n'59 بۆ A. Ćorić\n'58 بۆ مارکانۆ\n'58 بۆ Lorenzo Pellegrini\n'77 بۆ D. Sánchez\n'63 بۆ پ. گازانیگا\n'58 بۆ ئ.دزیکۆ\n'52 بۆ J. Kluivert\n'83 بۆ ئالێساندرۆ فلۆرێنزی\n'59 بۆ دانیێڵی دی ڕۆسی\n'63 بۆ O. Skipp\n'59 بۆ ک. سترۆتمان\n'82 بۆ G. N'Koudou\n'83 بۆ A. Georgiou\n'84 بۆ G. Marsh\n'83 بۆ Daniel Fuzato\n'52 بۆ C. Ünder\n'58 بۆ د. پیرۆتی\n'58 بۆ P. Schick\n'58 بۆ خوان\n'59 بۆ خ. پاستۆری\n'59 بۆ م. گۆنالۆنس\n'59 بۆ B. Cristante\n'63 بۆ ڤۆڕم\n'72 بۆ Luca Pellegrini\n'82 بۆ لوکاس مۆرا\n'83 بۆ د.سانتۆن\n'83 بۆ K. Walker-Peters\n'83 بۆ ئانتۆنیۆ میرانتی\n'84 بۆ L. Amos\n3 Luca Pellegrini 34'\n14 P. Schick 3'\n11 ئێریک لامێلا\n18 لۆرێنتی 9' 18'\n27 لوکاس مۆرا 28' 44'\n63 Daniel Fuzato گ بۆ ئانتۆنیۆ میرانتی 83'\n1 R. Olsen گ\n6 ک. سترۆتمان بۆ خ. پاستۆری 59'\n7 Lorenzo Pellegrini بۆ د. پیرۆتی 58'\n9 ئ.دزیکۆ بۆ P. Schick 58'\n15 مارکانۆ بۆ خوان 58'\n16 دانیێڵی دی ڕۆسی بۆ م. گۆنالۆنس 59'\n19 A. Ćorić بۆ B. Cristante 59'\n24 ئالێساندرۆ فلۆرێنزی بۆ د.سانتۆن 83'\n28 W. Bianda بۆ Luca Pellegrini 72'\n34 J. Kluivert بۆ C. Ünder 52'\n22 پ. گازانیگا گ بۆ ڤۆڕم 63'\n6 D. Sánchez بۆ ئێریک لامێلا 77'\n14 G. N'Koudou بۆ لوکاس مۆرا 82'\n42 A. Georgiou بۆ K. Walker-Peters 83'\n52 O. Skipp بۆ ک. ئێریکسن 63'\n53 G. Marsh بۆ L. Amos 84'


سەرۆکی فراکسیۆنی پارتی لە پەرلەمانی عێراق ڕایگەیاند، تاکە کاندیدی پارتی تا ئێستا ھەر ھۆشیار زێباریە بۆ پۆستی سەرۆککۆماری عێراق و لە پێشبڕکێ دەمێنێتەوە بۆ وەرگرتنی ئەو پۆستە.\nڤیان سەبری لە لێدوانێکی بۆ ماڵپەڕی فەرمیی حزبەکەی (9-2-2022) وتی، بڕیارە ڕۆژی یەکشەممەی داھاتوو دادگای باڵای فیدڕاڵی بڕیار لەسەر کاندیدی پارتی بۆ سەرۆککۆماری عێراق بدات و ڕایگەیاند، "دڵنیاین لە پاکی کاندیدی خۆمان و بڕیارەکەی دادگاش ھەڵدەگیرێت."\nئەوە لەکاتێکدا ئەمرۆ چەند میدیایەکی عێراقی و کوردی باسیان لەوەکرد کە پارتی هۆشیار زێباری دەکشێنێتەوە و فواد حسێن کە ئێستا وەزیری دەرەوەی عێراق کاندید دەکات بۆ پۆستەکە.\nڤیان سەبری وتیشی، "ئەو بڕیارە کاتیەی لەلایەن دادگای فیدڕاڵیەوە لەبارەی کاندیدبوونی ھۆشیار زێباری دەرکراوە ھەڵدەگیرێت، دڵنیاین لەوەی کاندیدی پارتی ھیچ کێشەیەکی یاسایی نیە و ئەوەی بەرامبەری کراوە زیاتر سیاسیە، لەبەر ئەوەش دادگا پرسەکە یەکلا دەکاتەوە."\nجەختیکردەوە کە "تاکە کاندیدی پارتی تا ئێستا ھەر ھۆشیار زێباریە بۆ پۆستی سەرۆککۆماری عێراق و لە پێشبڕکێ دەمێنێتەوە بۆ وەرگرتنی پۆستی سەرۆککۆمار."\nسەرۆکی فراکسیۆنی پارتی وتیشی، "ئێمە لەنێو پڕۆسەی دیاریکردنی سەرۆککۆمارداین و ھەر کاتێک بڕیاری کاتی لەسەر کاندیدی ئێمە ھەڵگیرا لەلایەن دادگای باڵای فیدڕاڵی ئەوکات پارتی بڕیاری خۆی دەدات لەنێو ھۆڵی پەرلەمان بۆ دانوستان و دەمانبینن."\nئەحمەد حاجی ڕەشید: پارتی شۆڕشی پێ نەکرێت پێی تێکدەدرێت\n2022.02.23 - 14:43\nپەرلەمانتارێکی پارتی: دورخستنەوەی زێباری هەروا بەئاسانی تێناپەڕێت\n2022.02.23 - 09:18\nهەورەبروسکە و چەخماخەی بەهاری..پێشبینى نوێ لەبارەى شەپۆلى باران و بەفر\n2022.02.23 - 22:34\nدادگای فیدڕاڵی دانیشتنەکەی لەبارەى دووبارە کردنەوەی دەرگای پاڵاوتن بۆ سەرۆککۆمار دواخست\n2022.02.23 - 13:16\nپەخشی ڕاستەوخۆی دانیشتنی دادگای فیدڕاڵی لەبارەى دووبارە کردنەوەی دەرگای خۆپاڵاوتن بۆ سەرۆککۆماری\n2022.02.23 - 10:43


كازمی داخازێ ژ ماكرۆنی دكه‌ت سه‌ره‌دانا عیراقێ بكه‌ت - پرس بادینی\nHome سڵایدشۆو عێراق هەواڵ كازمی داخازێ ژ ماكرۆنی دكه‌ت سه‌ره‌دانا عیراقێ بكه‌ت\nكازمی داخازێ ژ ماكرۆنی دكه‌ت سه‌ره‌دانا عیراقێ بكه‌ت\nپرس میدیا 11:18:00 PM سڵایدشۆو, عێراق, هەواڵ,\nسه‌روك وه‌زیرێن عێراقێ ئه‌ڤروو پێنج شه‌مبی، د ده‌ما پێشوازیكرنێ دا ل وه‌زیرێ ده‌رڤه‌یێ فه‌ره‌نسا داخوازنامه‌یه‌ك ئاراسته‌ی ئیمانوێل ماكرۆن سه‌روكێ فره‌نسا كر و تێدا خواست ناڤهاتی سه‌ره‌دانا عیراقێ بكه‌تن.\nئه‌ڤرو پێنج شه‌مبی ل گوره‌ی زانیاریێن ئاژانسا عیراقی، مسته‌فا كازمی سه‌روك وه‌زیرێن عیراقێ د دیداره‌كێ دا دگه‌ل ئیف لۆدریان وه‌زیرێ ده‌رڤه‌یێ فه‌ره‌نسا ل به‌غدا په‌یوه‌ندیێن هه‌ردوو ئالیا و پرسێن هه‌ڤبه‌ش یێن دناڤبه‌را واندا گوتوبێژكرن.\nكازمی ئه‌و یه‌ك روونكر، "عیراق یا به‌رهه‌ڤه ژ بوی هه‌ڤكاریێن ناڤده‌وله‌تی دگه‌ل هه‌مو وه‌لاتێن جیهانێ، كو پشته‌ڤانیا ئاشتی و ئارامیێ دكه‌ن ژ وانا ژی وه‌لاتێ فه‌ره‌نسایه"، د هه‌مان ده‌مێ ده داخوازنامه‌یه‌ك راده‌ستی وه‌زیرێ ده‌رڤه‌یێ فه‌ره‌نسا كریه و ژبوی ئیمانوێل ماكرۆن سه‌روكێ فه‌ره‌نسا هنارتیه و تێدا داخواز كریه ناڤهاتی سه‌ره‌دانا عیراقی بكه‌تن.\nوه‌زیرێ ده‌رڤه‌یێ فه‌ره‌نسا ژی راگه‌هاند، وه‌لاتێ فه‌ره‌نسا ئاماده‌یه دژی تیرورستێن داعش هه‌ڤكاریا عیراقێ بكه‌تن.\nلۆدریان ئه‌و یه‌ك ژی به‌حسكر، "پاریس گه‌شبینه ب پێنگاڤێن حكومه‌تا كازمی و به‌رده‌وامه ل سه‌ر پشته‌ڤانیكرنا عیراقێ لسه‌ر وێ یه‌كێ كو دوباره ده‌ست ب ئاڤه‌دانكرنا ناوچا رزگاركری بهێته كرن، ب تایبه‌تی ژی باژێرێ میسل".\nBy پرس میدیا at 11:18:00 PM


په‌رله‌مانتاران هەم مه‌سخه‌ره‌و هەم كاره‌سات! - ئاوێنه\nپه‌رله‌مانتاران هەم مه‌سخه‌ره‌و هەم كاره‌سات!\nپه‌رله‌مانی وه‌كو كوردستان له‌قوتوی هیچ عه‌تارێكدا نییه، به‌تایبه‌تی ئه‌م خوله‌ی په‌رله‌مان، كه له‌هه‌مو خوله‌كانی تر بێ ده‌سه‌ڵاتتر‌و به‌رژوه‌ندخوازتر ده‌ركه‌وتن، وه‌ك ئه‌وه‌ی له‌لایه‌ن حزبه‌كانیان‌و سه‌ركرده‌ی حزبه‌كانیانه‌وه پاداشت كرابێتن به‌وه‌ی بڕۆن بۆ خۆیان قسه‌ی زلی بێ مانا بكه‌ن‌و پاش چوار ساڵ پاره‌یه‌كی زۆری خانه‌نشینی بخه‌نه ته‌نكه‌ی باخه‌ڵیانه‌وه!\nجا تا ئێره ئاساییه كه ده‌مێكه زانراوه په‌رله‌مان ناوه‌ندێكی ده‌سته‌پاچه‌و کارتۆنییه‌و په‌رله‌مانتاران رۆڵێكی ئه‌وتۆیان له‌دروستكردنی بڕیاری سیاسیی هه‌رێمدا نییه، ئه‌مه شتێكه بڕاوه‌ته‌وه، به‌ڵام ئه‌وه‌ی وه‌ك گوله‌ی وێڵ هه‌ست‌و عه‌قڵی خه‌ڵك ده‌كوژێ، ئه‌و شانۆگه‌رییه بێ مانایه‌یه كه ئێواره‌ی دوێنێ له‌هۆڵی په‌رله‌مان سازیان كرد به‌بۆنه‌ی په‌سه‌ندكردنی پڕۆژه یاسای چاكسازی موچه‌و ده‌رماڵه‌وه. ئه‌مانه زۆر بێ شه‌رمانه گاڵته‌و سوكایه‌تی به‌عه‌قڵی هاوڵاتیانی ئه‌م هه‌رێمه ده‌كه‌ن، وه‌ك له‌سه‌ر ده‌ستی ئه‌وان نایه‌كسانی‌و ناعه‌داله‌تی‌و گه‌نده‌ڵی له‌م هه‌رێمه‌دا بنه‌بڕ كرابێت، دێن خۆڵ ده‌كه‌ن چاوی خه‌ڵكه‌وه‌و قسه بێ ماناو سواوه‌كانیان وه‌ك خه‌ڕه‌ك ده‌سونه‌وه.\nمرۆڤ كه ئه‌م پەرلەمانتارانه ده‌بینێ بەکەش‌و فشەوە له‌به‌رده‌م لاقیته‌دا ده‌وه‌ستن‌و فەخرو وەهم بەخەڵک دەفرۆشن‌و باسی چاكسازی‌و كه‌مكردنه‌وه‌ی موچه‌ی پله باڵاو زیادكردنی موچه‌ی كه‌مئه‌ندام‌و شه‌هیدان‌و چی‌و چی ده‌كه‌ن، نازانێ پێبكه‌نێ یان بگری! تۆ سه‌یری ئه‌و مه‌هزه‌له‌یه: حكومه‌ت پڕۆژه یاسایه‌كی بۆ په‌رله‌مان ناردوه كه موچه‌ی خانه‌نشینی كه‌م بكرێته‌وه، ئه‌وه‌ی ئه‌مان له‌كه‌مكردنه‌وه‌ی موچه‌ی خانه‌نشینییه‌كه‌ی ناڕازی بون‌و هه‌مواریان كردوه‌ته‌وه، موچه‌كانی خۆیان بوه، كه‌چی كاكی په‌رله‌منتار‌و نوێنه‌ری خه‌ڵك دێت شانازی پێوه ده‌كات كه پڕۆژه‌كه‌یان په‌سه‌ند كردوه!\nله‌سایه‌ی ئه‌م جۆره هه‌ڵسوكه‌وته موزه‌یه‌ف‌و نمایشیانه‌دا په‌رله‌مان به‌ته‌واوی له‌به‌رچاوی خه‌ڵكی كه‌وتوه‌و خه‌ڵك متمانه‌ی به‌په‌رله‌مانتاران به‌جارێك له‌ده‌ستداوه، كاكی په‌رله‌مانتارم دێ به‌ده‌نگی دلێر باس له‌وه ده‌كات كه له‌سه‌رده‌ستی ئه‌مانه موچه‌ی كه‌مئه‌ندام كراوه به 300 هه‌زار دینار، به‌ڵام باسی ئه‌وه ناكه‌ن كه رازی نه‌بون موچه‌ی خانه‌نشینی خۆیان 2000000 دو ملیۆن دینار بێت‌و ئه‌و بڕگه یاساییه‌یان هه‌موار كردوه‌ته‌وه‌و كردویانه به‌زیاتر له 4000000 چوار ملیۆن دینار، باسی ئه‌وه ده‌كه‌ن دو موچه‌و موچه‌ی نایاسایی نامێنێ، به‌ڵام باسی ئه‌وه ناكه‌ن كه رازی نه‌بون به‌وه‌ی په‌رله‌مانتارێك 50 ساڵی ته‌مه‌ن‌و 15 ساڵی خزمه‌تی حكومی نه‌بێت موچه‌ی خانه‌نشینی وه‌رنه‌گرێت، كه‌چی سوك‌و باریك ده‌ستكاری ئه‌م بڕگه‌یه ده‌كه‌ن‌و ئاماده نین ئه‌و پێشنیاره سه‌ربگرێت‌و ئه‌و پەرلەمانتاره‌شی په‌نجا ساڵ ته‌مه‌ن‌و 15 ساڵ خزمه‌تی حكومی نه‌بێت موچه‌ی خانه‌نشینی وه‌رده‌گرێت!\nخه‌ڵكی كوردستان سه‌ری له‌وه سوڕماوه بۆچی موچه‌ی خانه‌نشینی په‌رله‌مانتار 4 ملیۆن دینار بێت؟!\nبه‌ڕاستی ئه‌وه‌ی له‌م په‌رله‌مانتارانه‌ی ده‌بینین هه‌م مه‌سخه‌ره‌و هه‌م كاره‌ساته!\nبڵاوكراوه‌ته‌وه له 28-02-2018


پێشنهادێک بۆ بنیاتنانی ئه‌رشیفێکی نه‌ته‌وه‌یی سه‌راسه‌ری له کوردستان\nمیلله‌تی کورد ئه‌گه‌ر قه‌راره ده‌سه‌لاتێکی مۆدێرن له ڕۆژهه‌ڵاتی ناوه‌ند دابمه‌زرێنیت و ببێته نمونه‌ی ده‌وڵه‌تێکی دیموکراسی ئه‌وه ده‌بێ کار بۆ بنیات نانی کۆمه‌ڵگایه‌کی به‌یه‌که‌وه‌ژیان و تولرانس و کراوه بکات. ئه‌م شه‌فافیه‌ته له ده‌رونی کۆمه‌ڵگاوئه‌ندامانی هێنده‌ی تر کۆمه‌ڵگایه‌کی ته‌ندروست پێکدێنێ. هه‌روه‌ها ده‌بێ هه‌مو کۆمه‌ڵانی خه‌ڵک ئارامی ئابوری و ژیان و گوزه‌رانیان هه‌بێت و داهاتی نه‌ته‌وه‌یی و به‌رهه‌می نه‌ته‌وه‌یی له خزمه‌ت ته‌واوی کۆمه‌ڵگا بێت. به‌رقراری یاسا و ئازادی ته‌واوی هه‌ر سێ داموده‌زگاکانی تشریعی و ته‌نفیزی و قه‌زایی هه‌روه‌ها چاڵاکی دام و ده‌زگاکانی مه‌ده‌نی و ڕێزگرتن له داواکاریه‌کانیان و گه‌شه‌سه‌ندنی کۆمه‌ڵگا. له‌لایه‌کیتر چاڵاککردنی په‌رله‌مان و که‌مکردنه‌وه‌ی بڕیاری تاکه که‌سی چونکه خۆی له خۆیدا بڕیاری تاکه که‌سی یان بڕیاری سه‌رکوتانه. گرنگترین بنه‌مای کۆمه‌ڵگایه‌کی مه‌ده‌نی مه‌سه‌له‌ی په‌روه‌رده و خوێندنه، گه‌شه‌دان به چۆنایه‌تیه‌کانی ئه‌وان ده‌توانێ فرسه‌ته‌کانی کار و پیشه و نه‌ک هه‌ر له بازاڕی ناوه‌خۆ بگره له ولاتانی ده‌وروبه‌ریش ده‌کاته‌وه و له‌لایه‌کی تر هیچ پێوستیه‌تی کۆمه‌ڵگا به کارمه‌ند و ئه‌ندازیاری بیانی نابێ. له هه‌مان کات نه‌وه‌کانی ئاینده هۆشیار و به‌هێز و ته‌ندروست ده‌بن به‌رامبه‌ر به هه‌مو ئه‌گه‌ره‌کان.\nنه‌وه‌کانی نوێ له کوردستان ده‌رگیری گه‌ڵی گرفتن، یه‌کێ له‌م گرفتانه نه‌بونی سه‌رچاوه‌ی دروست به زمانی کوردی و نه‌بونی ئه‌رشیفێکی نه‌ته‌وه‌ییه بۆ ته‌واوی کۆمه‌ڵگا.\nئه‌م ئه‌رشیفه له هه‌مو وڵاتان هه‌یه و هه‌مو مه‌یدانه‌کانی ژیان و گوزه‌ران وفه‌رهه‌نگ و سیاسه‌ت و مێژو ته‌واوی مه‌یدانه‌کانی ژیان ده‌گرێته‌وه.\nبه‌نمونه تائێستا نه‌وه‌کانی نوێ ناتوانن له خودی کاره سه‌رکوتگه‌ریه‌کانی رژێمه یه‌ک له‌دوایه‌که‌کانی عێراق بگه‌ن، تا ئێستا موزیک ژه‌نێکی لاو ناتوانێ له خودی مێژوی موزیکی کوردی بکۆڵێته‌وه یان ئابوری ناسێک ناتوانێ به عقوده‌کانی نه‌وتی حکومه‌تی عێراق و کوردستان بچێته‌وه یان په‌یمانه‌کانی نێو ده‌وڵه‌تی و ئه‌قلیمی له باره‌ی چاره‌نوسی سیاسی کورددا و کاریگه‌ره‌کانی تا ده‌گاته هه‌مو ئه‌و باس و لیکۆڵینه‌وانه‌ی که ئه‌روپاییه‌کان له‌سه‌ر کوردیان کردوه، چ له باری میژوی و ئابوری و که‌لتوری جا بۆ هه‌ر مه‌به‌ستێکیان بێت.\nبونی یان دامه‌زراندنی ئه‌رشیفێکی نه‌ته‌وه‌یی کاری ده‌وڵه‌ته‌و بودجه و ئیمکانات و پێداویستی زۆری ده‌وێ له هه‌مان کات که‌سانی پسپۆرو شاره‌زای ئه‌رشیف و داتای ده‌وێ.\nئه‌م ئه‌رشیفه ده‌بێ به مۆدێلێکی به‌ڕێوه‌بردن له قازانجی به‌رزی نه‌ته‌وه‌یی بپاریزرێ و ئه‌و دۆکیۆمێنتانه‌ی که په‌یوه‌ندیان به ئاسایشی نه‌ته‌وه‌یی هه‌یه ته‌نها له ڕیگای که‌سانی پسپۆر و دڵسۆز ڕێکبخرێن و بپارێزرێن.\nله‌هه‌مان کات بونی ئارشیتێکتی داتایی وشوێن و ئامرازی پێویست بۆ ئه‌م ئه‌رشیفه زۆر دروسته و نابێ هیچ که‌س له خۆیه‌وه بڕیاری بۆبدات و ده‌بی ئه‌نجومه‌نێکی به‌ڕێوه‌بردنی پسپۆر و شاره‌زای بۆ هه‌بێت.\nخۆ ئه‌گه‌ر له ڕێگای په‌رله‌مانه‌وه پرۆژه‌یه‌کی بۆ بخرێته ڕو له هه‌مو شتێ باشتره و بودجه‌ی تایبه‌تی و کاری کۆکردنه‌وه‌ی بۆ بکرێت و به‌رده‌وامی هه‌بێت و له‌لایه‌ن ئه‌وانه‌وه کۆنترۆڵ بکرێت. ڕه‌نگه که‌سه سیاسیه‌کان و ئه‌حزابه سیاسیه‌کان و ڕێکخراوه‌کانیان و که‌سانی نه‌ته‌وه‌یی و هاوڵاتیانێک که خولیایان پاراستن و کۆکردنه‌وه‌ی دۆکیمێنته کانی نوسراو ده‌نگی و هتد زۆریان له‌لا هه‌یه و ده‌یانه‌وێ به‌شداری جدی بکه‌ن و یارمه‌تی و کۆمه‌کی سه‌ره‌تایی باش بکه‌ن.\nئه‌رشیفی نه‌ته‌وه‌یی کاری ده‌سه‌ڵاته که بتوانێ ئیمکاناتی بۆ سازبکات و په‌ره‌ی پێبدات و هه‌مو پیداویسته‌کانی بۆ ئاماده‌بکات. ئه‌مه‌ش ده‌بێته سه‌نته‌رێکی دروست بۆ دراسات و لێکۆلینه‌وه‌و پاراستنی دۆکیمێنته ره‌سمیه‌کان و په‌رتوک و نوسراو تۆماره ده‌نگیه‌کان و هونه‌ر و هونه‌ری ته‌شکیلی و ته‌واوی فه‌رهه‌نگی کۆمه‌ڵگا.\nده‌کرێ ده‌وڵه‌مه‌نده‌کان بۆ ئه‌وه‌ی مێژویه‌کی دروست و پاک بۆ خۆیان له کۆمه‌ڵگا دروست بکه‌ن جێگاو ئیمکاناتی مناسب بۆ ئه‌م کارانه بۆ ده‌وڵه‌ت بخه‌نه ڕو. ئه‌گه‌ریش نا ئه‌وه ده‌وڵه‌ت ده‌توانێ به‌نمونه بینایه‌کی مۆنۆمێنت یان له خانوێکی باشی قه‌ڵای هه‌ولێر یان له خانوێکی ده‌وڵه‌تی له که‌رکوک یان سلێمانی و دهۆک جێگای بۆ ته‌رخان بکات. ئه‌گه‌رچی به‌داخه‌وه ده‌وڵه‌مه‌نده‌کان تا ئێستا زۆربه‌یان ته‌نها تا له دانی باجه‌کانی ده‌وڵه‌ت نه‌جاتیان بێت ئه‌وا دروستکردنی مزگه‌وت پێشنیهاد ده‌که‌ن به‌ڵام شار پێویستی تریشی هه‌یه له ته‌ک مزگه‌وتدا. ده‌کرێ ده‌وڵه‌ت له هه‌ندێ حاله‌تدا کار ئاسانیان بۆ بکات بۆ زیاتر کاری خزمه‌تگوزاری له جیاتی ڕوکردن له وه‌زاره‌تی ئه‌وقاف که وه‌زاره‌تێکه هیچ به‌رهه‌م و داهاتی نیه ته‌نها مه‌سره‌فی هه‌یه و هیچی تر.\nئه‌گه‌ر له کوردستان ده‌وڵه‌ت ده‌یه‌وێ کارێکی له‌م باره‌وه بکات ئه‌وا من ئاماده‌م یارمه‌تی و کۆمه‌کی بکه‌م به‌تایبه‌ت له لایه‌نی پلان و دیزاین و پرۆسێسه‌کانی ئارشتێکتی داتا وپۆڵێنی بابه‌ته‌کان بۆ ئاڕشیف و مه‌سایلی ئه‌ندازیاری شارستانیه‌ت.\n31/12/2009 بینین: 4701


دەرچووە کوردەکانی کەرکوک حکومەتی عێراقیان ناچار بە هەڵوەشاندنەوەی بڕیارێکی کرد\nئەمڕۆ پێنجشەمە، ژمارەیەک لە دەرچووە دانەمەزراوەکانی کورد لە کەرکوک دژی کەمی پشکی کورد لە دامەزراندن خۆپیشاندانیان ئەنجامدا، خۆپیشاندانەکە لە سەرەتاوە گرژی تێکەوت، بەڵام دواتر بەڕێککەوتن کۆتایی هات.\nخۆپیشاندەرانی دەرچووی کورد هێرشیانکردە سەر پەروەردەی کەرکوک و دواتر بە زۆر ڕۆیشتنە نێو بینای بەڕێوەبەرایەتیەکەوە، پاشان نوێنەری دەرچووەکان و پەروەردەی کەرکوک رێککەوتن لەسەر هەڵوەشاندنەوەی پرۆسەی دامەزراندن و پێداچوونەوە بە پرۆسەکەدا.\nسالار سەعید یەکێک لە دەرچووە دانەمەزراوەکانی کورد لەکەرکوک بەدەنگی ئەمەریکای وت"پەروەردەی کەرکوک سەرەتا بەدەنگمانەوە نەهاتن، بۆیە بەڕێوەبەرایەتیمان هێلکەباران کرد و بەزۆر ڕۆیشتینە نێو بەڕێوەبەرایەتیەکەوە."\nوتیشی"پێنج کەس لەنوێنەرانی ئێمە لەگەڵ پەروەردەی کەرکوک کۆبوونەوە، رێککەوتین لەسەر هەڵوەشاندنەوەی پرۆسەی دامەزراندن و پێداچوونەوە بە پرۆسەکەدا، بەشێوەیەک کە دادپەروەری تێدا بێت و مافی پێکهاتەکانی تێدا رەچاو بکرێت."\nخۆپیشاندانی دەرچووە دانەمەزراوەکانی کورد لەکەرکوک، لەکاتێکدایە پەروەردەی کەرکوک پێشتر لیستێکی بۆ دامەزراندن بەرزکردبوویەوە، کە ناوی 1500 دەرچووی عەرەب و 500 کورد و 440 تورکمانی تێدابوو، بۆیە کەمی پشکی کورد، دەرچووەکانی تورەکرد.\nبڕیاربوو حیزبە کوردیەکانی کەرکوک پێشڕەوی خۆپیشاندانی دەرچووە کوردەکان بکەن، بەڵام لەسەر داوای سەرۆکایەتی کۆمار و سەرۆکایەتی ئەنجومەنی وەزیران، بەشێک لەو حیزبانە کشانەوە.\nحیزبەکان 3 ڕۆژیان بۆ حکومەتی عێراق دیاریکردبوو تا وەڵامیان بدرێتەوە، بەڵام وادەکە تێپەڕی و حیزبەکان بێدەنگیان هەڵبژارد، بۆیە دەرچووە کوردەکان خۆیان خۆپیشاندانەکەیان ئەنجامدا.\nرەوەند مەلا مەحمود جێگری بەرپرسی مەڵبەندی کەرکوکی یەکێتی، هۆکاری بەشداری نەکردنی حیزبەکانی لە خۆپیشاندانەکەی ئەمڕۆدا بۆ چاوەڕوانی کردنی وەڵامی بەغدا گێڕایەوە، بەدەنگی ئەمەریکای وت"گەر پێداچوونەوە بە لیستی دامەزراندن دا نەکرێت، ئێمە خۆپیشاندانی گەورە ئەنجام دەدەین، بە چەند سەد کەسێکەوە ناچینە سەر جادە."\nدەرچووە دانەمەزراوەکان هۆشداری دەدەن، گەر پرۆسەی دامەزراندنەکە هەڵنەوەشێتەوە و رێککەوتنەکەی ئەمڕۆیان لەگەڵ پەروەردەی کەرکوکدا جێبەجێ نەکرێت، ئەوا هەڵوێستی توندتریان دەبێت.


وه‌فدێكی وه‌زاره‌تی پێشمه‌رگه سه‌ردانی به‌غدا ده‌كات - هيوای کۆرد\nرەشنودی لەلایەن هێمن هەورامی یەوە پێشوازی لێکرا 2كاتژمێر ago\nكۆسره‌ت ره‌سووڵ به‌ته‌واوی له ئیداره‌دانی ئێسته‌ی حزبه‌كه نیگه‌رانه 3كاتژمێر ago\nهەولێر؛ نەخۆشخانەیەكی 40 قەرەوێڵەیی چاودێریی چڕ دروست دەكرێت 7كاتژمێر ago\nرەشنودی لەلایەن هێمن هەورامی یەوە پێشوازی لێکرا\nكۆسره‌ت ره‌سووڵ به‌ته‌واوی له ئیداره‌دانی ئێسته‌ی حزبه‌كه نیگه‌رانه\nجۆ بایدن هه‌ڕه‌شه لە میسر ده‌كات\nپوتین لەبارەی دۆسییەی سوریا و لیبیاوە پەیوەندییەکی تەلەفۆنی لەگەڵ ئەردۆغان ئەنجامدا\nداوا دەکرێت پەرلەمانی عێراق کارەکانی دەستپێبکاتەوە\nعیراق، بەبێ بەرانبەر سوتەمەنی بۆموەلیدە ئەهلییەكان دابین دەکرێت\n2229 حاڵەتی توشبوونی نوێ كۆرۆنا لە عیراق و هەرێمی کوردستاندا\nهەولێر؛ نەخۆشخانەیەكی 40 قەرەوێڵەیی چاودێریی چڕ دروست دەكرێت\n23 پڕۆژەی خزمەتگوزاری لە پارێزگاری دهۆك جێبەجێ دەكرێن\nچین وەڵامی ئەمریکا دەداتەوە\nHome هەواڵ کوردستانی وه‌فدێكی وه‌زاره‌تی پێشمه‌رگه سه‌ردانی به‌غدا ده‌كات\nوه‌فدێكی وه‌زاره‌تی پێشمه‌رگه سه‌ردانی به‌غدا ده‌كات\non: شوبات 23, 2020 In: کوردستانی, هەواڵ\nوه‌فدێكی باڵای وه‌زاره‌تی پێشمه‌رگه‌ی حكومه‌تی هه‌رێم سه‌ردانی به‌غدا ده‌كات و له‌گه‌ڵ وه‌زیری به‌رگری حكومه‌تی عێراق كۆده‌بێته‌وه، به‌گوێره‌ی زانیاریه‌كانیش، كۆبونه‌وه‌كه تایبه‌ت ده‌بێت بەتاوتوێکردنی شایسته‌دارییه‌كانی هێزه‌كانی پێشمه‌رگه.\nبه‌گوێره‌ی راگه‌یه‌ندراوێكی وه‌زاره‌تی پێشمه‌رگه كه وێنه‌یه‌كی ده‌ست هیوای کورد كه‌وتوه، بڕیاره سبه‌ی دوشه‌ممه، وه‌فدێكی باڵای وه‌زاره‌تی پێشمه‌رگه، به‌سه‌رۆكایه‌تی شۆڕش ئیسماعیل وه‌زیری پێشمه‌رگه‌ی حكومه‌تی هه‌رێمی كوردستان سه‌ردانی به‌غدا بكات.\nهه‌ر به‌گوێره‌ی راگه‌یه‌ندراوه‌كه، وه‌زیری پێشمه‌رگه له‌سه‌ردانه‌كه‌یدا بۆ به‌غدا، له‌گه‌ڵ وه‌زیری به‌رگری حكومه‌تی فیدڕاڵ و به‌رپرسانی باڵای ئه‌و وه‌زاره‌ته كۆده‌بێته‌وه.\nTags: به‌غداپێشمه‌رگه‌هه‌رێمی كوردستان\nمیتحه‌ت سانجارو په‌روین بوڵدان به‌هاوسه‌رۆكی هه‌ده‌په هه‌ڵبژێردران\nكۆریای باكور جارێكی دیكه كۆبوونه‌وه‌ی له‌گه‌ڵ واشنتۆن ره‌تكرده‌وه\nتوركیا هێزی زیاتر رەوانەی هەرێمی کوردستان دەكات 12 views\nبەڕێوەبەرایەتی کەشناسی: خۆرگیرانی نیمچەیی لە هەرێمی كوردستان رودەدات 12 views\nگرووپی قەیرانی نێودەوڵەتی راپۆرتێکی لەبارەی شەڕی نێوان تورکیا و پەکەکە بڵاوکردووەتەوە 11 views\nئۆپراسیۆنی چنگی هەڵۆ بۆ سەر بارەگاکانی پەکەکە دەستیپێکردوە 10 views\nوەزارەتی پەروەردە بەپێی خشتەیەكی دیاریكراو مووچەی مامۆستایان دەبڕێت 10 views


پەیامی پیرۆزبایی سەرۆك بارزانی بۆ سكرتێری بزووتنەوەی دیموكراتی ئاشووری\nگوڵان میدیا April 12, 2022 هەواڵ\nبەڕێز یونادم یوسف كەنا سكرتێری بزووتنەوەی دیموكراتی ئاشووری\nبەبۆنەی بەستنی نۆیەمین كۆنگرەی حزبەكەتان و هەڵبژاردنەوەی بەڕێزتان وەك سكرتێری بزووتنەوەی دیموكراتی ئاشووری و، هەروەها چل و سێیەمین ساڵیادی دامەزراندنی بزووتنەوەی دیموكراتی ئاشووری گەرمترین پیرۆزبایی خۆم ئاراستەی بەڕێزتان و سەركردایەتی و ئەندام و لایەنگرانی بزووتنەوەی دیموكراتی ئاشووری دەكەم و هیوای سەركەوتنتان بۆ دەخوازین.\nهیوادارم بڕیار و ڕاسپاردەكانی كۆنگرەكەتان خزمەتی زیاتری تەبایی و فرەلایەنی كوردستان بكات و برایەتی و پێكەوەژیانی نێوان پێكهاتە ئایینی و نەتەوەییەكانی كوردستان قووڵتر ببێتەوە. حزبەكەتانیش لە ئەرك و چالاكییەكانیدا پێشكەوتنی زیاتر بەخۆیەوە ببینێت.\n١٢ـی نیسانی ٢٠٢٢\nسكرتێری بزووتنەوەی دیموكراتی ئاشووری\nیونادم یوسف كەنا سكرتێری بزووتنەوەی دیموكراتی ئاشووری


یه‌كه‌م گۆڵی هێرشبه‌ره كورده‌كه له‌پڕۆلیگی وه‌رزی 2018-2019دا\nئالان وه‌ك یه‌كه‌م یاریزانی کورد له‌پاڵه‌وانێتی جیهان به‌شداره\nکوردە پیشەگەرەکان :: 11/02/2019 :: 257 جار بینراوە\nمحه‌مه‌د مه‌هدی مه‌هدیخانی هێرشبه‌ری لاوی كوردی كرماشانی و یانه‌ی پادیده شه‌هرخودرو و هه‌ڵبژارده‌ی ئۆڵۆمپی ئێرانی ژێر ته‌مه‌ن 23 ساڵ یه‌كه‌م گۆڵی له‌پڕۆ لیگی یانه‌كانی ئێراندا تۆماركرد و سه‌ركه‌وتنێكی به‌نرخیشی به‌یانه‌كه‌ی به‌خشی.\nرۆژی 10ی ئه‌م مانگه له‌دوایاری هه‌فته‌ی 17 له‌قۆناغی دووه‌می خولی پیشه‌گه‌رانی تۆپی پێی یانه‌كانی ئێران (پڕۆ لیگ)دا، یانه‌ی پادیده شه‌هرخودرو له‌سه‌ریاریگای خۆی (ئیمام ره‌زا) له‌شاری مه‌شهه‌د به‌به‌شداری سه‌ره‌كی محه‌مه‌دمه‌هدی مه‌هدیخانی هێرشبه‌ر، میوانداریی له‌یانه‌ی ئیستقلال خوزستان كرد و سه‌ره‌نجامی یارییه‌كی به‌هێزیش یانه‌ی خاوه‌ن یاریگا و جه‌ماوه‌ر توانی به‌گۆڵێكی هێرشبه‌ره كورده‌كه براوه‌ی دیداره‌كه بێت.\nله‌خوله‌كی 19ی نیوه‌ی یه‌كه‌می یارییه‌كه‌دا محه‌مه‌دمه‌هدی مه‌هدیخانی هێرشبه‌ر به‌درێسی ژماره 90 توانی تاكه گۆڵی یانه‌ی پادیده شه‌هرخودرو-ی تۆماربكات و یانه‌كه‌ی له‌به‌رامبه‌ر یه‌كێك له‌یانه به‌هێز و جه‌ماوه‌رییه‌كانی خوله‌كه به‌ره‌و كه‌ناری سه‌ركه‌وتن بكات و 3 خاڵی گرنگ بۆ یانه‌كه‌ی به‌ده‌ستبخات و پێگه‌شی له‌خانه‌ی سێیه‌می ریزبه‌ندی خوله‌كه به 34 خاڵ له 17 یاری (10 بردنه‌وه، 4 یه‌كسانبوون، 3 دۆڕاندن) و (20-10 گۆڵ) و (+10 گۆڵ) باشتربكات.\nئه‌م یاریزانه لاوه‌ی كورد كه‌ته‌مه‌نی 22 ساڵه له‌م یارییه‌دا به‌شێوه‌ی سه‌ره‌كی تا خوله‌كی 84 له‌خولی پیشه‌گه‌رانی تۆپی پێی یانه‌كانی ئێران (پڕۆ لیگ)ی وه‌رزی 2018-2019 له‌هێڵی پێشه‌وه‌ی یانه‌ی پادیده یاری كرد و توانی یه‌كه‌م گۆڵی خۆشی له‌خوله‌كه‌دا تۆماربكات.\nشایه‌نی باسه مه‌هدی مه‌هدیخانی هێرشبه‌ری یانه‌ی پادیده و هه‌ڵبژارده‌ی تۆپی پێی ئۆڵۆمپی ئێران تائێستا له‌پڕۆ لیگی یانه‌كانی ئێران بۆ وه‌رزی 2018-2019 ته‌نها له 7 یاریدا 144 خوله‌ك ده‌ركه‌وتووه و خاوه‌نی 1 گۆڵه و له‌خولی جامی یانه‌كانی ئێرانیش له 1 یاریدا 38 خوله‌ك به‌شداربووه و 1 گۆلی تۆمار و 1 گۆڵیشی سازكردووه.\n*وریای به‌رگریكار بووه خاوه‌نی چوار گۆڵ\nله‌لایه‌كی تره‌وه رۆژی 7-2-2018 له‌یارییه‌كی دواخراوی هه‌فته‌ی 16ی قۆناغی دووه‌می پڕۆ لیگی یانه‌كانی ئێران، یانه‌ی ئیستقلال تاران به‌به‌شداریی سه‌ره‌كی وریا غه‌فوری به‌رگریكاری هه‌ڵبژارده‌ی تۆپی پێی ئێران، له‌ده‌ره‌وه‌ی یاریگای خۆیدا به‌ئه‌نجامی 4-0 له‌یانه‌ی په‌یكان-ی هاوشاریی برده‌وه و به 28 خاڵ له 16 یاری پێگه‌ی له‌خانه‌ی پێنجه‌می ریزبه‌ندی خوله‌كه‌دا باشتربكات.\nله‌یارییه‌كه‌دا وریا غه‌فوری به‌رگریكاری باڵی راستی یانه‌ی ئیستقلال، توانی گۆڵی چواره‌می یانه‌كه‌ی له‌خوله‌كی 90+2دا تۆماربكات و كۆی گۆڵه‌كانی وه‌ك به‌رگریكارێك بگه‌یه‌نێته 4 گۆڵ له 15 یاری و 1296 خوله‌ك یاری كردن و 1 گۆڵیشی سازكردووه.\nیه‌كه‌م یاری و یه‌كه‌م گۆڵی ئه‌یاز عوسمان\nدوو وه‌زاره‌تی حكومه‌تی عیراق له‌كێشه‌ی ژیلوان حه‌مه‌د ده‌كۆڵنه‌وه


🌏 Administrative Units of Contemporary Kurdistan نەخشەکان\n📅 کاتی تۆمارکردن Jun 5 2015 11:02AM\n👁 ئەم بابەتە 6,853 جار بینراوە\n... [ زۆرتر... 👁] ✖ ✖ 1 0 ✔ 66% ✍ م.ب. 5-6-2015 11:02:29\n🌏 Cizire Canton نەخشەکان\n📅 کاتی تۆمارکردن Mar 13 2015 10:51AM\n... [ زۆرتر... 👁] ✖ ✖ 0 0 ✔ 60% ✍ هـ.ب. 13-3-2015 10:51:15\n🌏 Dahuk Governorate / Districts Map - Iraq نەخشەکان\n📅 کاتی تۆمارکردن Aug 11 2011 4:22PM\n👁 ئەم بابەتە 13,235 جار بینراوە\nئەم نەخشەیە لە 22 Nov. 2007 لەلایەن United Nations [ زۆرتر... 👁] ✖ ✖ 1 0 ✖ 56% ✍ هـ.ب. 11-8-2011 16:22:46\n🌏 Demûxrafya Kurdên li Sûryê نەخشەکان\n📅 کاتی تۆمارکردن Feb 17 2013 10:59AM\n👁 ئەم بابەتە 8,867 جار بینراوە\n... [ زۆرتر... 👁] ✖ ✖ 0 0 ✔ 60% ✍ هـ.ب. 17-2-2013 10:59:46\n🌏 DIYALA GOVERNORATE / DISTRICTS MAP - IRAQ نەخشەکان\n📅 کاتی تۆمارکردن Aug 11 2011 3:59PM\n👁 ئەم بابەتە 15,462 جار بینراوە\nلەم نەخشەیەدا تەواوی گوندەکانی خانەقین و کفری و نا [ زۆرتر... 👁] ✖ ✖ 1 0 ✖ 56% ✍ هـ.ب. 11-8-2011 15:59:57\n🌏 Duhok Goverrnorratte Base Map Administration and Management نەخشەکان\n📅 کاتی تۆمارکردن Nov 12 2012 2:44PM\n👁 ئەم بابەتە 22,880 جار بینراوە\nJoint Humanitarian Information Center [ زۆرتر... 👁] ✖ ✖ 1 0 ✔ 76% ✍ هـ.ب. 12-11-2012 14:44:54\n🌏 Erbil Governorate / Districts Map - Iraq نەخشەکان\n📅 کاتی تۆمارکردن Aug 11 2011 3:27PM\n👁 ئەم بابەتە 13,510 جار بینراوە\nUnited Nations - Office for the Coordination of Hu [ زۆرتر... 👁] ✖ ✖ 1 0 ✔ 76% ✍ هـ.ب. 11-8-2011 15:27:58\n🌏 Erbil Governorate Base Map نەخشەکان\n📅 کاتی تۆمارکردن Jul 10 2014 11:22AM\nKurdistan Region/ Iraq Joint Humanitarian Informa [ زۆرتر... 👁] ✖ ✖ ✖ 1 0 ✔ 60% ✍ هـ.ب. 10-7-2014 11:22:32\n🌏 Errbiill Goverrnorratte Base Map Administration and Management نەخشەکان\n📅 کاتی تۆمارکردن Nov 12 2012 2:39PM\nJoint Humanitarian Information Center [ زۆرتر... 👁] ✖ ✖ 1 0 ✔ 70% ✍ هـ.ب. 12-11-2012 14:39:20


ڕۆڵی ڕاگەیاندنی تایبەتمەند لە بواری جەنگ و وزەدا\nشاڵاو عەبدولخالق محەمەد 31, 10, 2016\nبوارە جیاجیاکانی ژیانی مرۆڤایەتی لە ڕووی سیاسی و کۆمەڵایەتی و ئابوورییەوە، بە شێوازێک ئاڵۆز بووە کە ئامرازەکانی ڕاگەیاندنی گشتی (بینراو، بیستراو، چاپکراو و ئەلکترۆنی)، بەو شێوازە کلاسیکییەی کە لە سەدەی ڕابردوودا بەکار دەهێنرا، نەتوانێت تێگەییشتنێکی تەواو بۆ چین و توێژە جیاجیاکانی کۆمەڵگە دروست بکات. بە هەمان شێوە لەسەر ئاستی نێودەوڵەتیش، ململانێ ئابووری و سیاسییەکان، کە لە توندترین ئاستدا پێکدادانی سەربازیی لێ دەکەوێتەوە، جگە لە ڕاگەیاندنی تایبەتمەند، ڕاگەیاندنی گشتی ناتوانێت بە شێوەیەکی پڕۆفیشناڵانە ڕووماڵی بکات. کەواتە، با بزانین ڕاگەیاندنی تایبەتمەند (Specialist Media) چییە؟ چۆن بەشێکی زۆر لە کەناڵە ڕاگەیاندنە جیاجیاکانی ناو ڕۆژهەڵاتی ناوەڕاست و کوردستان، بە هۆی لاوازی و کەمئەزموونی لە ڕووماڵکردنی پرۆگرامە جیاجیاکانیان لە ڕێگەی ڕاگەیاندنی گشتییەوە، دوچاری چەندین هەڵەی پیشەیی دەبنەوە؟\nلەم نووسینەدا، باسی دوو بواری گرنگی وەک جەنگ و وزە دەکەین، کە بە شێوەیەکی ئاڵۆز و هەمەلایەن پەیوەندیدارە بە لایەنی سیاسی، ئابووری و کۆمەڵایەتییەوە، هەر بۆیەیش ئەگەر لە ڕێگەی ڕاگەیاندنی تایبەتمەندەوە ڕووماڵ و لێکدانەوەی تەواو بۆ ڕووداوەکانی ناو ئەو دوو بوارە نەکرێت، ئەوا ناتێگەییشتنێکی گەورە لە نێوان چین و توێژەکانی کۆمەڵگە، چ لەسەر ئاستی فەرمی بێت یان نافەرمی، دروست دەبێت. بەتایبەتی لە لای ئەو چین و توێژ و گەلانەی کە لە ڕووی جوگرافییەوە دەکەونە چوارچێوەی سنووری ڕۆژهەڵاتی ناوەڕاست و وڵاتانی هەناردەکاری وزەوە.\nلایەنی زانستیی ئەم باسە\nڕاگەیاندنی تایبەتمەند (Specialist Media)، جۆرە ڕاگەیاندنێکە کە بە پشتبەستن بە بەدواچوونی پیشەییی بێلایەنانە و ڕاپۆرت و لێکۆڵینەوەی زانستی و بڕواپێکراو، لە ڕێگەی ئامرازەکانی میدیایی (بیسراو، بینراو، چاپکراو، ئەلکترۆنی )یەوە، هەوڵ دەدات زانیاری و شیکردنەوەی دروست، تایبەت بە بابەتێکی دیاریکراو، یان ڕووداوێکی دیاریکراو ئاراستەی جەماوەرێکی دیاریکراو یان گشتی بکات.\nخەسڵەتەکانی ڕاگەیاندنی تایبەتمەند\nبە پشتبەستن بە بنەمای زانستی، ڕاگەیاندنی تایبەتمەند، دەبێت ئەم خەسڵەتانەی خوارەوەی تێدا بێت:\n١-زانیاریی پشت پەیامێکە، دەبێت پشت بە بنەمای زانستی و لێکۆڵینەوەی ئەکادیمی ببەستێت.\n٢-سەرچاوەی هەواڵ و زانیارییەکانی دیار و ڕوون بێت.\n٣-سەرجەم ئامرازەکانی کلاسیکی و مۆدێرنی میدیایی، تیادا بەکار بهێنرێت.\n٤-کارکردنی، بابەتییانە و دوور لە لایەنگیری بێت.\n٥-پرۆگرامەکانی، دەبێت تایبەت بن بە بوارێکی دیاریکراو (ئابووری، کۆمەڵایەتی، سیاسی، هونەری، وەزشی و...هتد).\n٦- پێشکەشکار و ئامادەکارەکان، دەبێت پرۆفێشناڵ بن بەو بوار و بابەتانەی ئاراستەی جەماوه‌رێکی دیاریکراو، یان گشتی دەکەن.\nبەڵام بۆ تێگەییشتی زیاتر لە ڕاگەیاندنی تایبەتمەند، دەبێت لە جیاوازیی نێوان ڕاگەیاندنی تایبەتمەند و گشتی تێ بگەین، کە لە سێ خاڵی سەرەکیدا ڕوون دەبێتەوە:\nیەکەم: ڕاگەیاندنی گشتی، زۆر گرنگی بە جەماوەری دیاریکراو نادات. بۆ نموونە، ئاراستەکردنی زانیارییەکانی بواری ئابووری لە ڕێگەی ڕاگەیاندنی گشتییەوە، وەک ڕاگەیاندنی تایبەتمەند، توێژەکانی ناو کۆمەڵگە ڕازی و پڕزانیاری ناکات، بەتایبەتی ئەوانەی کە لە بواری ئابووریدا پرۆفێشناڵن، یان بەردەوام چاودێریی گۆڕانکارییە ئابوورییەکان دەکەن. بۆیە بۆ گەییشتن بەو ئامانجەیش، پێویستیمان بە ڕاگەیاندنی تایبەتمەند دەبێت.\nدووەم: ڕاگەیاندنی گشتی، وەک ڕاگەیاندنی تایبەتمەند، لە دۆزینەوە و بەدواچوونی زانیاری و شیکردنەوەی وێنە جیاوازاەکاندا لێهاتوو نییە، چونکە پشت بە لێکۆڵینەوەی زانستی و کەسانی ئەکادیمی نابەستێت. بۆ نموونە، لە ڕاگەیاندنی گشتیدا ئەو میوانانەی کە باس لە کێشە و بوارە جیاجیاکان دەکەن، زۆربەی پرۆفێشناڵ و خاوەن زانیارییەکی باش نین. بەڵکوو کۆمەڵێک میوان دووبارە دەبنەوە، کە قسە و گفتوگۆ لەسەر بەشێکی زۆری بوارەکانی ژیانی کۆمەڵگە دەکەن، بەپێی بەرژەوەندیی ئەو لایەنانەی کە پشگیریی دارایی و مەعنەویی ئەو کەناڵە گشتییە دەکەن.\nسێیەم: ڕاگەیاندنی گشتی، کەمتر بێلایەنی دەپارێزێت و، زیاتر وابەستەی لایەن و بیر و ئایدیۆلۆژییەکی دیاریکراوە. واته، کەمتر دەتوانێت بابەتییانە مامەڵە لەگەڵ ڕووداو و گۆڕانکارییەکان بکات، چونکە لایەنی پاڵپشتی ڕاگەیاندنی گشتی، بەردەوام لایەنێکی ڕکابەری بەرژەوەندیخوازی ململانێکەری هەیە. بۆیە، بەرژەوەندییە جیاوازە ئابووری و سیاسی و ئایدیۆلۆژییەکان، زۆر جار دەبنە پاڵنەرێکی بەهێز بۆ لایەنگیریکردن و لادان بەرەو ئاراستەی نابابەتیبوون، بە ئامانجی گوڕانکاری لە ئەقڵ و بیری گشتیدا.\nگرنگیی ڕاگەیاندنی تایبەتمەند\nبێ گومان، گرنگیی ڕاگەیاندنی تایبەتمەند زۆرن، بەڵام گرنگترینی بریتییە لە:\n١-دروستکردنی پەیوەندی لە نێوان کێشە و گرفت و پێداویستییەکانی پەیوەندیدار بە بوارە جیاجیاکانی ژیانی کۆمەڵگە (سیاسی، کۆمەڵایەتی، ئابووری، پیشەسازی و...هتد)، لەگەڵ ژێرخان و لایەنە مەعریفی و زانستییەکانی ئەو بوارانەدا. کە ئەمەیش وا دەکات، چارەسەری گونجاو لەسەر ئاستی نافەرمی (کۆمەڵگە) و فەرمی (حکوومەت)، بە شێوەیەکی خێراتر و گونجاوتر دروست ببێت.\n٢-پێگەیاندنی ڕاگەیاندکاری لێهاتوو، کە بتوانێت بە شێوەیەکی ئەکادیمی و پیشەیی، پرسیاری دروست هەڵبژێرێت و، وەڵامی باوەڕپێکراویش بۆ بینەر و بیسەر و گوێگر و خوێنەرەکانی بدۆزێتەوە.\n٣-گواستنەوەی ئەقڵییەتی گوێگر و بیسەر و خوێنەری تەقلیدی بۆ قۆناغێکی باڵاتر، کە بتوانێت جیاوازی لە نێوان زانیاریی دروست و نادروست، بێژەری لێهاتوو و خاوەن ئەزموون و زانیاری لەگەڵ بێژەری کەمتوانا، هەروەها کەناڵی ڕاگەیاندنی پرۆفێشناڵ و بابەتیدا بکات.\n٤- گرێدانی دامەزراوە ئەکادیمی و مەعریفی و، پیشەیییەکان، بە پێداویستییەکانی کۆمەڵگە لە لایەک و ئامرازەکانی ڕاگەیاندن لە لایەکی تر. کە ئەمەیش وا دەکات، زانکۆ و دامەزراوە مەعریفی و پیشەیییەکان، لە لایەک خۆیان ببنە پردێک بۆ پێشکەوتنی ڕاگەیاندنی تایبەتمەند، لە لایەکی تریشەوە دەرچووانی ئەو ناوەندە مەعریفی و پیشەیییانە، هەلی کاریان لەناو بازاڕە جیاوازەکاندا دەست بکەوێت.\nپەیوەندیی نێوان ڕاگەیاندنی تایبەتمەند بە ڕووداو و بابەتەکانی بواری جەنگ و وزە\nهەروەک لە بەشی زانستیی ئەم باسەدا ئاماژەمان پێ کرد، ڕاگەیاندنی تایبەتمەند، پەیوەندیدارە بە سەرجەم بوارەکانی ژیانەوە. بەڵام پەیوەندیی نێوان ڕاگەیاندنی تایبەتمەند و بواری جەنگ و وزە، پەیوەندییەکی زۆر تۆکمە و تەواوکەرە. واتا ئەو دەزگه ڕاگەیاندنانەی (جا بینراو، بیسراو، چاپکراو، یان ئەلکترۆنی بێت) کە لە ڕێگەی پرۆگرامە جیاجیاکانی (سیاسی، ئابووری و ...هتد)، مەبەستێتی ڕووماڵ و شیکردنەوە، و تێگەییشتن بۆ ئەو دوو بوارە دروست بکات، دەبێت زۆر لێهاتوو و پیشەیییانە مامەڵە بکات. ئەم پرۆسەیەیش لەسەر سێ ئاست بەڕێوە دەچێت:\nیەکەم: ئاستی دەزگه، یان دامەزراوە میدیایییەکە\nئەم ئاستە، پەیوەندیدارە بە سیاسەتی گشتیی دامەزراوە میدیایییەکەوە. دەتوانین بڵێین بە بەرژەوەندی و باكگراوندی ئایدیۆلۆژی و هزری لە لایەک و، سەربەخۆیی و لایەنگیریی دامەزراوە میدیایییەکە لە لایەکی تره‌وه، گرێدراوە. بەشێکی زۆری ئەو دامەزراوە میدیایییانەی کە سەر بە پارتە سیاسییەکانن، یان هەڵگری پەیامێکی ئایدیۆلۆژین، لە هەمان کاتیشدا دەکەونە چوارچێوەی ڕاگەیاندنی گشتییەوە. کەواتە ناتوانن بە شێوەیەکی فراوان، لە ڕووماڵکردنی بابەت و پرۆگرامەکانی تایبەت بە وزە و جەنگ، بێلایەنیی خۆیان بپارێزن. ئەمە بەو مانایە نایەت، لە بابەتەکانی تردا بێلایەنی دەپارێزن. بەڵام جەنگ و وزە، هەمیشە بەرژەوەندییەکی باڵای توندیان لە پشتەوەیە. بۆیە، لێرەدا ڕۆڵی ئەو دامەزراوە میدیایییانەی کە گرنگی بە ڕاگەیاندنی تایبەتمەند دەده‌ن، چ لەسەر ئاستی ناوخۆی وڵات، چ لەسەر ئاستی شانۆی نێودەوڵەتی، فراوان و پێویست دەبێت. بۆ بەدواداچوونی هەواڵ و زانیاری، دامەزراوە میدیایییەکە، دەبێت ئاگاداری یاسا و ڕێنمایییەکانی ئەو وڵاتە بێت کە ڕووماڵەکەی تێدا دەکات. بۆ نموونە؛ لە کاتی ڕووماڵکردنی جەنگدا، جگە لەوەی دامەزراوە میدیایییەکە، دەبێت ڕێنمایی و جلوبەرگی تایبەت و پێداویستیی تەواو بۆ پەیامنێر و ستافی ڕووماڵکردنی جەنگ ئامادە بکات. لە هەمان کاتیشدا، دەبێت ئاگاداری تەواوی یاسا و ڕێنمایییەکانی بەشی ڕاگەیاندنی وەزارەتی بەرگریی ئەو وڵاتە بێت؛ نەوەک لە ڕووی پلانی سەربازییەوە، بەهەڵە زانیاری بە نەیارەکانی ئەو وڵاتە ببەخشێت.\nدووەم: ئاستی میدیاکار\nئەگەر لە ڕاگەیاندنی گشتیدا، لە ڕێگەی چەند کارمەندێکی ناو دەزگه میدیایییەکەوە زانیارییەکانی تایبەت بە جەنگ و وزە ئامادە بکرێت و، بدرێت بە پێشکەشکار، ئەوا وا باشترە لە ڕاگەیاندنی تایبەتمەنددا، پێشکەشکار، خۆی پسپۆریی لەو بواردا هەبێت و، بە شێوەیەکی ئەکادیمی بەدواداچوون بۆ زانیارییەکان بکات؛ تا بتوانێت بە شێوەیەکی زانستی، ئەو بابەتانە پێشکەش بکات و پرسیاری واقعی و گونجاو لە میوان بکات و ...هتد. هەروەها، ئاستی خۆئامادەکردن و پێگەیاندنی پێشکەشکار و پەیامنێری بواری جەنگ و وزە، جیاوازە، چونکە کار لەسەر بەرژەوەندیی دوو لایەنی ڕکابەری سیاسی و ئابووری دەکات؛ کە دەبێت بە شێوەیەک پێ بگەیەنرێن کە هەم سەلامەتیی خۆیان و دەزگاکانیان، هەم ئاسایشی جەماوەر بپارێزن. نابێت پێشکەشکار ئاراستەی بەرنامەکە بە لایەکدا بەرێت کە کۆمەڵێک وشە لەو بەرنامەیەدا بەکار بهێنرێت کە هەست و سۆزی توێژێکی کۆمەڵگه بریندار بکات، یان بەبێ بەڵگە کۆمەڵێک کەس و لایەن تۆمەتبار بکات.\nسێیەم: ئاستی جەماوەر، یان پەیامی ئاراستەکراو\nڕێژەی ئەو جەماوەرەی کە بەدواداچوون بۆ هۆکار و دەرەنجامەکانی جەنگ و کاریگەریی ڕۆڵی وزە لە ڕووی سیاسی و ئابووری و کۆمەڵایەتییەوە دەکات، لە وڵاتێکەوە بۆ وڵاتێکی تر جیاوازە. بۆ نموونە لەو وڵاتانەی کە حکوومەتەکەیان دوچاری شەڕ و قەیرانێکی داراییی تووند بوونەتەوە، بەتایبەتی لە ڕۆژهەڵاتی ناوەڕاست و وڵاتانی هەناردەکاری نەوت و گازدا، بینەر، بیسەر و خوێنەری بوارەکانی جەنگ و وزە، زۆر زیاترە و، هەمیشەیش ئەو جەماوەرە دەیەوێت زانیاری لە بوارەکانی جەنگ و وزە، بە شێوەیەکی تەندروست دەستی بکەوێت. بۆیە پرۆگرامەکانی ئابووری، یان سیاسی لە ڕاگەیاندنی گشتی، ناتوانێت بە شێوەیەکی پیشەیییانە و بێلایەنانە شیکردنەوە و زانارییەکان ئاراستەی جەماوەر بکات. بۆیە لێرەوە ڕۆڵی ڕاگەیاندن و ڕاگەیاندنکاری تایبەتمەند زۆر کاریگەر و بەرچاوە؛ تا بتوانێت هاوسەنگییەک و ڕووماڵێکی بابەتی بکات، کە ئاسایشی کۆمەڵایەتی و ئابووری و سیاسیی کۆمەڵگە و وڵات نەخاتە مەترسییەوە.\nکەناڵ و دامەزراوە جیاجیاکانی میدیای کوردی و وڵاتانی تازە پێگەییشتوو، ڕۆژانە لە ڕووی کاری میدیایییەوە، دوچاری چەندین هەڵەی دیار و بەرچاو دەبنەوە، بەتایبەتی لە کاتی ڕووماڵکردنی بابەتە هەستیارەکانی پەیوەندیدار بە ژیانی کۆمەڵگه‌وە. هەروەها، دەزگه ڕاگەیاندنە جیاجیاکان زیاتر سەرلێشوانێک لەناو چێن و توێژە جیاجیاکانی ناو کۆمەڵگە دروست دەکەن، بەتایبەتی ئەو پرۆگرامانەی کە لە لایەن پێشکەشکار و پرۆگرامەکانی ڕاگەیاندنی گشتییەوە ئاراستەی جەماوەر دەکرێت. ئەوەی جێگه‌ی باسە، ئەو بابەت و بوارە سیاسییانەی کە ململانێ لە نێوان لایەنە دژبەرژەوەندییەکاندا گەییشتۆتە لووتکە و، لە دەرەنجامدا جەنگ و پێکدادانی سەربازیی لێ کەوتۆتەوە، یان ئەو بابەتانەی کە بەرژەوەندییەکی ئابووریی گشتی و تایبەتیی هەمەلایەنەی پێوە گرێ دراوە (لە نموونەی ئەو داهاتەی بە هۆی بازرگانیی نەوت و گازەوە دەست دەکەوێت)، ڕووماڵکردنی زانیارییەکان زۆر ئاڵۆزە. هەر بۆیەیش، ڕاگەیاندنی گشتی لەسەر ئاستی کۆمەڵگە و نێودەوڵەتی، ناتوانێت تێگەییشتن و شیکردنەوەی بابەتی ئاراستەی جەماوەر بکات. لە دەرەنجامدا، دەگەینە ئەو ڕاستییەی کە لەو وڵاتانەی دووچاری جەنگ (ناوخۆیی یان دەرەکی)، یان پێکدادانی بەرژەوەندیی ئابووریی قووڵ، بوونەتەوە، پێویستییەکی زۆریان بە ڕاگەیاندنی تایبەتمەند هەیە، تا زانیاریی بابەتی و دروست ئاراستەی جەماوەرێکی دیاریکراو، یان گشتی بکەن.\nئەو سەرچاوانەی لەم شیکردنەوەیه‌دا سوودیان لێ وەرگیراوە بریتین لە:.\n١-د. حنان يوسف.الاعلام والسياسة ،مقاربة ارتباطية. دار أطلس للنشر والإنتاج الإعلامى, ٢٠٠٦.\n٢-ابو زيد فاروقز الصحافى المتخصصة. عالم الكتب للطباعة والنشر و التوزيع, قاهرة.١٩٩٨.\n٣- د. عبدالله بدران. ظهور الإعلام المتخصص ونشأته. مدونة الإعلام البترولي مدونة خاصة بالاعلام والثقافة. ٢٠١٦.\n٤- د. بركة الحوشان. الاعلام الامني والامن الاعلامي. جامعة نايف العربية للعلوم الأمنية في مجال الإعلام الأمني.٢٠١٢.\nدواترین لەلایەن شاڵاو عەبدولخالق محەمەد


Psalm 112 AMP - زەبوورەکان 112 KSS | Biblica América Latina\nPsalm 112 AMP - زەبوورەکان 112 KSS\nخۆزگە دەخوازرێ بەو کەسەی لە یەزدان دەترسێت،\nبە ڕاسپاردەکانی زۆر دڵخۆشە.\n2 وەچەی لەسەر زەوی بەهێز دەبن،\nنەوەی سەرڕاستان بەرەکەتدار دەبن.\n3 سامان و دەوڵەمەندی لە ماڵیەتی،\nڕاستودروستییەکەی هەتاهەتایە چەسپاوە.\n4 لە تاریکیدا ڕووناکی بۆ سەرڕاستان درەوشایەوە،\nبۆ ئەوانەی کە میهرەبان و بە بەزەیی و ڕاستودروستن.\n5 چاک دەبێت بۆ ئەو کەسەی کە دڵفراوانە و قەرز دەدات،\nبە دادپەروەرییەوە ئیشوکاری خۆی ڕادەپەڕێنێت.\n6 بێگومان پیاوچاک هەتاهەتایە نالەقێت،\nهەتاهەتایە یادی دەکرێتەوە.\n7 لە بیستنی هەواڵی خراپ ناترسێت،\nدڵی پتەوە، پشتی بە یەزدان بەستووە.\n8 دڵی چەسپاوە و ناترسێت،\nهەتا سەرکەوتووانە دەڕوانێتە دوژمنەکانی.\n9 بە دڵفراوانییەوە بە هەژارانی بەخشیوە،\nڕاستودروستییەکەی هەتاهەتایە چەسپاوە،\nبە ڕێزەوە شکۆمەندییەکەی بەرز دەبێتەوە.\n10 بەدکار ئەمە دەبینێت و بێزار دەبێت،\nددانەکانی جیڕدەکاتەوە و دەتوێتەوە،\nئارەزووی بەدکاران لەناودەچێت.\nKSS : زەبوورەکان 112


Sunday, 07.18.2021, 0:17\nزۆرێك باس له‌وه ده‌كه‌ن كه ئه‌مریكا هاوشێوه‌ی كشانه‌وه‌ی له ئه‌فغانستان له عیراقیش ده‌كشێته‌وه و ترسیان له ده‌ره‌ئه‌نجامه خه‌ته‌رناكه‌كانی هه‌یه، به تایبه‌تی له‌سه‌ر كورد و پرسه‌كه‌ی.\nئه‌گه‌ر هۆكاره‌كانی كشانه‌وه‌ی ئه‌مریكا له‌ئه‌فغانستان به‌وجۆره و وه‌كو خۆی بخوێنینه‌وه و ئامانجی سه‌ره‌كی له‌و جوڵه سیاسیه‌ی پێش ئه‌وه‌ی عه‌سكه‌ری بێت بزانین، باوه‌رناكه‌م ترسمان له خێرا كشانه‌وه‌ی ئه‌مریكا بێت له عیراق و ئه‌م ناوچه‌یه به‌گشتی، له‌به‌ر كۆمه‌ڵێك هۆكار، كه بریتین له:\n* بارودۆخ و گرنگێتی ستراتیجی عیراق وپێویستیبوونی به هه‌ر شێوه‌یه‌ك بیت، به نیمچه هه‌میشه‌ییش بێت بۆ ئه‌مریكا گرنگتره و بیركردنه‌وه‌ی ئه‌مریكا له وه‌ی ژێرزه‌وی و سه‌ر زه‌وی ئه‌م وڵاته و هه‌ندێك له وڵاته‌كانی ده‌وروبه‌ری هه‌یه رێگرن له‌و كشانه‌وه خێرایه.\n* پێگه‌ی جوگرافی ئه‌فغانستان و مێژووی په‌یوه‌ندی كاریگه‌ریه‌كانی هه‌ر گۆڕانكاریه‌ك له‌و وڵاته له‌سه‌ر ئێران و چین و روسیا و جیاوازیی له‌گه‌ڵ عیراق له‌هه‌موو لایه‌كه‌وه، وا له ئه‌مریكا ده‌كات به شێوه‌یه‌كی زۆر جیاواز مامه‌ڵه له‌گه‌ڵ عیراق و ئه‌م ناوچه‌یه بكات و وه‌كو ده‌مارێكی گرنگی سیاسه‌ت و ستراتیجیه‌تی پلانه دوورمه‌وداكانی به شێوه‌یه‌كی گرنگتر مامه‌ڵه‌ی بیبینێت.\n* توانای ئابووری عیراق و ئه‌گه‌ری ده‌ستوه‌ردانی وڵاتانی نه‌یاری ئه‌مریكا وه‌كو ئێران، به فرتوفێڵی سیاسی و به‌كارهێنانی سۆزی مه‌زهه‌بگه‌رایی جیاواز له ئه‌فغانستان، ڕێگه‌ی خێرا كشانه‌وه‌ی ئه‌مریكا ته‌سك ده‌كاته‌وه.\n* جیاوازی باری ئابووری عیراق و نه‌بوونی ئه‌و قورساییه هه‌مه‌جۆره‌ی به‌سه‌ر ئه‌مریكاوه له‌وه‌ی له ئه‌فغانستان له ژێر باری ئه‌و قورساییه ئابوورییه‌ی ده‌یناڵاند وافه‌رزده‌كات به شێوه‌یه‌كی جیاواز مه‌سه‌له‌كه ببینێت. توانای ئابووری عیراق له‌چاو ئه‌فغانستان عه‌رز و ئاسمانی جیاوازه و ئه‌مریكا چاوی له‌سه‌ر وه‌به‌رهێنانی هیچ سه‌روه‌تو سامانێك له ئه‌فغانستان نیه، به‌ڵام له عیراق ته‌نانه‌ت به راسته‌وخۆ رێگره له وه‌به‌رهێنانی زۆرێك له وڵاتانی جیهان له هه‌ندێك بواری تایبه‌ت له‌م وڵاته‌دا، چی له پێناو ئامانجی سیاسی بێت یان ئابووری رووت.\n* له كشانه‌وه‌ی ئه‌مریكا له ئه‌فغانستان سێ ركابه‌ری یه‌كتر وه‌كو ئه‌لته‌رناتیڤی ئه‌و ده‌بن كه زۆر قورسه یه‌كێكیان به ته‌نها بتوانێت هه‌موو ئه‌فغانستان بخاته ژێر ركێڤی خۆیه‌وه و یاری به‌و ناوچه‌یه بكات، بۆیه، ئه‌مریكا له‌وێ ده‌توانێت به نیازی خۆی یاری له نێوان ئه‌و ركابه‌رانه بكات، به‌ڵام به‌كشانه‌وه ئه‌مریكا له‌م ناوچه‌یه، عیراق زیاتر به بێ ركابه‌ر ده‌كه‌وێته ژێر ركێڤی ئێران و ئه‌وجا به ته‌واوی كۆنتڕۆڵی ناوچه‌كه ده‌كات و ئه‌مریكاش له‌دووره‌وه ده‌سته‌وه‌ستان ده‌بێت.\n* ئێستا بوونی ئه‌مریكا له عیراق جێگه‌ی بۆ زۆر شتی كردۆته‌وه و ته‌نانه‌ت به‌و جۆره و خه‌رجیه تایبه‌تیه‌ی خۆی له‌م بارودۆخه‌یدا هاوشێوه‌ی وڵاتانی كه‌نداو تا ڕاده‌یه‌كی باش هه‌ژمونی ئابووریی له‌سه‌ر سووككردۆته‌وه به به‌راورد به خه‌رجیه‌كانی له‌كاتی كشانه‌وه و ویستی به‌دیهێنانی ئامانجه‌كانی بێت، واته عیراق به ماڵ و حاڵ وكه‌ره‌سته زه‌روره‌كانی خۆی تاڕاده‌یه‌كی باش به‌رژه‌وه‌نده‌یه ئه‌مریكیه‌كانی پاراستووه.\n* جیاوازی نێوان توانای حومه‌تی عیارق و ئه‌وه‌ی ئه‌فغانستان زۆر گه‌وره‌یه و ئه‌و توانا و قودره‌ته‌ی لای حكومه‌تی هیراق هه‌یه پێویستی به ئه‌مركیا نیه به‌ڵام له ئه‌فغنستان ته‌نها فه‌رمانره‌وای بێ توانای نیو دونیایه‌ك ئاڵۆزی و دژواری كاری حكومه‌تی سه‌ره‌تاتكێكه‌ر له‌گه‌ل میلیشیای توندڕه‌و زۆر زیاتر له عیراق ده‌رده‌كه‌وێت.\n* له‌وێ میلیشیای ئیسلامی ئامانجی ده‌ستبه‌سه‌رداگرتنی ده‌وله‌تیان هه‌یه و وه‌كو به‌دیلی حكومه‌ت كار ده‌كه‌ن و ده‌یانه‌وێت ده‌سه‌لات بگرنه‌ده‌ست، به‌ڵام له عیراق جگه له داعش كه ئه‌ویش له‌مه‌زهه‌بی دوور له ده‌سه‌ڵاته، هیچ میلیشیایه‌ك خۆی به به‌دیلی حكومه‌ت نازانێت و هه‌وڵی ئه‌وه ده‌دات هه‌ژمونی به‌سه‌ر ده‌سه‌لاته‌وه هه‌بێت نه‌ك حكومه‌ت وه‌لاوه‌بنێت.\n* بۆ ناوخۆی ئه‌مریكا، به‌هانه‌ی بوونی سوریای ئه‌م جۆره و حزبوڵای لوبنا و رێكخراوی داعش به‌هانه‌یه‌كی باشن بۆ رازیكردنی رای گشتی بۆ مانه‌وه‌ی ئه‌مریكا له‌م ناوچه‌یه، به‌ڵام له ئه‌فاغنستان شتێكی ئه‌وتۆی له‌مباره‌وه به‌ده‌سته‌وه نیه.\n* ئه‌مریكا له رێگه‌ی عیراقه‌وه ده‌توانێنت هه‌ر هیچ نه‌بێت فشاری ئابووری له سه‌ر زۆر وڵات بكات چی ركابه‌ره‌كانی بن یان نه‌یاره‌كانی، به‌ڵام له ئه‌فغانستان به‌چی و له رێگه‌ی كام سه‌روه‌ت و توخم و توانای ئابووریه‌وه بیكات؟\n* كشانه‌وه‌ی ئه‌مریكا له ئه‌فغانستان وه‌كو ئاقیكردنه‌وه‌یه‌ك ده‌بێت له چۆنێتی هاتنه‌ئارای بارودۆخێكی جیاواز، ئه‌مه‌ش وا له ئه‌مریكا ده‌كات وه‌كو پێوه‌رێك بیر له كشانه‌وه‌ی دوورمه‌ودای له شوێنه‌كانی تر بكاته‌وه، ئه‌گه‌ر به هه‌ر ڕیگه‌یه‌كه‌وه بێت جێگره‌وه‌ی هێشتنه‌وه‌ی قورسایی خۆی له‌وناوچانه ده‌سته‌به‌ر بكات.\nبۆیه، ئه‌گه‌ر له هه‌ر روویه‌كه‌وه، سیاسی ، ئابووری، عه‌سكه‌ری و پێگه‌ی جوگرافی و ئامانجه دوور مه‌وداكانی ئه‌مریكاش واده‌كات یه‌كلاییبیته‌وه له‌وه‌ی ئه‌گه‌ری كشانه‌وه‌ی ده‌موده‌ستی خێرای ئه‌مریكا له‌م ناوچه‌یه زۆر دووره. ئه‌گه‌ر تاكه رێگری به‌هێز له به‌رده‌م پلان و هێڵی ستراتیجی گشتیی ئه‌مركیا له عیراق تا راده‌یه‌كی زۆر ئێران بێت ( ناتوانرێت چین و روسیاش له‌وباره‌وه به ته‌واوی دوور بخرێته‌وه)به‌ڵام له ئه‌فغانستان ئه‌و سێ وڵاته پێكه‌وه رێگرن و به‌م كشانه‌وه‌ش ركابه‌ری ده‌كه‌ویته نیوان خۆیانه‌وه و ئه‌مریكاش ده‌توانێت له‌دووره‌وه به‌خۆی یان له‌رێگه‌ی داروده‌سته و مه‌یلدارانی یاری خۆی بكات.


دوای وەرگرتنی ژەمی سێیەمی ڤاکسین توشی ئۆمیكرۆن دەبین؟\nدكتۆر عارف گۆران، پسپۆری ڕاوێژكاری نەخۆشییەكانی ھەناو لە وڵاتی بریتانیا رایگەیاند، زۆربەی ئەوانەی ڤاكسینی کۆرۆنایان وەرگرتوە بەسوكی توشی ئۆمیكرۆن دەبن، بەڵام ڕێژەیەكی زۆر كەم توشی هەوكردنی سییەكان دەبن، دەشڵێت "تاوەكو ئێستا ڤاكسینەكان رێژەی مردنیان تا ئاستێكی بەرز كەمكردۆتەوە، بەجۆرێک یەك ھەفتە دوای ژەمی سێیەمی ڤاكسین رێژەی 90% توشبوان پێویستیان بە نەخۆشخانە نامێنێت."\nدكتۆر عارف گۆران لە نوسینێکدا باسی لەوەشکردوە، "ئۆمیكرۆن زۆر بەخێرایی بڵاودەبێتەوە، بەڵام رێژەی ھەوكردنی سییەكان لە ئۆمیكڕۆندا زۆر كەمترە بە بەراوردكردن بە جۆری دەلتا، بەڵام دەبێت ئەوە بگوترێت بەشێكی نەخۆشەكان پێویستیان بە چارەسەری نەخۆشخانە دەبێت بە تایبەت ئەو كەسانەی ڤاكسینیان وەرنەگرتوە، دیارە ھەمومان ئاگاداری دۆخی ئەوروپاو ئەمریكاین، كە بە داخەوە خەڵكانێكی زۆر بە ھۆی كۆرۆناوە دەمرن".\nباسی لەوەشکردوە، ئەوانەی بە تەمەنن واتە ھەمو ئەو كەسانەی لە سەروی 60 ساڵیدان وا باشە ژەمی سێیەمی ڤاكسین وەربگرن، تەنانەت ئەگەر ھیچ نەخۆشیەكیشیان نەبێت، هەروەها ئەو کەسانەی نەخۆشی درێژخایەنیان هەیە، توشبوانی نەخۆشی شەكرە، توشبوانی شێرپەنجە و كارمەندانی تەندروستی وا باشە ژەمی سێیەمی ڤاكسین وەربگرن.\nدوای سێ ژەم ڤاكسین توشی ئۆمیكرۆن دەبین؟\nدكتۆر عارف گۆران، پسپۆری ڕاوێژكاری نەخۆشییەكانی ھەناو - لەندەن\nتۆڕە كۆمەڵایەتیەكانی كوردستان ھەواڵی یەكێك لە بەرپرسەكانی ھەرێمیان بڵاوكردۆتەوە، كە دوای وەرگرتنی سێ ژەم ڤاكسین توشی كۆرۆنا بوە، ئەمەش لای بەشێك لە ھاوڵاتیان بە شێوەیەك لێكدانەوەی بۆ كراوە، كە ڤاكسینەكان كاریگەریان نیەو مرۆڤ ناپارێزن، ئەم لێكدانەوەیەش تا رادەیەك هاوڵاتیان لە وەرگرتنی ڤاكسین ساردەكاتەوە، بۆیە لێرەدا بە پێویستی دەزانم لێكدانەوەیەكی زانستی بۆ ئەو حاڵەتە بكەم، كە ئایا ڤاكسینەكان كاریگەریان هەیە یاخود نا!\n1-دەشێت كەسێك دوای ژەمی سێیەمی ڤاكسین توشی كۆرۆنا بێت، بە تایبەت جۆری ئۆمیكرۆن، كە لە كاتی ئێستادا لە زۆربەی وڵاتانی جیهان و كوردستان بۆتە جۆری سەرەكی كۆرۆنا . ھەزاران كەس لە بریتانیا دوای ژەمی سێیەمی ڤاكسین توشی ئۆمیكرۆن بون.\n2-زۆربەی ھەرەزۆری ئەوانەی ڤاكسینیان وەرگرتوە، بەسوكی توشی ئۆمیكرۆن دەبن، ڕێژەیەكی زۆر كەم توشی ھەوكردنی سییەكان دەبن.\n3-گرنگی وەرگرتنی ڤاكسین تەنھا لەكەمكردنەوەی رێژەی توشون نیە ، بەڵكو كەمكردنەوەی رێژەی مردنە ، تاوەكو ئێستا ڤاكسینەكان رێژەی مردنیان تا ئاستێكی بەرز كەمكردۆتەوە، یەك ھەفتە دوای ژەمی سێیەمی ڤاكسین رێژەی 90%ی توشبوان پێویستیان بە نەخۆشخانە نامێنێت.\n4-ئۆمیكرۆن زۆر بەخێرایی بڵاودەبێتەوە ، بەڵام رێژەی ھەوكردنی سیەكان لە ئۆمیكڕۆندا زۆر كەمترە بە بەراوردكردن بە جۆری دەلتا ، بەڵام دەبێت ئەوە بگوترێت بەشێكی نەخۆشەكان پێویستیان بە چارەسەری نەخۆشخانە دەبێت بە تایبەت ئەو كەسانەی ڤاكسینیان وەرنەگرتوە، دیارە ھەمومان ئاگاداری دۆخی ئەوروپاو ئەمریكاین، كە بە داخەوە خەڵكانێكی زۆر بە ھۆی كۆرۆناوە دەمرن !.\nلێرەدا پرسیارێكی تر سەرهەڵدەدات: كێن ئەوانەی پێویستە ژەمی سێیەمی ڤاكسین وەرگرن ؟\nوەزارەتی تەندروستی كوردستان رێگای داوە، كە ھەمو ئەوانەی لە تەمەنی ھەژدە ساڵیەوە بەسەرەوەن ژەمی سێیەمی ڤاكسین وەربگرن، جێگای داخە تا ئێستاش بەشێكی زۆری خەڵكی كوردستان ھیچ ژەمێكی ڤاكسینیان وەرنەگرتووە، دیارە بە شێوەیەكی گشتی مردن لە نێوان مندال و كەسانی گەنج بە ھۆی كۆرۆنا یەكجار كەمە ، ھەر بۆیە كاتێك منداڵیك یاخودگەنجێك ڤاكسین وەرناگرێت بۆ خودی خۆی جێگای نیگەرانی نیە، بەڵام مەترسیەكە لەوەدایە ئەو كەسە هەلگری ڤایرۆسەكە بێت وكەسانی تر تووش بكات. ئاشكرایە، كە تا ئێستا رێژەی زۆری مردن بە ھۆی كۆرۆنا لە نێوان كەسانی بەتەمەنە ، یاخود ئەوانەی ھەلگری ھەندێك نەخۆشین .دەتوانین ئەوانەی ئەگەری تووش بوون بە ھەوكردنی سیەكان زیاترەو پیویست دەكات ژەمی سێیەمی ڤاكیسن وەربگرن، لەچەند گرووپێك چڕ بكەینەوە:\n1-ئەوانەی بە تەمەنن ، لەمەیان ھەندێك زەحمەتە بتوانین تەمەنێكی دیاریكراو دەستنیشان بكەین ، بەلام ھەموو ئەو كەسانەی لە سەرووی 60 سالیدان وا باشە ژەمی سێیەمی ڤاكسین وەربگرن، تەنانەت ئەگەر ھێچ نەخۆشیەكیشیان نەبێت .\n2-ئەوانەی نەخۆشی درێژخایەنیان ھەیە، وەك ھەوكردنی درێژخایەنی بۆریەكانی ھەواو وسیەكان، ئەوانەی پەككەوتنی دڵ، گورچیلە یان جگەریان ھەیە.\n3-تووشبوانی نەخۆشی شەكرەو ھەندێك لە نەخۆشیەكانی دەمارو مێشك\n4-ئەو نەخۆشانەی ھەندێك دەرمان بەكاردەھێنن، كە دەبێتە ھۆكاری دابەزینی بەرگری لەش، وەك بەشێك لە نەخۆشانی رۆماتیزم و ئەو نەخۆشانەی چاندنی گورچیلە یان مۆخی ئێسكیان بۆكراوە .\n5-تووشبوانی شێرپەنجە ، بە تایبەت ئەوانەی چارەسەری كیمیاوی وەردەگرن.\n6-ئەو كەسانەی زۆر قەلەون .\n7-كارمەندانی تەندرووستی، كە رۆژانە بەركەوتنیان لەگەل تووشبوانی كۆڕۆنادا ھەیە ، چونكە ئەگەری تووشبوون بە كۆرۆنا لەو كەسانە زۆر زیاترە بە بەراورد لەگەل خەلكانی تری كۆمەڵگا.\nدیارە ھەموو كەس ئەتوانێت ژەمی سێیەمی ڤاكسین وەربگرێت ، بەلام زۆر گرنگە پەلە بكرێت لە پێدانی ژەمی سێیەم بۆ ئەو كەسانەی كە باسمان كردووە.\nكوردستانیانی خۆشەویست ، ھەموومان لەو پەتایە نەگریسە بێزار بوین . من خۆم بەو ھیوایە دەژیم لە زووترین كاتدا واز لە نووسین دەربارەی كۆرۆنا بهێنم ، لێكدانەوەكان بەو ئاڕاستەیەن ئەمسال دۆخی كۆرۆنا باشتر دەبێت ، بەلام تا ئەو كاتە وەك ئەركێكی مرۆڤایەتی بەردەوام دەبم لە ھۆشیاركردنەوەی ھاولاتیانی كوردستان . خەمێك لە دایك و باوكی بە تەمەنتان بخۆن و بەزەییتان بە كەسانی نەخۆش بێتەوە و یارمەتیان بدەن بۆئەوەی ڤاكسین وەربگرن .


کۆبوونەوەی سێ سەرۆکایەتییەکەی عێراق لە کۆشکی سەلام بەڕێوە چوو\n14:02 PM IRAQ\nگۆڤارێکی ڕۆمانیایی: ئەمریکا بەرپرسی سەرەکییە لە هێرش کردنی تورکیا بۆ سەر کوردی سووریا\nبەیاننامەی فەرماندەیی ناوەندیی ئەمریکا لەبارەی جێگیرکردنی سیستمی پاتریۆت لە عێراق\nبه‌بۆنه‌ی بڕینی ئاو له‌لایه‌ن تورکیا 13 بیری ئاو له حه‌سه‌که هه‌ڵکه‌ندرا\nبه په‌له |◀ بەیاننامەی فەرماندەیی ناوەندیی ئەمریکا لەبارەی جێگیرکردنی سیستمی پاتریۆت لە عێراق\nSUNDAY, 11 NOVEMBER 2018 - 08:49\nبەشی عێراق و هەرێمی کوردستان- لە کۆبوونەوەی نێوان سێ سەرۆکایەتییەکەی عێراقدا هەر سێ لایەن تەرکیزیان کردە سەر دەستبەجێ پێکهێنانی حکوومەتی نوێی عێراق و هەموارکردنی پڕۆژەیاسای بودجەی ٢٠١٩ و دوا پێشهاتەکانی دۆخی ئەمنیی عێراق.\nبەپێی ڕاگەیەنراوی نووسینگەی سەرۆک کۆمار، ئێوارەی ڕۆژی شەممە 10/11/2018 بەرهەم ساڵح سەرۆک کۆماری عێراق لە کۆشکی سەلام پێشوازیی کرد لە عادل عەبدولمەهدی، سەرۆک وەزیران و محەمەد حەلبووسی سەرۆکی ئەنجومەنی نوێنەرانی عێراق.\nلە ڕاگەیێندراوەکەدا نووسراوە هەر سێ سەرۆكایەتییەكە جەختیان کردووەتەوە لەسەر گرنگیی پەلەكردن لە یەكلایی كردنەوەی دۆسیەی ئەو وەزارەتانەی كە پڕ نەكراونەتەوە لەگەڵ تەواوكردنی كابینەی نوێی حکوومەت.\nهەروەها لە كۆبوونەوەكەدا دوا پێشهاتی سەرگۆڕەپانی سیاسی خراوەتە ڕوو لەگەڵ هەوڵەكان بۆ تەواوكردنی كابینەی نوێ و پێشكەشكردنی ناوی وەزیرەكان بە ئەنجومەنی نوێنەران بەمەبەستی پێدانی متمانە پێیان و دەستكردن بە جێبەجێكردنی ئەركەكانیان.\nلەلایێكی ترەوە لە كۆبوونەوەكەدا جەخت كراوەتەوە لە پێویستیی گفتوگۆكردن و دەركردنی یاسای بودجەی ساڵی داهاتوو لەگەڵ ڕەچاوكردنی پارێزگا زەرەرمەندەكانی دەستی تیرۆر و گرنگیدان بە چینی هەژاران، و ئەنجامدانی گۆڕانكاریی پێویست بۆ چارەسەركردنی گرفتەكانی ناو پرۆژەیاسای بودجە، و بووژانەوەی ئابووری و خزمەتگوزارییەكان، هۆشداریش دەدەن لە گرنگیدان بە پرۆژەكانی وەبەرهێنان لە بودجەی ئێستا و داهاتوودا.\nهەر لە كۆبونەوەكەدا رۆشنایی خراوەتە سەر دوا پێشهاتەكانی بارودۆخی ئەمنی لە وڵاتدا لەگەڵ رووداوەكانی سەر سنووری عێراق و سووریا كە خۆی لە چالاكییەكانی تیرۆریستانی "داعش"دا دەبینێتەوە، تەئكیدیشیان كردەوە لەسەر گرنگی بە ئاگایی و حەزەركردن و پیشتیوانیكردنی هێزە ئەمنییەكان بە هەموو بەش و پێكهاتەكانیەوە، بۆ پارێزگاریكردن لە دەستكەوتەكانی ئەو سەركەوتنەی بەدیهاتووە.\nبڕیارە بەرهەم ساڵح لە چەند ڕۆژی داهاتوودا سەردانی چەند وڵاتێکی کەنداو بکات و سەرۆك كۆمار گرنگترین ئەو دۆسێیانەی روون كردەوە كە بەنیازە لە سەردانەكەیدا بۆ چەند وڵاتێكی ئیقلیمی و دراوسێ لە سەرەتای ئەم هەفتەیە گفوگۆیان لەبارەوە بكات.\nپێوەندیی هەمەلایەنەی نێوان تاران و هەرێمی کوردستان لە زاری کونسووڵی ئێرانەوە\nنەتەوە یەکگرتووەکان و تەندروستیی جیهانی ئاوڕ لە دۆخی کوردی سووریا نادەنەوە\nڕۆحانی: بەپێی داتاکان تەشەنەکردنی کۆرۆنا لە زۆربەی پارێزگاکانمان کەم بۆتەوە


عیراق لە سایەی خاوەنی تێزی چەپکە گوڵەکەدا – Knwe.org\nسەرەکی » مانشێت » عیراق لە سایەی خاوەنی تێزی چەپکە گوڵەکەدا\nکە 13 ساڵ لەمەوبەر پێشمەرگەیەک بووە سەرۆک کۆمار\nعیراق لە سایەی خاوەنی تێزی چەپکە گوڵەکەدا\n6/4/2005 ئه‌و رۆژه‌ی هه‌ڤاڵ مام جه‌لال بوو به یه‌كه‌م سه‌رۆك كۆماری كورد له مێژووی عیراقدا.\nئه‌مڕۆ 13 ساڵ تێپه‌ڕ ده‌بێت به‌سه‌ر هه‌ڵبژاردنی سه‌رۆك مام جه‌لال وه‌ك یه‌كه‌م سه‌رۆك كۆماری كورد له مێژووی عیراقدا، ئه‌مه‌ش ده‌ستكه‌وتێكی گه‌وره‌و مێژوویی بوو بۆ گه‌لی كورد، هه‌روه‌ها یه‌كه‌م سه‌رۆك كۆمار بوو له‌دوای روخانی رژێمی به‌عسی له‌ناوچوو.\nئه‌و ئه‌نجومه‌نه بۆ ماوه‌ی نزیكه‌ی دوو ساڵ كاره‌كانی به‌رده‌وامبوو تا له‌ساڵی 2005دا ئه‌نجومه‌نی نوێنه‌رانی عیراق پێكهێنراو له رۆژی 6/4/2005 سه‌رۆك مام جه‌لال وه‌ك سه‌رۆك كۆماری عیراق هه‌ڵبژێردرا و ئه‌وه بۆ یه‌كه‌مجاربوو له مێژووی عیراقدا كوردێك ببێت به سه‌رۆك كۆمار ئه‌مه‌ش ده‌سكه‌وتێكی گه‌وره بوو بۆ گه‌لی كورد.\nجارێكی تر سه‌رۆك مام جه‌لال وه‌ك سه‌رۆك كۆمار هه‌ڵبژێردرا….\nرۆڵی سه‌رۆك مام جه‌لال…\nله‌دوای روخانی به‌عسی له‌ناوچوو و دوای ئه‌وه‌ی كه سه‌رۆك مام جه‌لال وه‌ك سه‌رۆك كۆماری عیراق هه‌ڵبژێردرا، به‌ڕێزیان توانی كه سه‌رجه‌م پێكهاته‌كانی عیراق له ژێر چه‌تری پێكه‌وه ژیان كۆبكاته‌وه ئه‌وه‌ش ئه‌ركێكی قورس بوو، هه‌روه‌ها عیراقییه‌كان ئه‌و هه‌وڵه‌یان به‌رز ده‌نرخاند چونكه مێژوو گه‌واهی ئه‌وه‌ی ده‌دا، به‌ڵام له‌دوای نه‌خۆشكه‌وتنی به‌ڕێزیان ئیدی كێشه‌كان سه‌ریان هه‌ڵداو تا ئێستا هیچ كه‌س نه‌یتوانیوه وه‌ك سه‌رۆك مام جه‌لال عیراقییه‌كان پێكه‌وه كۆ بكاته‌وه، به‌ڕێزیان به‌زیره‌كی و سیاسه‌تی ناوازه‌ی خۆی توانیبوو ئه‌و ئه‌ركه قه‌رسه رایی بكات چونكه عیراق چه‌ندین پێكهاته له خۆ ده‌گرێت و بیروڕاو مه‌زهه‌بی سه‌رجه‌یمان جیاوازه وه‌ك كورد و عه‌ره‌ب و توركمان و ئێزیدی و ئاشوری و كلدانی و مه‌سیح … ئه‌مه جگه له‌وه‌ی عه‌ره‌ب كه له دوو مه‌زهه‌ب پێكهاتوون سوننه‌و شیعه.\nغیابی سه‌رۆك مام جه‌لال كاریگه‌ری نێگه‌تیڤی هه‌بوو…\nكورته‌یه‌ك له ژیاننامه‌ی سه‌رۆك مام جه‌لال\n* ساڵی 1957 سه‌فه‌ری سوریا و مۆسكۆی كرد و له فیستیڤاڵی لاوان و قوتابیانی مۆسكۆ به‌شداری كرد و هاتنی بۆ سوریا به فرسه‌ت زانی بۆ په‌یوه‌ندی به كورده‌كانی ئه‌وێوه و په‌یوه‌ندیه‌كی سیاسی دروستبوو. له هه‌مان ساڵیشدا گه‌ڕ‌ایه‌وه عیراق و به‌شداری له كاره‌كانی مه‌كته‌بی سیاسی پارتی دیموكراتی كوردستانی یه‌كگرتوو كرد و بوو به به‌رپرسی رۆژنامه‌ی ( خه‌باتی كوردستان ) كه له سلێمانی به نهێنی ده‌ریان ده‌كرد.\n* له 01/ 06/ 1975 له دیمه‌شق له‌گه‌ڵ ده‌سته‌یه‌ك له هه‌ڤاڵانیدا یه‌كێتیی نیشتمانیی كوردستانیی دامه‌زراند و نه‌خشه‌ی بۆ هه‌ڵگیرسانه‌وه‌ی شۆڕ‌شی نوێ دانا كه له 01/ی حوزه‌یرانی 1976 راگه‌یه‌نرا و بووه سكرتێری گشتی یه‌كێتیی.\n* له 6 ی نیسانی 2005، مام جه‌لال 227 ده‌نگی له كۆی 248 ده‌نگی ئه‌ندامانی كۆمه‌ڵه‌ی نیشتمانی عیراقی به ده‌ستهێنا و به هه‌ڵبژاردنێكی راسته‌وخۆ به یه‌كه‌مین سه‌رۆكی هه‌ڵبژێراوی عیراق هه‌ڵبژێردرا، به‌م جۆره سه‌رۆك تاڵه‌بانی له فراوانترین ده‌روازه‌كانه‌وه چووه ناو مێژووی كورد و هه‌روه‌ها له جوانترین ده‌روازه‌شه‌وه چووه ناو مێژووی عیراق و له ناودارترین ده‌روازه‌شه‌وه چووه نێو مێژووی سیاسی و دیموكراسی جیهانه‌وه، ئێستاش به‌رده‌وامه له‌سه‌ر هه‌وڵی بێوچان و شه‌وده‌خاته سه‌ر رۆژ بۆ هێنانه‌دی ما فه‌كانی كورد و گه‌شه‌كردنی عیراق و بیاتنانه‌وه‌ی و قه‌ڵاچۆكردنی تیرۆریستان و په‌یوه‌ندی فراوان په‌یداكردن له‌گه‌ڵ ده‌رو دراوسێ و ده‌وڵه‌تانی عه‌ره‌بی و ئیسلامی و رۆژئاواو هاوپه‌یمانان.\nلە ماڵپەڕی PUKmedia ەوە


ئێران هه‌ڕه‌شه ده‌کات به‌وه‌ی وه‌ڵامی هه‌رچ هێرشێـکی ئه‌مه‌ریکا یان ئیسرائیل ده‌داته‌وه\nی مانگی ده ٠٩, ٢٠٠٩\nیاریده‌ده‌رێـکی ڕابه‌ری باڵای ئێرانی ئایه‌توڵڵا عه‌لی خامه‌نه‌ئی ئه‌مڕۆ هه‌ینی ڕایگه‌یاند ئه‌گه‌ر ئێران له لایه‌ن ده‌وڵه‌تی جوله‌که یان ئه‌مه‌ریکاوه په‌لاماربدرێت ئه‌وا تاران تۆڵه له ئیسرائیل ده‌کاته‌وه.\nله‌و باره‌یه‌وه ئاژانسی فه‌رمی هه‌واڵه‌کان له زاری موجته‌با زولنوری نوێنه‌ری ئایه‌توڵڵا خامه‌نه‌ئی که له ده‌سـته‌ی پاســدارانه ده‌گێڕێته‌وه و ده‌ڵێت ئه‌گه‌ر یه‌ک موشه‌کی ئه‌مه‌ریکا یان ئیسرائیل بیدات له ئێران ئه‌وا تاران ناوجه‌رگه‌ی ئیسرائیل ده‌ته‌قێنێته‌وه.\nئه‌وه‌ی جێی ئاماژه‌یه به‌رپـرسـانی ئێرانی به‌رده‌وام گوتوویانه ئه‌گه‌ر ئیسرائیل یان ئه‌مه‌ریکا هێرش بکه‌نه سه‌ر ئێران ئه‌وا تاران وه‌ڵامی ده‌بێت و تۆڵه ده‌سه‌نێته‌وه.\nئه‌وه‌ی شـایانی باسه ئه‌گه‌ر ڕێبازی دیپـلۆماسی له‌مه‌ڕ پـرۆگرامی ناوه‌کی ئێرانی مشـتومڕ له‌سه‌ر شـکست‌بهێنێت ئه‌وا ئه‌مه‌ریکا و هه‌روه‌ها ئیسرائیل کرده‌ی له‌شـکری له دژی ئێران به دور نازانن.\nئه‌مه‌ریکا و هه‌روه‌ها وڵاتانی دیکه گومانی ئه‌وه‌یان هه‌یه ئێران وا له هه‌وڵی به‌رهه‌مهێنانی چه‌کی ناوه‌کیـیه‌دا، ئه‌و ده‌نگۆیه‌ی تاران نکۆڵی لێـده‌کات.\nوڵاته یه‌کگرتووه‌کانی ئه‌مه‌ریکا و زلهێزانی جیهان وا هه‌نووکه له دانوسـتاندندان له‌گه‌ڵ ئێران و له 1 ی ئه‌م مانگه‌دا سه‌رجه‌م لایه‌نه‌کان له جنێڤ کۆبوونه‌وه. بڕیاره له 19 ی ئه‌م مانگه‌شـدا دووباره کۆبـبنه‌وه.


ئه‌و ماچانه‌ی قوڕیان كرده سه‌ر هونه‌رمه‌ندان\nراپۆرتێكی سه‌رنجڕاكێشی رۆژنامه‌وانی له پێگه‌ی "فه‌رفیش"ی میسری بڵاو بووه‌ته‌وه كه رۆشنایی ده‌خاته سه‌ر ئه‌و ماچانه‌ی له فیلمه سینه‌مایییه‌كاندا ده‌كرێن. چه‌ند نموونه‌یه‌كی له‌ناو خاتوونه هونه‌رمه‌نداندا خستووه‌ته به‌رچاو كه به‌هۆی ماچی سینه‌مایی، له‌گه‌ڵ هاوسه‌ره‌كانیاندا له یه‌كتر جیا بوونه‌ته‌وه. "وشه"یش هه‌ندێك له‌و نموونانه بڵاو ده‌كاته‌وه.\nفاتن حه‌مامه كه ئه‌كته‌رێكی زۆر دیاری سینه‌مای عه‌ره‌بییه و میسرییه، له فیلمێكدا له‌گه‌ڵ هونه‌رمه‌ند عومه‌ر ئه‌لشه‌ریف به‌ناوی "صراع فی الوادی" یه‌كتر ماچ ده‌كه‌ن، له‌كاتێكدا له زۆر فیلمی تردا داوا له فاتن كراوه ماچی سینه‌مایی بكات، به‌ڵام ئه‌و ره‌تی كردووه‌ته‌وه. دوای ئه‌وه‌ی له‌و فیلمه‌دا عومه‌ر ئه‌لشه‌ریف فاتنی ماچ كرد. ئه‌و ماچه بووه هۆی ئه‌وه‌ی هاوسه‌ره‌كه‌ی فاتن، هونه‌رمه‌ند عزه‌دین زولفوقار پێی قبووڵ نه‌كرێت و لێی جیا ببێته‌وه.\nله فیلمی "دكان شحاته" كه خاتوونه گۆرانیبێژی لبنانی هه‌یفا وه‌هبی رۆڵی سه‌ره‌كیی تێدا بینیوه، له‌و فیلمه‌دا چه‌ندان جار هه‌یفا ماچی سینه‌مایی ده‌كات، ئه‌وه‌یان وا له هاوسه‌ره‌كه‌ی ده‌كات داوا له ده‌رهێنه‌ری فیلمه‌كه بكات له مۆنتاجدا ئه‌و ماچانه كه‌م بكاته‌وه، به‌ڵام داواكه‌ی جێبه‌جێ نه‌بوو، بۆیه دوای وه‌شانی فیلمه‌كه، هاوسه‌ره‌كه‌ی له هه‌یفا جیا بووه‌وه.\nلوبلوبه كه ناوێكی دیاری سینه‌مای میسرییه و ساڵانێكی زۆر له‌گه‌ڵ هونه‌رمه‌ند حه‌سه‌ن یوسف هاوسه‌ر بوون، له فیلمی "بنت به‌دیعه" كه لوبلوبه و حوسێن فه‌همی رۆڵی سه‌ره‌كییان تێدا بینیبوو، ده‌بوو حوسێن فه‌همی لوبلوبه ماچ بكات، به‌ڵام كاتێ هاوسه‌ره‌كه‌ی پێی زانی كه رۆڵه‌كه‌ی ماچی تێدایه، داوای له لوبلوبه كرد ئه‌و گرته‌یه ره‌ت بكاته‌وه، كاتێكیش فیلمه‌كه هاته وه‌شان و ماچه‌كه‌ی تێدا بوو، بووه هۆی جیابوونه‌وه‌ی حه‌سه‌ن یوسف و لوبلوبه.\nله فیلمی "تجربه الدانماركیه" كه خاتوونه ئه‌كته‌ر نیكۆل سابا له‌گه‌ڵ ئه‌ستێره‌ی كۆمیدی عادل ئیمام رۆڵی سه‌ره‌كی ده‌بینێت، له‌ناو ئه‌و فیلمه‌دا نیكۆل چه‌ندان جار ماچی سینه‌مایی ده‌كات، ئه‌وه‌یش وا له هاوسه‌ره‌كه‌ی ده‌كات لێی جیا ببێته‌وه، له‌كاتێكدا ماوه‌ی شه‌ش ساڵ هاوژینی یه‌كتر بوون.\nپێگه‌ی "فه‌رفیش" نموونه‌ی زیاتری هێناوه‌ته‌وه وه‌ك خاتوونه ئه‌كته‌ر سوهێر ره‌مزی و هاوسه‌ره‌كه‌ی محه‌مه‌د مولا كه به‌هۆی ماچه سینه‌مایییه‌كان له یه‌كتر جیا بوونه‌وه. هه‌روه‌ها حوریه فه‌رغه‌لی به‌هۆی ماچێكی سینه‌مایی له ده‌زگیرانه‌كه‌ی جیا بووه‌ته‌وه.\nئه‌م بابه‌ته 28285 جار خوێنراوه‌ته‌وه


ڤه‌كولین – پەڕە 5 – مالپه‌رێ خابير\nسەرەتا / به‌شێن مالپه‌ری / ڤه‌كولین (پەڕە 5)\nڤه‌كولین: كه‌سێن پتر دنڤن پتر دبه‌رهه‌ڤن زوی بمرن.\n2018-08-08\tڤه‌كولین 0\nڤه‌كولین: كه‌سێن پتر دنڤن پتر دبه‌رهه‌ڤن زوی بمرن. مالپه‌رێ خابیر / زاخۆ هه‌رچه‌نده ڤه‌كولینێ زانستی یێن به‌رێ دووپاتێ ل وێ چه‌ندێ كرینه دڤێـ مرۆڤ ژ حه‌فت بۆ هه‌شت ده‌مژمێران رۆژانه بنڤت، ڤه‌كولینه‌كا نوی گه‌هشتیه وان ئه‌نجامان كو نڤستن بۆ پتر ژ هه‌شت ده‌مژمێران مه‌ترسیێن مرنا پێشده‌م زێده‌تر لێ دكت. رۆژنامه‌یا …\nڤه‌كولین: ئه‌گه‌ر تو حه‌ز ژ هه‌ڤژینا خوه دكه‌ی، بێژێ ماستی بخوه.\n2018-08-07\tڤه‌كولین 0\nڤه‌كولین: ئه‌گه‌ر تو حه‌ز ژ هه‌ڤژینا خوه دكه‌ی، بێژێ ماستی بخوه. مالپه‌رێ خابیر / زاخۆ ئه‌رێ تو حه‌ز ژ هه‌ڤژینا خوه دكه‌ی و داخازا ژییه‌كێ درێژ بۆ دخازی ؟ لسه‌ر ته پێدڤیه تو ماستی بۆ هه‌ڤژینا خوه بكری و بكێمی د حه‌فتیێ دا پێنج جاران بخوت، و ئه‌گه‌ر ژى ل …\nڤه‌كولین: هه‌ڤژینێ دێ ته ژ نه‌خوه‌شیێن دلی و سه‌كتێن مێشكی پارێزت.\n2018-08-06\tڤه‌كولین 0\nڤه‌كولین: هه‌ڤژینێ دێ ته ژ نه‌خوه‌شیێن دلی و سه‌كتێن مێشكی پارێزت. مالپه‌رێ خابیر / زاخۆ ڤه‌كولینه‌كا نوی ئاشكراكر كو پێكئینانا هه‌ڤژینیێ مه‌ترسیێن تووشبینا ب دلی و سه‌كتێن مێشكی سنوردار دكت. ڤه‌كوله‌ر ژ زانینگه‌ها كیلی ب هه‌ڤكاری لگه‌ل زانینگه‌ها ماكواری یا ئوستورالی رابین ب شلوڤه‌كرنا ئه‌نجامێن 34 ڤه‌كولینان و پشكنین بۆ …\nڤه‌كولین: تورێن كومه‌لایه‌تى سنێله‌یان توشی نه‌خوه‌شیێن ده‌روونی دكن.\n2018-08-05\tڤه‌كولین 0\nڤه‌كولین: تورێن كومه‌لایه‌تى سنێله‌یان توشی نه‌خوه‌شیێن ده‌روونی دكن. مالپه‌رێ خابیر / زاخۆ ڤه‌كولینه‌كا بریتانی یا نوی ئاگه‌هی دان ژ مه‌ترسیێن ڤه‌مانا سنێله‌یان ب ده‌مژمێرێن درێژ لسه‌ر تورێن كومه‌لایه‌تى، چونكی ئه‌ڤ چه‌نده دبته ئه‌گه‌رێ نه‌خوه‌شیێن ده‌روونی ژ ئه‌نجامێ نڤستنا نه‌رێكخستى ب شه‌ڤێ چونكی وان دڤێت پتر بمینن لسه‌ر تورێن كومه‌لایه‌تى. ڤه‌كولینێ …\nڤه‌كولین: ئه‌نترنێتا بله‌ز خه‌وێ كێمتر دكت.\n2018-08-04\tڤه‌كولین 0\nڤه‌كولین: ئه‌نترنێتا بله‌ز خه‌وێ كێمتر دكت. مالپه‌رێ خابیر / زاخۆ ڤه‌كولینه‌كا ئیتالی یا نوی ئاشكراكر كو زێده‌بینا له‌زاتییا ئه‌نترنێتێ دمال دا كارتێكرنێ ل ئاكنجیێن وێ دكن. ڤه‌كولینا ژ لایێ زانینگه‌ها بوكونی ل باژێرێ میلان یێ ئیتالی رۆهنكر كو ته‌كنولوژییا ب شێوه‌یه‌كێ ئاشكرا كارتێكرنێ ل ئاستێن نڤستنا مرۆڤی دكت، و هاندانا …\nڤه‌كولین: رۆینشتن بۆ ده‌مێن درێژ دانعه‌مربینا ژنكان بله‌زتر دئێخت.\n2018-07-31\tڤه‌كولین 0\nڤه‌كولین: رۆینشتن بۆ ده‌مێن درێژ دانعه‌مربینا ژنكان بله‌زتر دئێخت. مالپه‌رێ خابیر / زاخۆ ڤه‌كولینه‌كا تایبه‌ت ب ره‌گه‌زێ مێ ڤه دیارك ركو رۆینشتن بۆ ده‌مێن درێژ پرۆسه‌یا دانعه‌مربینا ژنكان بله‌زتر دئێخت، و ئه‌گه‌ر ژن بۆ ده‌مێ پتر ژ 10 ده‌مژمێران رۆینن خار، دانعه‌مربینا وان ب تێكرایێ هه‌شت سالان بله‌زتر لێ دهێت …\nڤه‌كولین: بێهنژینا بهێز، نيشانا كه‌سایه‌تییه‌كا ب كارتێكه‌ر و سه‌رنجراكێشه.\n2018-07-30\tڤه‌كولین 0\nڤه‌كولین: بێهنژینا بهێز، نيشانا كه‌سایه‌تییه‌كا ب كارتێكه‌ر و سه‌رنجراكێشه. مالپه‌رێ خابیر / زاخۆ ئه‌و كه‌سێن بێهنژینا وان دێژتر و ب ده‌نگێ بلند تر، پتر خودان كارتێكرنن و ب سه‌رنجراكێشترن، بێهنژین دیارده‌یه‌كه بێى ئیراده‌یا مرۆڤى ده‌ردكه‌ڤت، وه‌كى ئامرازه‌كێ به‌ره‌ڤانیێ یه بۆ پاقژكرنا جوبارێن هه‌ناسه‌كرنێ ژ میكروبا و ژ هه‌مى هوكارێن دى …\nڤه‌كولین: ده‌روونه‌كێ باش و ساخله‌م مه‌ترسیێن تووشبینێ ب نه‌خوه‌شیێن دلی كێم دكت.\n2018-07-29\tڤه‌كولین 0\nڤه‌كولین: ده‌روونه‌كێ باش و ساخله‌م مه‌ترسیێن تووشبینێ ب نه‌خوه‌شیێن دلی كێم دكت. مالپه‌رێ خابیر / زاخۆ ڤه‌كوللینه‌كا نوژدارى یا نوی ئاشكراكر كو ئه‌و كه‌سێن حاله‌تێ ده‌روونێ وان یێ باش و ساخله‌م كێمتر تووشی نه‌خوه‌شیێن دلی دبن، و ئه‌ڤ چه‌نده ژ لایێ ڤه‌كوله‌ران ڤه هاته به‌لاڤكرن پشتى چاڤدێری و دویڤچوون بۆ …\nڤه‌كولین: لێكدان و رێكخستنا جهێ نڤستنێ و نڤینكا ئێكسه‌ر پشتى ژخه‌ورابینى زیانه بۆ ساخله‌میا مرۆڤى.\n2018-07-28\tڤه‌كولین 0\nڤه‌كولین: لێكدان و رێكخستنا جهێ نڤستنێ و نڤینكا ئێكسه‌ر پشتى ژخه‌ورابینى زیانه بۆ ساخله‌میا مرۆڤى. مالپه‌رێ خابیر / زاخۆ ڤه‌كولینه‌كا زانستیا نوى ئاشكه‌راكریه كو باشتره بۆ ساخله‌میا مرۆڤى ل ده‌مێ ژخه‌ورابینى نڤیكێن خوه لێكنه‌دت، چونكى لێكدانا رێكخستنا وان ل هه‌مى سپێده‌هیا زیانه بۆ ساخله‌میا مرۆڤى. ڤه‌كوله‌رێن زانینگه‌ها “كینگستون” یا بریتانى …\nڤه‌كولین: خارنێن دره‌نگی شه‌ڤ مه‌ترسیێن په‌نجه‌شێرێ زێده دكن.\n2018-07-25\tڤه‌كولین 0\nڤه‌كولین: خارنێن دره‌نگی شه‌ڤ مه‌ترسیێن په‌نجه‌شێرێ زێده دكن. مالپه‌رێ خابیر / زاخۆ سیسته‌مێ هه‌ڤسه‌نگ یێ خارنێ كلیلا له‌شێ ساخله‌مه، ڤه‌كولینێن نوژداری گرنگییا ڤێ راستیێ پتر لێ كرن ده‌رباره‌یی ئیقاعا بایولوجی یا خارنێ، كو د دویماهی ڤه‌كولین دا ئاماژه ب وێ چه‌ندێ كو خارنا شیڤێ ل دره‌نگی شه‌ڤ مه‌ترسیێن تووشبینا ب …


کۆرۆناش خووە خراپەکەى بەچین تەرک نەکرد\nچۆن بەرگری لەشمان بەهێز بکەین بەرامبەر کۆرۆنا\nپزیشکێکی نەخۆشییە درمەکان باس لەو رێگایانە دەکات کە بتوانین بەرگری جەستەمان بەهێز بکەین بەرامبەر کۆرۆنا و دە ڵێت" دڵنیابن زۆرمان کۆرۆناو هاوشێوەی کۆرۆنامان گرتووە چاکیشبوینەتەوە و سەردەکەوین".\n۲۸۰ کارمەندی کێڵگەی کۆرومۆر ماوەی کەرەنتینیان تەواو کرد\nلیژنەی بەرەنگاربوونەوەی ڤایرۆسی کۆرۆنا لە قەزای چەمچەماڵ رایگەیاند، ۲۸۰ کارمەندی کێڵگەی کۆرومۆر ماوەی کەرەنتینیان تەواوکرد.\nهەولێر؛ بۆ بەرزکردنەوەی بەرگری جەستە شەربەت دەدرێتە تووشبووانی کۆرۆنا\nتەندروستی هەولێر بە مەبەستی بەرزکردنەوەی بەرگری لەشی نەخۆشەکان شەربەتی (پرتەقاڵ و لیمۆ) دەداتە تووشبووانی کۆرۆنا.\nکاریگەری جگەرەی ئەلکترۆنی لەسەر تووشبووانی کۆرۆنا\nناوەندەکانی کۆنترۆڵکردنی نەخوشییەکان و پارێزگاریکردن لە بەیاننامە نوێیەکاندا هۆشداریدەدەن لەوەی کۆرۆنا زیاتر گەنجان پێی کاریگەرتر دەبن، بە تایبەت ئەوانەی جگرەی ئەلکترۆنی دەکێشن.\nد. نزار عەبدوڵڵا: پێویستە لەکاتى قسەکردندا زیاتر لە مەترێک لە نێوانتاندا بێـت\nكۆئەندامی هەناسە، سەرەكیترین بەشە لەجەستەی مرۆڤەكاندا كە ڕاستەوخۆ پەیوەندیان بەژیانی تاكەكانەوە هەیە، لە حاڵەتی بڵاوبوونەوەی ڤایرۆسى كۆرۆنا، بەشەكانی كۆئەندامی هەناسە هەستیارترین بەشن كە مرۆڤ دەبێت لە خۆپارێزییدا ڕەچاوی بكات.\nكلینكی پشكنینی پێشوەختەى كۆرۆنا لە سلێمانی كرایەوە\nلە چوارچێوەی پلان و كارنامەكانی بەڕێوەبەرایەتی گشتی تەندروستی بۆڕووبەڕووبوونەوەی ڤایرۆسی كۆرۆنا و پاراستنی ژیانی هاووڵاتییان لە شاری سلێمانی، كلینكێكی تایبەت بە پشكنینی پێشوەختەی ڤایرۆسی كۆرۆناى دامەزراند


کوردیپێدیا - 14-12-2012\n📅 14-12-2012 ℹ | پۆل: رێکەوت و رووداو (کڕۆنۆلۆژیا) | زمانی بابەت: 🏳 کوردیی ناوەڕاست\n1. 👁 پەیامی عوسمان بایدەمیر بۆ کەسوکاری ئەنفالکراوانی گەرمیان\n1. 👁 فەقێ ئامينە\n👁 ئەم بابەتە 6,911 جار بینراوە


دوای وتەکانی دوکتور قاسملو لە پلینۆم دا، بۆچوونی بەشداران کە خۆم نوسیومەتەوە، بەشی 2، سەید ئەحمەد حوسێنی – Peshmergekan\nلەم بەشە دا سەرنج دەخرێتە سەر ڕا و بۆچوونی ئەندامانی بەشداری پلینۆمی کۆمیتەی ناوەندی لە ساڵی ١٣٦٧ی هەتاوی، لە مەڕ (پرسیاری شێوەکاری دواڕۆژ لە هەل و مەرجی نەهێشتنی دەوڵەتی عێراق، کە لە خاکی ئەو دا دانیشین)؟\nئەو نەزەر و بۆچوونانە بۆ 30ساڵ لەوە پێش دەگەڕێتەوە، دەتوانم بڵێم هەموو بەشدارانی پلینۆم ڕاو بۆچوونی خۆیان دەر بڕیوە کەس هەبوو دوو تا سێ جار قسەی کردوە بە گوێرەی ئەو یادداشتانەی هەڵم گرتوونەوە و تا ئەو جێگەی بگونجێ بەشێکیان دەخەمە ڕوو، دیارە هێندێک باس کراون کە بۆ هێنانە دنیای مەجازی نابن ئێستە کاتی بڵاو کردنەوەیان نەهاتوە، بەڵام ئەوەی جێی سەرنجە لە نەر زەر و بۆ چونە جیاوزەکاندا دەر دەکەوێ ڕێبەریەکی کارا و چاو نەترس و خاوەن بڕوا بە خۆ بوونە بۆ ڕۆژی تەنگانە ، بە داخەوە بەشێکی بەرچاو و هەرە کاریگەریان شەهید بوون و لە ژیاندا نەماون .\nفەتاح عەبدولی ، شەهید\nلە کوردستان ڕژیم لە باری نیزامیەوە تا ڕادەیەک سەر کەوتنی بەدەست هێناوە، بۆ بە دەسهێنانی سەر کەوتنی سیاسی؟ بەڵام سەر کەوتنی سیاسی بە دەست نەهێناوە، کۆماری ئیسلامی ناتوانێ پاشەکشە بکات چونکە وەزعیەتی سیاسی بە قازانجی حیزبی دیموکراتە، تەواو بوونی شەڕی ئێران و عێراق تەئسیری خستۆتە و سەر ورەی خەڵک و پێشمەرگە، بۆ نمونە سەربازگیری زۆرتر بووە لە جاران، کەم هاتن بۆ ڕیزی پێشمەرگایەتی، کز بوونی ورەی خەڵک، ئەرکی دوا ڕۆژمان ئەهەمیەت دان بە تەشکیلات، ئەفراد تەنیا لە تەشکیلاتی عەلەنی دا شۆڕشگێڕ نین، لە سەر موافقەتی حیزب کادر بنێرینەوە ناو شارەکان خۆی تەحویل بداتەوە، واتە بە هێز کردنی تەشکیلاتی نهێنی لە تەریقی ناردنەوەی کادری بە ئەزموون، زیاتر کردنی تەبلیغاتی دەرەوە، خۆ مەترەح کردن لە سەتحی نێو نەتەوەیی، ئارایشی نیزامی لە سەر سنووری ئێران و عێراق، بۆ سنووری ئێران و تورکیا پێشمەرگە بەڕێ بکرێ، لە سەر سنوورەکان شوێن هەیە کە لە کۆنتڕۆڵی هیچ حوکومەتێک دا نەبووە، بەشێک لە ئەفرادی خۆمان کە بارقورسن بنێرینەوە نێو شارەکان، کەیفیەت ئەهەمیەتی پێبدرێ، هێندێک بنێرینە دەرەوەی وڵات، ژن و منداڵەکان بنێرینەوە ئێران، نابێ تەقە ڕابگرین، عەمەلیات دژی ڕژیم ئەمساڵ زۆر باش بووە، تەوەهومی بۆ خەڵک نەهێشتۆتەوە، لە ئیستا دا موهیمات و تەقەمەنیەکی زۆر بنێرینەوە نێو خۆی وڵات،حیزب دەبێ مانۆڕێکی سیاسی بدا.\nمەنسوور فەتاحی، شەهید\nئەمساڵ سێ مانگ لە ناوچە بووین، فشاری ڕژیم بەرە بەرە زیاتر بووە باسی ئاش بەتاڵ نەبووە و نیە، دەبێ خەباتی ئێمە لە قاڵبی چەکداری بێتە دەر، ،بە شەڕ و حزوری چەکداری دەتوانین خەڵک سازمان بدەین، دەبێ تێکۆشانمان بە چەکەوە بێت، بە بێ چەک مانای تەسلیم بوونی هەیە پێکهێنانی بەرەی کوردستانی نیشتمانی بێ ئەهەمیەت نیە، تەغییراتێکی سازمانی لە هێز و کۆمیتەکاندا بە کەڵکە، هێزی پێشمەرگە لە سێ ناوەندی شومال و مەرکەز و جنوب دا سازمان بدرێ.\nئەگەر ڕژیم پاشەکشە بکات لە سەرانسەری ئێران دەیکات نە تەنیا لە کوردستان، پاشەکشە غەیری مومکینە،کشانەوە لە کوردستان چەکی پێشمەرگە جێگای دەگرێتەوە، بەڵام لە شوێنەکانی دیکەی ئێران هێندێک فەزای ئازاد و جمووجوڵی خەلک، ئێمە دەبێ هێندێک تەعدیل بکەین، بە نیسبەت سازمانە کانی دیکە، ئیحتماڵی هەیە لە جەرەیانی بازسازی دا بە نیسبەت ، ڕژیم هێندێک ئازادی بدات، ئەگەر ئەو ئازادیە شتێکی بۆ کورد تێدا بێت با پێک بگەین، پێویستمان بە بیروڕای گشتی گەلانی ئێران هەیە، ئێمە لە بەر نامەو ئەساسنامەماندا هێناومانە کە دۆستی گەلانی دیکەی ئێرانین، بەڵام لە گەڵ زۆربەی سازمانە سیاسیەکانی ئێرانی دۆستایەتیمان نیە، ئێمە بە شێوەیەک دەبێ جەبهەگیری سازمانە سیاسیەکان لە گەڵ خۆمان لە نێو بەرین لە گەڵ ئەوان یەک بگرین باشترە تا یەکیەتی و پارتی کە تەشکیلاتیان نیە، لە گەڵ درێژەی خەبات موافقم، بەڵام دەبێ بە ڕژیم نیشان بدەین ئەگەر ئازادی درا دەبێ باری نێونەتەوەیی خەبات بە هێز بکەین، لە باری تەشکیلاتیەوە زەعیفین، هێندێک لە هاوڕێیان ئەسڵەن هەر باوەڕیان بە تەشکیلات نیە، موناسباتی تەشکیلاتی لە نێو ئۆرگانەکانی خۆماندا جێگیر نەبوە، تەنات ڕفێقایەتی و خۆشەویستی جێگای ئوسوڵی حیزبی گرتۆەتەوە. ئاموزش و بارهێنان ئەساسی ترین مەسەلەیە کە دەبێ لە گٶڕێ دا بێ ، زۆر کەسمان لە حیزب دا هەیە ناردنەوەی بۆ نێو خۆ باشترە تا لە گەڵمان بن تا ڕادەیەک سەربارن.\nحەمە عەلی عەنایەتی\nدوو شێوە کارمان لە بەرە، یا ڕژیم دیکتاتۆری پیادە دەکات یا دیموکڕاسی ئەدات، شێوەی کاری ڕژیم دیکتاتۆری درێژە پێدەدات، قەبووڵی سوڵح، تەبلیغ پۆ فەزای ئازاد، تەبلیغ بۆ کورد، لە جیهاندا ئە گەر ئێمە لە تەریق نێونەتەوەییەوە فشار بۆ ڕژیم بێنین سوڵحمان لە گەڵ بکات داخوازیەکانمان کلاسە بکەین و تەبلیغی بۆ بکەین، لە گەڵ سازمانە کوردستانیەکان دۆستایەتیمان گەرمتر بکەین، لەم حاڵەتەدا چەندین زەربە لە ڕژیم بدەین تەبلیغی لە سەتحی جیهانی پێوە بکەین. لە گەڵ ڕژیمی تورکیە تەماس بگرین ئەگەر ئاشتی لە نێوان ئیران و عێراق بە تەواوی کرا، دەبێ هەر لە ئێستەوە لە فکری سازماندەهی خۆماندا بین. نەفەراتی سەربار بنێرینەوە ئێران و لە ناوخۆ سازماندەهی بکرێن.\nعەوڵا شەریفی، شەهید\nلە سەر خەباتی چەکداری زیاتر کارمان کردوە، زێهنیەتی خەڵک وا ڕاکێشراوە، تەشکیلات و جولانەوەی ئێمە ئەوە یەکێک لە زەعفەکانیەتی، شەڕی چەکداری بەمشێوەیە نامێنێت بۆ چوونی هێندێک لە هاوڕێیان ئەوە دەبێ وەک نیوە ئاشبە تاڵی لێ دێ، بە شێوەی نفوزی بتوانین لە نێو خەڵک دا هەستەی چەکداری پێك بێنین، ئەهەمیەت بە کاری سیاسی و تێکۆشانمان لە دەرەوە زۆر زەعیف بووە، ڕژیم لە کوردستان شناختی زیاتری پەیدا کردوە، پێشڕەوی کردوە، هاوکاری خەڵک لە گەڵ پێشمەرگە کەمتر بۆتەوە، بە سەقامگیری سوڵح بەرەبەرە لە دۆستانی تاکتیکیمان دوور دەکەوینەوە، لە گەڵ تورکیە پێوەندی بگرین بە قسەی فڵان سازمان نەکەین، واقعیەتی مەوجود قەبووڵ کەین، موتەکی بە خۆمان بین، لە گەڵ سازمانە کوردستانیەکان پەیوەندیمان هەبێ، هێندیک لە ئەفرادی خۆمان بنێرینەوە ناوشارەکان و کاری تەشکیلاتیان پێ بکەین ، شێوەی مین و کەمین بێ کەڵک نابێ، دەبێ شێوەی خەبات بگۆڕین، هێندێک عەمەلیات ئەنجام بدەین، موهیمات بنێرینەوە ناوخۆ، مانۆڕێکی سیاسی بە نیسبەت سازمانە سیاسیەکان لازمە.\nگەیشتن بە سوڵح ڕێگایەکی دوور و درێژی لە پێشە، هەر دوو وڵات بەو نەتیجە گەیشتوون کە شەڕ نەکەن، خومەینی تا ئێستاش عامیڵێکی گەورەی وەحدەتی ڕژیمە، حوکومەتی عێراق هیچ بە میلەتی کورد نادات، نابێ بە نیسبەتی سوڵح بێ موبالات بین، دەبێ لە سەر واقعیاتی موشەخەس کارەکانی دوا ڕۆژ دیاری بکەین .خۆمان بار سووک کەین چەک و چۆڵ و موهیمات دابین کەین، تەماس لە گەڵ نەسڵی جەوانی خۆمان بگرین، ئەوەش بە حزوری خۆمان لە ناوخۆی وڵات دەبێ، ئەرتەشی هەر دووک لا ماندوون، داوی سوڵح سنوورەکان بە جێ دێڵن، تەماس لە گەڵ سازمانی ئازدی بەخشی فەلەستین بگرین، شومالی کوردستان جێگای حەسانەوەی هەیە.\nلە حاڵەتی ئێستا دا عەمەلیاتی گەورە لە نێو خۆی وڵات دەست پێ بکەین، کەمکردنەوەی تەجەمولات، دانانی دەورەی تەخریب، نەفەرات تەعلیم بدرێت و بیان نێرینەوە، نێوخۆ.\nغەفوور هەمزەیی ، شەهید\nقسەکانی منیش تەقریبەن تەئیدی قسەکانی کاک فەتاح عەبدولیە،گۆڕینی شێوەی خەبات، بە هێزی گەورە ناتوانین بچینەوە نێو خەڵک، لە تیمی ٥ کەسی کەڵک وەرگرین، بۆ گەڕانەوەی ناوچە، تیمەکانی ئێمە دائیم دەبێ لە ناوچە بن لە تەشکیلاتی نهێنی بۆ پاراستنی تیمەکان کەڵک وەرگرین، بایەخی زۆر بدرێ بە تێکۆشانی نێونەتەوەیی، ناردنەوەی موهیمات بۆ نێو خۆ لە ژێر نەزەری سەڵاحیەت دار، ناردنەوەی ئەفرادی ڕێبەرایەتی بە شێوەی نهێنی بۆ نێو ریزی دوژمن.\nدەبوایە دەفتەری سیاسی چەند گەڵاڵەی پێشنیاری بهێنایە، ئێمە لە سەر ئەو گەڵاڵانە قسەمان بکردایە، تاکتیکی تازە ،کەرەسەی تازە، پێوەندی ڕێبەرایەتی و بەدەنە نابێ بپسێ، لە تورکیە ئەو دیموکراسیە نیە کە هیوامان پێی بێت، پێوەندی تورکیە لە گەڵ ئێمە شتێکی وانەبووە،کە ڕژیمی تورکیە بەرەسمی هاتبێ لە گەڵمان دانیشێ، لە تەریق پایگا و شتی واوە بووە، هیوامان زۆر بە مەنتەقەی شومال نەبێ. نەفەرێک بە نێوی مەلا ئەحمەد ئەی وت، شەڕ بوو لە نێوان حیزبی شیوعی عیراق و حکومەتی عێراق دا، حیزبی شیوعی هەڵدەهاتن مەلا ئەحمەد دەیوت بیان کوژن بیان کوژن، دەوڵەتی شۆڕەوی کڵاشینکۆف ئەدات بە حکومەتی عێراق و کتێب ئەدات بە شیوعیەکان.\nدرێژەی بۆچوونەکان لە بەشی سێهەم


باشترین خۆراک بۆ زیادکردنی ئاسن لەلەشدا\nئاسن دادەندرێت بە ڕەگەزێکی گرنگ لە دروستکردنی خانەی خڕۆکەی سور و ھیمۆگلۆبینی خوێن ، پاکردنەوەی خوێن.\nئاسن وزە بە لەش و ئەندامەکانی دەبەخشێت چونکە ھەموو شانەکانی لەش لەخوێن پێکھاتووە ،ھەربۆیە کەمی ھۆکارە بۆ توشبوون بە کۆمەڵێک نەخۆشی نموونەش کەمخوێنی توند(ئەنیمیا).\nکەمی ئاسن دەگەڕێتەوە بۆ کۆمەڵێک ھۆکار لەوانەش خراپی خۆراک یاخود خراپی ھەڵمژینی ئاسن کە بەھۆی خراپی ھەندێک خۆراکەوە توشی مرۆڤ دەبێت یاخود توشبون بە گرفتێکی دیاریکراوە لەبەر ئەوە پێویستە بزاندرێت ھۆکاری کەمخوێنی چیە بۆئەوەی چارەسەر بکرێت.\nدەشتواندرێت ڕێژەی ئاسن لە خوێندا بەرزبکەینەوە لەڕێگای جێبەجێکردنی سیستمی خۆراکی تەندروست و دەوڵەمەند بە ئاسن ئەم سیستمە خۆراکیە بەزۆری لە بەزالیا ، فاسۆلیا ، پاقلە ، خۆراکە گەڵا سەوزەکان وەک سپێناخ ھەیە ھەروەھا بەکارھێنانی میوەی وشکراوە وەکو مێوژ بەشێوەیەکی تایبەت .\nلەلایەکی دیکەشەوە پێویستە گرنگی بە خواردنی گۆشتی سور ، ماسی بدرێت ھەروەھا ھەندێک سیستمی خۆراکی گرنگی دیکەش ھەیە یارمەتیدەرن لە زیادبوونی ئاسن لە خوێندا نموونەش چەرەسی نەبرژاو ( عەلی بابا ، بادام ) لەلایەکی تریشەوە ھەنگوینی سروشتی بەسەرچاوەیەکی گرنگی ئاسن دادەندرێت بەتایبەتیش ھەنگوینی ڕەش.\nناوکەکان بە ھەموو جۆرەکانیەوە وەکو ناوکی کولەکە ، گڵۆبەڕۆژە ، شوتی سەرچاوەی سەرەکی ئاسنن ، خواردنە دەریایەکانیش دەورێکی کاریگەریان ھەیە لە بەخشینی ئاسن بە لەش.\nخواردنی خۆراکە دانەوێڵەیەکان وەک گەنم و شۆفان،خواردنی ھێلکە لەگەڵ گرنگی دان بە خواردنی ڤیتامینەکان(تەواوکەرە خۆراکیەکان) کە لە شێوەی حەبدان، لەکاتی زۆر کەمیشیدا پێویستە بەشێوەی دەرزی ئاسنەکە وەربگیرێت.\nساڵ پێشتر - Nov 14 2017 3:20PM


لەمێژوی خەباتی سیاسی نەتەوەیی کورددا، نەوشیروان مستەفا لەلوتکەی ئەوە سیاسیانەدایە زۆرترین دەستکەوت و بەخشش و کارامەیی ھەبوە بۆ میللەتەکەی، ھیچی بۆ خۆی نەویستوەو ھەموو خەباتی بۆمیلله‌ته‌که‌ی بووه.\nنەوشیروان مستەفا، لە بێ ئومێدیدا ئومێدی دروستدەکرد، لە تاریکیدا ڕوناکی پەخشدەکرد.\nلە شۆڕشی نوێوە بۆ خەباتی کۆمەڵە، لە پاش ئەنفال تروسکای و ئومێد نەمابوو لەگەل ھاوڕێکانی شۆڕشی زیندوو کردەوەو پلانی ڕاپەڕینی دانا، لە نیگەرانی و ھەڵوێستی لەگەندەڵی و نادادی تاوەکو دروستکردنی بزوتنه‌وه‌ی گۆڕان، ناسنامەی خەباتیەتی.\nنەوشیروان مستەفا، نەک ته‌نیا بۆ کودستان و خەباتی نه‌ته‌وه‌یی کورد، تێکۆشان و ڕۆشنبیریەکەی لە ئاست جیھاندا کەم وێنەیە.\nلە تەمەنی گەنجی، خوێندنی دکتۆرا بەجێده‌هێڵێت بۆ ئەوەی سەرکردایەتی شۆڕش بکات، بە برسێتی و بە بێ چەکی بەرامبەر سوپایەکی گەورەی زاڵم ئاماده‌ی شه‌هید بونه !\nدوای ئەنفال تروسکای و ئومێد نامێنێت، زۆربەی سەرکردەکان کوردستان بەجێدھێڵن و ئەم دێت ئومێد دروستدەکاتەوەو ھیزی پێشمەرگە ڕێکدەخاتەوەو پلانی ڕاپەڕین داده‌ڕێژێت.\nئەو تەنیا سەرکردەیەکی خۆبەختکەر نەبوو لە پێناوی میللەتەکەی، دیبلۆمات وجوامێرێکی سیاسی بوو لە دانوستان و ڕووبەڕووبونەوە سیاسیەکاندا.\nلەپاڵ شۆڕشگێڕی و توانای سیاسی و دیبلۆماتی، ڕۆشنبیرێکی گەورەبوو، سیاسەتمەدارێکی زمانزان و زمانزانێکی کۆمەڵناس بوو، مێژوونوسێکی بیرتیژ، جوگرافیاناسێکی سەرسوڕھێنەر.\nقسەی لەسەر کشتوکاڵ دەکرد واتدەزانی چەندین بڕوانامەی له بواری کشتوکاڵ و ڕوەک و جۆرەکانی گوڵدا ھەیە!\nکەقسەی لەسەر زمان دەکرد زمانەوانێکی شارەزابوو.\nلەیاساو دەستوردا زۆر ورد لێکدانەوەی دەکرد!\nشارەزایەکی گەورەی سەربازی پلانی جەنگ بوو!\nشارەزایەکی ئێجگار باشی ئابوری بوو، دوایەمین کتێب بە منی وت بیخوێنمەوە، لەسەر قەرزی ڕەش بوو.\nکەسێک ھەموو تایبەتمەندیەکانی سەرکردەی تێدا بێت، کەسێک ئاستی رۆشنبیری گشتی لە لوتکەدا بێت، کەسێک بە پێنج زمان قسە بکات، ھیچی بۆخۆی نەوێت، ھەموو شتێکی بۆ میللەتەکەی بێت، کەسێک لەو تواناو کاریگەریەیدا راوێژی بە جوتیارو دوکاندارو مامۆستایەکی زانکۆو ئێمەیەکی گەنج یش کردبێت بۆ بڕیارەکانی ،\nده‌بێت وه‌ک ڕه‌مزێکی گه‌وره بۆ فێربون بهێڵدرێته‌وه، ئه‌و کاریزمایه‌ک بوو له لوتکه‌ی هه‌ڵوێستدا.\nنەوشیرون مستەفا، موڵکو ماڵ\nئەو بیویستایە یەکەم سەرۆک وەزیران دەبوو! نیوەی موڵکی یەکێتی دەبرد، وەک ئەوانی تر لیوای پاسه‌وانی دەبوو!\nکێ لە نەوشیروان مستەفا زیاتر ماندوو بوە بۆ شۆڕشی کورد، بەڵام دەیان ھەزار کەس بەناوی شۆڕش موچە وەردەگرن و کاک نەوشیروان له‌و لیستانه‌دا تێدانیە.\nئه‌و به‌دوای ماڵ و دونیادا با، ئه‌و خانوه‌ی تێیدا ده‌ژیا له گه‌ڕه‌کی عه‌لی ناحی له‌سه‌ر خۆی تاپۆی ده‌کرد.\nگردی زەرگەتەی وەرگرت بۆ ئەوەنەبوو زەویەک داگیربکات یان موڵکی ھەبێت، بۆ ئەوەبوو لەوێوە گۆڕانکاری بکات، جوگرافیایەک بێت بۆ گۆڕانکاری و ڕوبەڕوبونەوەی ستەمکاری، وەسیەتی خۆی بۆ ناشتنی تەرمەکەی لە گردەکە ھەمان ئامانجە، ئەوە ١٣ ساڵ تێدەپەڕێ نەک مەترێک زەوی نەفرۆشراوە، لەئایندەش نافرۆشرێت، بەڵکو ژمارەی دار و درەختەکان زیادی كردوە، ئەم گردە بە پارە نافرۆشرێت، بە پارە ناپێورێت چونکە باوەڕی کاک نەوشیروان بە پارە قیاس ناکرێت، بە ئەخلاقێکی مەزن دەپێورێت.\nله دیدی ئێمه‌دا گردی زه‌رگه‌ته موڵکی گشتیه‌و له ئێستادا بۆ پرۆژه‌ی گۆڕان به‌کاردێت.\nکاک نەوشیروان باوەڕی بە بازرگانی و پارە کۆکردنەوە نەبوو، کە مۆڵەتی کارگەی چیمەنتۆی وەرگرت بۆ پەیداکردن و خواردنی پارەیەک نەبوو، نەش چوو وەک خەڵکی دیکە بیفرۆشێت و پارەکەی بخاتە\nداوای لە وەبەرھێنەرێک کرد دروستی بکات، ٨٥٪ بۆ وەبەرھێنەرو ئەوی دیکەش بۆ ئەوەی ببێتە سەرچاوەیەکی دارایی بۆ ڕاگه‌یاندن، تاوەکو ئێستا نزیکەی دوو ملیۆن دۆلار داهاتی بووەو لە دوو ھەڵبژاردنی پێشتر خەرجکراوە، کێ دڵنیایی دەوێت دەتوانێت لە کاک فاروق و ئیدارەی گۆڕان وردەکاری وەربگرێت.\nهه‌موو ئه‌وانه‌ش نزیکی بون، باش دەزانین خه‌رجی ماڵه‌که‌ی و خه‌رجی چاره‌سه‌ری نه‌خۆشیه‌که‌ی دواجاری چۆنکرا!\nئێستاش گۆڕان له دۆخێکی دارایی خراپ و قه‌رزاریدایه.\nفۆبیای نه‌وشیروان مسته‌فا\nئه‌وانه‌ی له خه‌باتی سیاسی و شۆڕشگێڕی و لێبورده‌یی، خاکیه‌تی و ڕابه‌رایه‌تی نه‌ده‌گه‌شتن به‌ئه‌و، به‌رده‌وام درۆو پوختانیان ده‌کرد بۆ لێدان له کاریزمای کاک نه‌وشیروان.\nئه‌وانه‌ی هیچیان له هه‌گبه‌دا نه‌بووه‌و له‌دوای ڕاپه‌ڕین به گه‌نده‌ڵی و تاڵانکاری ده‌وڵه‌مه‌ندبوون ، ده‌یانه‌وێت بڵێن: نه‌وشیروان مسته‌فاش وه‌ک ئێمه بوو.\nئه‌وانه‌ی هه‌ڵتۆقیون و خه‌ریکی قاچاخچێتی و نه‌وت و گه‌نده‌ڵی و داگیرکارین، میدیای و سێبه‌رو شاگرد ڕاده‌گرن بۆ لێدان له کاریزمای نه‌وشیروان مسته‌فا! ناتوانن ئامانج بپێکن...\nئه‌مانه جگه له کۆمه‌ڵێ به‌تاڵی گه‌نده‌ڵ، به‌پاره‌ی حه‌رام خه‌ڵک و میدیا دروستده‌که‌ن هیچی دیکه نین، هه‌ڵوێست و کاریزمای نه‌وشیروان مسته‌فاش به خه‌ڵکی بچوک له‌که‌دار نابێت.\nنه‌وشیروان مسته‌فا و به‌رده‌وامی گۆڕان\nبزوتنه‌وه‌ی گۆڕان دوایه‌مین پرۆژه‌ی سیاسی نه‌وشیروان مسته‌فایه، له حه‌وت ساڵی کارکردنی و سێ ساڵی پێش راگەیاندنی گۆڕان زۆر ماندووه بوه بەم جوڵانەوه، ده‌ستورو به‌رنامه‌یه‌کی تۆکمه‌ی سیاسی داڕشتوه.\nبه‌رده‌وامیدان به‌م به‌رنامه ئه‌رکه بۆ ئه‌وانه‌ی باوه‌ڕیان به خه‌باتی نه‌وشیروان مسته‌فا هه‌یه.\nدڵسۆزی بۆ کاک نه‌وشیروان و دوا پرۆژه‌ی ، ئه‌وه‌نیه له دوره‌وه به‌ردی لێبده‌ی، وه‌ره جڤات، وه‌ره به‌رپرسیاریه‌تی وه‌ربگره، مه‌هێڵه هیچ که‌سێک گۆڕان به‌لاڕێدا ببات.\nوه‌ره ببه پاسه‌وانی به‌رنامه‌که. به حێهێشتن که‌ی چاره‌سه‌ره!\nدژی حیزبی بنه‌ماڵه‌ی، منیش وه‌ک تۆ دژم، به‌ڵام له دوره‌وه تانه مه‌ده، وه‌ره به‌رپرسیاریه‌تی وه‌ربگره، وه‌ره بزانه هیچ نیه‌تێک هه‌یه بۆ بە بنه‌ماڵه‌ی کردنی گۆڕان، گوێ له ئه‌ندامانی خانه‌ی ڕاپه‌ڕاندن و حڤات بگره، به‌رپرسیاریه‌تی وه‌ربگره‌و مه‌هێڵه که‌س له باوه‌ڕی نه‌وشیروان مسنه‌فا لابدات.\nپێتوایه نابێت گۆڕان بۆ بازرگانی هیچ که‌سێک به‌کاربێت، وه‌ره ئێمه‌ش هه‌مان نیه‌تمان هه‌یه‌و هه‌رگیز ڕێگا به کاری واناده‌ین.\nبه دڵنیای نه باوه‌ڕمان به حیزبی به‌ماڵه‌یه‌هه‌یه، نه باوه‌ڕمان به تێوه‌گلانی حیزب له گه‌نده‌ڵی هه‌یه، نه نیه‌تی و ئاماده‌کاری وا هه‌یه، ده‌ی که‌واته بۆچی پێکه‌وه درێژه به‌م ڕێبازه نه‌ده‌ین..\nگۆڕان و پێکه‌وه‌یی\nهه‌ڵبژاردنی ناوخۆی و کۆنفرانسی نیشتیمانیمان له پێشه، ئه‌وه‌ی ده‌یه‌وێت درێژه به‌م ڕێگاو ڕێبازه بدات، دەیەوێت پێشی بخات، داواکارین خۆتان هه‌ڵبژێرن و به‌رپرسیاریه‌تی وه‌ربگرن، سه‌رنج و ڕه‌خنه‌تان هه‌یه بیهێننه کۆنفرانسی نیشتیمانی.\nبه‌دڵنیایه‌وه ئێمه‌و هه‌زاران هه‌ڵسوڕاوی گۆڕان پشتیوانی هه‌موو هه‌نگاوێکین بۆ به‌رده‌وامیدان و پێشخستنی دواپرۆژه‌ی نه‌وشیروان مسته‌فا ، له‌سه‌ر ڕێگای دروست.\n3 کێ به‌رگری له‌تاڵانی ده‌کات؟\n4 ئه‌م گرێیه ده‌تکوژێت..\n5 دروستبوونی باندی مافیا بۆ سه‌رانه\n6 له‌دو ساڵه‌ی کاک نه‌وشیروان.. ڕێگای دروست بۆ پێکه‌وه‌یی\n7 ناچارتان کردین ڕاستی بڵێین بۆ کاک عه‌بدوڵای مه‌لانوری


سیناریۆ ….. پشكۆ ناكام – Denegkan\nسیناریۆ ….. پشكۆ ناكام\nbyپشکۆ\tSeptember 21, 2010\tگشتی\nكاتێك ده‌سه‌ڵات خۆی به زیره‌ك ده‌زانێت له دروستكردنی سیناریۆی جۆراوجۆر بۆ ده‌ربازبون له تێوه‌گلان‌و خۆدزینه‌وه له به‌رپرسیارێتی روداو كاره‌ساته‌كان، نازانێت كه خه‌ڵك له‌وه زیره‌كتره كه به‌و شایه‌تمان‌و ته‌وسیاتانه‌ی ده‌سه‌ڵات بڵێت (ئامین).\nهه‌روه‌ك چاوه‌ڕوان ده‌كرا، لێكۆڵینه‌وه‌ی ده‌سه‌ڵات له دۆسیه‌ی تیرۆری رۆژنامه‌نوس (سه‌رده‌شت عوسمان) راگه‌یه‌نرا به سیناریۆیه‌كی سه‌قه‌ت‌و له‌قیو، شپرزه‌یی‌و داڕشتنێكی هه‌زه‌لییانه‌ی پێوه دیاربو، ئه‌گه‌ر ماوه‌یه‌ك له‌مه‌وپێش، تابوری پێنج ده‌كرا به به‌رپرسیاری هه‌ر روداوێك كه لوتی ده‌سه‌ڵاتی گرتبێته‌وه، ئێستا (ئه‌نصار الاسلام) هاتوه‌ته‌كایه‌وه!! سه‌رده‌شتێكی داماوی بێگوناه، ئه‌گه‌ر ئه‌و گروپه بوایه، چۆن به‌ئاشكرا‌و به‌ته‌نیا‌و وه‌ك هه‌ر كه‌سێكی دیكه، رۆژانه هاتوچۆی كردوه‌و ترسیشی له‌وه نه‌بوه كه دركی به‌چی كردوه بینوسێت‌و بڵاوی بكاته‌وه، راپۆرته‌كه‌ی ده‌سه‌ڵات ده‌ڵێت، به وته‌ی چه‌ند شایه‌تێك سه‌یاره‌یه‌كی جۆری واو ژماره‌ی ئه‌وه‌نده، به زۆری یه‌ك دو كه‌سێك، سه‌رده‌شتیان سوار كردوه، ئه‌و ئاسایش‌و زێره‌ڤان‌و پۆلیس‌و چه‌كدارانه‌ی دیكه‌ی ده‌سه‌ڵات بۆ ورته‌یان لێوه‌نه‌هات‌و رێگری فڕاندنه‌كه‌ی نه‌بون؟ ئه‌ی له‌و هه‌مو كه‌سه، ژنێك، پیاوێك، خێره‌ومه‌ندێك نه‌بو زو ژماره‌ی سه‌یاره‌كه‌و مواسه‌فاته‌كانی بدات به‌لایه‌نه تایبه‌تییه‌كان، تا له‌سه‌یته‌ره‌كان ئیجرائاتی پێویست بكرێت؟!\nئاخر له‌و پایته‌خته ئارامه كه چاوی (ئاسایش) ئه‌وه‌نده كراوه‌یه كه ده‌زانێت چه‌ند جگه‌ره له‌پاكه‌تی گیرفانه‌كه‌تدایه‌و گوێچكه‌ی ئه‌و ئاسایشه ئه‌وه‌نده سوكه كه تۆ هه‌ر بڵێیت (سه…) پێت ده‌ڵێن، ته‌واوی كه مه‌به‌ستت چییه؟ ئا له‌و پایته‌خته‌ی گوێت له (ده‌مه‌قارچان)یش نابێت بته‌قێته‌وه، ئه‌م ئه‌نسار ئیسلام-ه چۆن توانی ئه‌و (خـگـه) جه‌هه‌نه‌میه‌ی خۆی دژی سه‌رده‌شت‌و به رۆژی روناك‌و به به‌رچاوی پارێزه‌رانی هاوڵاتییانه‌وه جێبه‌جێ بكات؟! ده‌سه‌ڵات، ده‌یه‌وێت له‌هه‌یبه‌تی هه‌ڵوێسته‌كانی (سه‌رده‌شت) كه‌م بكاته‌وه‌و بیبه‌ستێته‌وه به‌و گروپه توندإه‌وه‌وه، ئه‌مه‌یه (كۆمیدیا)ی میتۆدی ده‌سه‌ڵات بۆ كه‌مكردنه‌وه‌ی پێگه‌ی نه‌یاره‌كانی.. ئاخۆ ئه‌و گروپه داوای چ به‌رنامه‌یه‌كی خه‌ته‌ریان له (سه‌رده‌شت) كردبێت‌و ئه‌ویش بۆی جێبه‌جێ نه‌كراوه‌و بڕیاری ته‌سفیه‌كردنیان دابێت؟! ئاخۆ ئه‌و پلانه خه‌ته‌ره‌ی له‌ئه‌ستۆی كاكه (سه‌رده‌شت) بو، وه‌ك ئاودیوكردنی نه‌وت مه‌ترسی هه‌بوه بۆ سه‌ر ئاسایشی نه‌ته‌وایه‌تیی هه‌رێم!! ده‌سه‌ڵات، ده‌زانێت كه ناوی (أنصار) به‌ستراوه‌ته‌وه به‌چه‌ند تاوانێك، بۆیه ده‌یه‌وێت (ئاگره سوره له‌خۆم دوره)، تیرۆركردنی سه‌رده‌شت به‌شێوه‌یه‌ك بشێوێنێت كه كه‌س نه‌په‌رژێته سه‌ر ده‌سه‌ڵات.. به‌ڵام خۆی له‌و راستییه گێل ده‌كات كه تاوان هه‌ر تاوانه، ئه‌وه‌ی (أنصار) كردوێتی‌و ئه‌وانی دیكه‌ش به‌تیرۆركردنی (سه‌رده‌شت)ه‌وه هه‌ر تاوانه كه تیرۆركردنی (سه‌رده‌شت) ده‌به‌سترێته‌وه به تیرۆركردنی به (أنصار الاسلام) ئاخۆ ئه‌گه‌ر ده‌سه‌ڵات راپۆرتی خۆی له‌سه‌ر تیرۆركردنی (سۆرانی مامه حه‌مه) ببه‌سێته‌وه به‌كام گروپه‌وه!!و بۆ خۆدزینه‌وه له‌به‌رپرسیارێتی، ده‌بێت وه‌ك ئه‌وه‌ی (سه‌رده‌شت) چ سیناریۆیه‌كی پێكه‌نیناوی دابڕێژێت، ره‌نگه بڵێت، ئه‌وه (أنصار التركمان‌و العرب!) سۆرانیان تیرۆركرد، چونكه داوایان لێكردبو له كه‌ركوك هه‌ندێك كاریان بۆ بكات، ئه‌ویش نه‌یكرد.\nئه‌گه‌ر له راپۆرتی لێكۆڵینه‌وه‌كه‌ی ده‌سه‌ڵات، چانسی یه‌ك له‌هه‌زاردا راستگۆیی تێدابێت، ده‌كرێت بپرسین كاتێك (سه‌رده‌شت)ی جوانه‌مه‌رگ، نه‌یویستوه كار بۆ (أنصار) بكات، ده‌یتوانی خۆی بگه‌یه‌نێته ده‌سه‌ڵات بۆ پاراستن‌و وریایی لێی؟! به‌ڵام، چونكه سیناریۆكه‌ی ده‌سه‌ڵات هه‌م نوكته‌یه له‌سه‌ر ئه‌نجامه‌كان‌و هه‌م (تۆڵه)یشی به‌سه‌ردا زاڵه به‌وه‌ی كه شه‌هید سه‌رده‌شت ببه‌سترێته‌وه به گروپی (أنصار) كه لای خه‌ڵك خۆشه‌ویست نییه.\nرێك ئه‌وه‌مان پێده‌ڵێت، بۆ داپۆشینی هه‌ر فه‌زیحه‌یه‌ك، ره‌نگێك‌و فڵچه‌یه‌ك‌و بۆیه‌چییه‌كی خۆی بۆ رۆژی خۆی هه‌یه…\nله‌وانه‌یه، له‌هه‌ندێك سیناریۆی رابردودا، به ده‌سه‌ڵات وتبێت، خوا بتگرێت، به‌ڵام ئه‌گه‌ر له‌مه‌ی (سه‌رده‌شت)دا هه‌ڵخه‌ڵه‌تاین، خوا خۆمان بگرێت…\nPrevious من پێت ده‌ڵێم پارتی چی بکات باشه!\nNext جه‌ژنانه‌ی كتێب ….. یاسین برایم


لەدوای هێرشی داعش بۆسەر کوردستان عێڕاق و دەنگدانەوەی تاوانەکانی ئەو گروپە لەسەر ئاستی نێودەوڵەتی، ژمارەیەکی بەرچاو لە خەڵکی بیانی وەکو خۆبەخش ڕویان لە هەرێمی کوردستان کرد و پەیوەندیان بە هێزەکانی پێشمەرگەوە کرد. لەڕاگەیاندنە ناوخۆیی و دەرەکیەکان هاتنی ئەو خۆبەخشانە بۆ ناوڕیزەکانی پێشمەرگە دەنگدانەوەی زۆری لێکەوتەوە، بەڵام ئەوەی کەمتر باسی لێوەکراوە بریتیە لە مامەڵەی ناڕونی حکومەتی هەرێم لەگەڵیان.\nجەبار یاوەر، ئەمینداری گشتی وەزارەتی پێشمەرگەی حکومەتی هەرێمی کوردستان، بەدەنگی ئەمریکای ڕاگەیاند کە ئەو سەربازە بیانیانە وەکو هاوڵاتی خۆبەخش هاتونەتە نێو ڕیزەکانی پێشمەرگە و هیچ پەیوەندیەکیان بە وەزارەتی پێشمەرگەوە نییە. ئەو ئاماژەی بەوە کرد کە یاساکانی وەزارەتی پێشمەرگە ڕێگە بەوەنادەن کە هیچ مامەڵەیەکی فەرمی لەگەڵ ئەو خۆبەخشە بیانیانە بکەن.\nسەبارەت بەسەرچاوەی دارایی خۆبەخشە بیانیەکان و دەنگۆی ئەوەی کەلەلایەن وەزارەتی پێشمەرگەوە بەنافەرمی هاوکاری دەکرێن، جەبار یاوەر رەتیکردەوە کە وەزارەتەکەیان هیچ هاوکاریەکی دارایی یا سەربازی ئەوانی کردبێت. ئەو وتی، "ئێمە هیچ زانیاریەکمان لەسەر سەرچاوەی دارایی، ڕاهێنان، یا سەربازی ئەو کەسانە نییە چونکە ئەوان لەڕێگەی وەزارەتەوە نەهاتوون بەڵکو بە ناڕەسمی و خۆبەخش هاتوون."\nبەڵام هەڵگورد حیکمەت، وتەبێژی وەزارەتی پێشمەرگەی حکومەتی هەرێمی کوردستان، بە دەنگی ئەمریکای ڕاگەیاند کە وەزارەتەکەیان "ڕێنمایی تایبەتی" دەرکردووە بۆ چۆنیەتی مامەڵەکردن لەگەڵ خۆبەخشەکان بەشێوەیەك کە هەمان مافی پێشمەرگەیان بۆ مسۆگەرکراوە لەحاڵەتی زامداربوون یا "شەهید" بوونیان.\nلەدرێژەی لێدوانەکەی بۆ دەنگی ئەمریکا، هەڵگورد حیکمەت ڕایگەیاند، "لەکاتی برینداربوون یا کەم ئەندام بوونیان هەموو مافی پێشمەرگەیان دەبێت وەکو چارەسەر و مووچە. تەنانەت ئێمە موچەش دەبڕینەوە بۆ خێزانی ئەو خۆبەخشانەی کە شەهید بوون."\nتاریق ئەحمەد، جێگری فەرماندەی پێشمەرگە لە کەرکوك، دەنگۆکانی هاوکاری وەزارەتی پێشمەرگەی بۆ خۆبەخشەکان پشتراست کردەوە و بەدەنگی ئەمریکای ڕاگەیاند کە خۆبەخشەکان لەلایەن ئەوانەوە خواردن و شوێنی مانەوە و چەکیان بۆ دابیندەکرێت.\nسەبارەت بە جۆری چەکەکان، تاریق ئەحمەد وتی "چەکی کڵاشینکۆفیان بۆ دابین دەکرێت لەلاین وەزارەتی پێشمەرگەوە."\nچۆنیەتی درێژکردنەوەی کاتی مانەوەی یاسایی خۆبەخشەکان لە کوردستان لەلایەن بەڕێوبەرایەتیەکانی نیشتەجێبوونی هەولێر و سلێمانی بەهەمان شێوە تەمومژواوییە.\nبەگوێرەی یاساکانی حکومەتی هەرێمی کوردستان، ئەو هاوڵاتییە بیانیانەی سەردانی هەرێمی کوردستان دەکەن دوای دوو هەفتە پێویستە لە بەرێوەبەرایەتیەکانی نیشتەجێبوون داواکاری پێشکەشبکەن بۆ درێژکردنەوەی کاتی مانەوەیان. یەکێك لە مەرجە یاساییە سەرەکیەکان بۆ ڕەزامەندی درێژکردنەوەی داواکانیان بریتییە لەوەی خۆبەصشەکان لەلایەن دەزگایەک یا ڕێکخراوێك پشتگیری بکرێن.\nدەنگی ئەمریکا چاوپێکەوتنی لەگەڵ چەندین خۆبەخشی بیانی ئەنجام دا کە ئاماژەیان بەوەکرد کە فەرمانگەکانی وەزارەتی پێشمەرگە هاوکاریان دەکەن بۆ درێژکردنەوەی کاتی یاسایی مانەوەیان لە کوردستان بۆ سەرووی شەش مانگ.\nشێخ یادگار، بەرێوبەری فەرمانگەی نیشتەجێبوونی هەولێر، بە دەنگی ئەمریکای ڕاگەیاند کە "یەکە ئیداریەکان و یەکە سەربازیەکان لە وەزارەتی پێشمەرگە پشتگیری مانەوەی ئەو خۆبەخشانە دەکەن."\nبەڵام جەبار یاوەر ئەم لێدوانانەی ڕەتکرتدەوە و سووربوو لەسەر ئەوەی کە وەزارەتی پێشمەرگە هیچ پەیوەندی بە خۆبەخشەکانەوە نییە. ئەو زیاتر وتی، "نە دۆکومێنت، نە ئامار، نە پشتگیری، و نە هیچ شتێکیان لە ئێمە وەرنەگرتووە. ئێمە هیچ پەیوەندیەکمان پێیانەوە نییە"\nبەگوێرەی زانیاریەکانی دەنگی ئەمریکا، بەشێك لە هۆکاری مامەڵەی ناڕونی وەزارەتی پێشمەرگە بۆ ئەوە دەگەڕێتەوە کە زۆربەی ئەو خۆبەخشانە خەڵکی وڵاتانی ئەمریکا و ئەوروپان کە پەیوەندی نزیکیان هەیە لەگەڵ حکومەتی هەرێمی کوردستان لەشەڕی دژی داعش. ئەم وڵاتانە چونی هاوڵاتیانیان بۆشەڕی داعش لا پەسند نییە بەشێوەیەك هەندێ وڵاتی وەکو ئوسترالیا سزای قورسی ئەو هاوڵاتیانەیان دەدەن کە دەچنە سوریا و عێراق بۆ بەشداری کردن لە شەڕ.\nسەبارەت بەم بابەتە دەنگی ئەمریکا پەیوەندی بە نوێنەرایەتی حکومەتی هەرێمی کوردستان لە واشنتۆنەوە کرد، بەڵام ئەوان ئامادە نەبوون لێدوان بدەن.\nهۆکارێکی تر بۆ ناڕونی و لێدوانە دژ بەیەکەکانی ناو وەزارەتی پێشمەرگە سەبارەت بە چەکدارە خۆبەخشە بیانیەکان دەگەڕێتەوە بۆ کۆنی یاساکانی ناو وەزارەت کە هیچ ئاماژە بە چۆنیەتی مامەڵەکردن لەگەڵ چەکداری خۆبەخش نادەن.\nهەڵگورد حیکمەت، وتەبێژی وەزارەتی پێشمەرگەی حکومەتی هەرێمی کوردستان، لەم بارەیەوە بەدەنگی ئەمریکای ڕاگەیاند کە وەزارەتی پێشمەرگە لەسەر ئەو یاسایانە مامەڵە دەکات کە پێش شەڕی داعش هەبوون وهیچ یاسایەکی نییە بۆ دیاری کردنی چونیەتی مامەڵەکردن لەگەڵ خۆبەخشەکان. ئەو ڕایگەیاند، "ئەمە حاڵەتێکی نەشازە کەلەئەنجامی شەڕی داعشەوە سەری هەڵداوە."\nهەروەها ئاماژەشی بەوەدا کە لەکوردستان جگە لە خۆبەخشی بیانی ژمارەیەکی زۆر لەخۆبەخشی ناوخۆش هەن کە بەهەمان شێوە بەفەرمی لەلایەن وەزارەتەکەیانەوە مامەڵەیان لەگەڵ ناکرێت .بەگوتەی ئەو، "لە ناو وەزارەتی پێشمەرگە بۆچون هەبوو کەئەم خۆبەخشانە ڕێکبخرێن و موچەیان پێبدرێت بەڵام ئەمانە تەنیا بۆچون بوون و نەچونە بواری جێبەجێ کردنەوە چونکە دەرکردنی یاسا بۆ ئەم بابەتە پێویستی بە بڕیارێکی سیاسی هەیە."


حکومەتی عێراق 30 هەزار کەس لەناوچە کێشە لەسەرەکان بۆ حەشدی شەعبی دادەمەزرێنێت\nئەم بڕیارە دەبێتە هۆی ڕاکێشانی زیاترلە 100 هەزار دەنگ بۆ حیزبە سیاسیەکانی حشدی شەعبی\nبوار نیوز، هەردی سەمەد\nحکومەتی عێراقی لەناوچە کێشە لەسەرەکان بەیەکجار سی هەزار کەس بۆ حەشدی شەعبی دادەمەزرێنێت و ئەندامێکی ئەنجومەنی نوێنەرانی عێراقیش ئەو بڕیارەی حکومەتی عێراق بۆ گۆڕینی هاوکێشەی سیاسی لەو ناوچانە دەگێڕێتەوە.\nوەزیری دارایی عێراق بەیەک بڕیار 30 هەزار کەس، بەنوسراوی ژمارە 60907، لە ڕۆژی 13ی 9ی 2021 وەک هێزی حشدی شەعبی دامەزراند.\nبەپێی زانیارییەکانی بوار نیوز، زۆرینەی ئەو کەسانەی بۆ حەشدی شەعبی دادەمەزرێن دەکەونە ناوچە کێشە لەسەرەکانی نێوان هەرێم و بەغدا.\nسەبارەت بەو بڕیارەی حکومەتی عێراقی، ناسر هەرکی، بڕیاردەری لیژنەی ئاسایش و بەرگری لەئەنجومەنی نوێنەرانی عێراق بە بوار نیوزی ڕاگەیاند "ئەم دامەزراندنە گەورەترین مەترسی لەناوچە کوردستانیەکانی دەرەوەی هەرێم و ناوچە سوننەکان دروست دەکات، چونکە بەشی زۆری ئەوکەسانەی دامەزراون دانیشتوی ناوچە سوننی و کوردییەکانن، ئەمەش دەبێتە هۆی ڕاکێشانی زیاترلە 100 هەزار دەنگ بۆ حیزبە سیاسیەکانی حشدی شەعبی".\nگووتیشی "ئەم پارەیە بەناوێکی تر لەبودجەی عێراق لەپەرلەمان تێپەڕی، بەڵام حەشدی شەعبی بۆ دامەزراندن و سوودی هەڵبژاردن بەکاریهێناوە، بەم شێوەیە کۆنترۆڵی دەنگەکانی ناوچە سوننەکان و کوردستانیەکانی دەرەوەی هەرێم دەکات".\nبڕیاردەری لیژنەی ئاسایش و بەرگری، مەترسی خۆی ئاشکرا کرد، لەسەر هەڵبژاردن لەناوچە کوردستانیەکان و وتی "هەر شوێنک سەرباز حوکمی تێدا بکات، بەدڵنیایەوە شتێک نابێت بەناوی دیموکراسی و هەڵبژاردن، ڕۆژانە هێزی زیاتر دەنێرین بۆ ئەم ناوچانە، هەرچەند سەرۆکی حکومەتی عێراق و یوئین بەڵێنی چاودێری چڕیان داوە لە ناوچە کوردستانیەکان، بەڵام ئێمە ترسی زۆرمان هەیە لە پێشلکاری لەناوچەکە بەهێز ئەنجامبدرێت".\nبەبڕوای ئەو پەرلەمانتارەی پارتی کورد لەشارەکانی موسڵ و کەرکوک و دیالەو تکریت، مەترسی کەم بوونەوەی دەنگەکانی لەسەرە.